
VIENAC 

Godina XXXVI. Zagreb, travanj 1944. Broj 2 


Jedini put 

i. 

U drugoj polovici 19. st. javljaju se pokadšto mišljenja 
o značajkama, podrietlu i položaju hrvatske kulture. Pojava 
ovakvih riedkih glasova je utješljiva, jer ocjenjivanje vlasti¬ 
tog kulturnog položaja predpostavljia određenu zrelost, bez 
koje se ne može zauzeti kritičan stav prema kulturnim vred¬ 
notama. Međutim, u izricanju značajka i u određivanju pu¬ 
tova hrvatske kulture naši se pisci nisu slagali. Jedni, rjeđi, 
drže, da hrvatska kultura ima sve značajke »zapadnjačke« 
kulture, a u koliko tih značajka nema, da bi ih morala imati; 
drugi smatraju, da se hrvatska kultura ima nasloniti na 
iztok, na duhovna nastojanja krvnih i jezičnih srodnika. 
Kod toga smještavanja hrvatske kulture zaboravilo se, da 
su geografski pojmovi slabo podesni za povlačenje crta iz¬ 
među kulturnih pojasa: ono što razumievamo pod »zapad¬ 
njačkom« kulturom, došlo je iz Azije i sa Balkana, a u tkzv. 
iztočnjačkoj kulturi uvelike se odrazuje zapadnoevropska 
misaonost i duhovne reakcije. 

U novije vrieme postavlja se pitanje položaja, podrietla 
i orientacije hrvatske kulture češće nego u 19. st., što je i 
razumljivo: nijedno drugo pitanje nije tako sudbonosno za 
narodni život kao pitanje orientacije kulturnog stvaranja. 

Osim riedkih izuzetaka, ne može se kazati, da se ovom 
krupnom pitanju pristupilo s dovoljno znanja, objektivnosti 
i — ponosa. Razborita čovjeka upravo bolno dira brzoplet- 
stvo neikih naših suvremenika, koji pitanje korenina i prav¬ 
ca hrvatske Ikulture rješavaju površno i apodiktički. 

2 . 

Osobito je omiljela prilika za lagano nabacivanje su¬ 
dova o podrietlu hrvatske kulture zlozretno pitanje podriet- 
la prvotnih Hrvata. Uz bezbrojne teorije, kojimla su nas 
obdarili stariji povjestoičaii i jezikoslovci o podrietlu, seobi 
i rođačkim vezama starih Hrvata, sada se -uz ozbiljne po¬ 
kušaje javljaju teorije, pune smionih domiišljaja i učenih 
kombinacija, kojima nedostaju samo — dokazi. Naime, sva¬ 
kome je, tko je ozbiljno i s pomnjom pratio nagađanja o 
podrietlu i seobi prvotnih Hrvata, očito, da j,oš nismo dobili 
tvrdih poviestnih podataka, koji bi odgonenuli tajnu o 
podrietlu prvotnih Hrvata. Za sada nam, dakle, ostaje samo 
vjera, da su otcevi bili što su i njihova sadašnja djeca. 

Opravdano sumnjamo, da li će znanost konačno pro¬ 
naći dokaze, da su prvotni Hrvati bili jezično i krvno iz¬ 
dvojeni od »bezlične slavenske mase«, s kojom su se tek 
(kasnije stopili u jednu cjelinu, ali ako bi joj to i uspjelo, 
tezko da će to što kazati o kulturi tih prvotnih Hrvata, jer, 
eto, ni u najstarijim našim spomenicima ne nalazimo ni traga 
»gospodskom sloju«, koji bi se bilo po čemu odvajao od 
»bezlične mase«. Što ta »malobrojna« šačica stranog svieta 
nije ostavila tragova svog jezičnog zaklada u obiteljskom 
i ratarskom nazivlju starih Hrvata, još bismo nekako ra¬ 
zumjeli, ah je nerazumljivo, da nije ostavila traga ni u svom 
specifičnom području, na području državnog života (u ko¬ 
liko ne bismo njihove tragove tražili u rieči »ban«). A je li 
moguće, da je netragom nestao elemenat, koji je stvorio 
srazmjerno jaku državu; da li je moguće zamisliti, da je 
u kulturnom životu bio ravan ništici elemenat, koji je »bez¬ 
ličnoj masi« nametnuo svoju volju i svoj životni oblik? 


Ovu logičku prazninu osjetio je nedavno jedan pred¬ 
stavnik ideje o dualističkom podrietlu Hrvata, pa ju je 
nastojao zatrpati doskočicom. Našavši se pred zagonetkom 
o narodu, koji je kao kakav čarobnjak i drevni politički ro¬ 
bot od šale stvorio državu, a onda netragom propao, on je 
čvor razriešio jednostavno: ta gospoda Hrvati su zaboravili 
svoju staru rieč, poprimili jezik od svojih slavenskih poda¬ 
nika, a kulturu — od Latina. I ovdje su ti prvotni Hrvati 
bili čarobnjaci: kao domišljati ljudi oni se liepo dogovore, 
pa prime jedan j t ezik, a drugu kulturu. Samo nam pisac nije 
napomenuo, kako je to moguće. Zar mu nije očito, da su 
Hrvati, primajući jezik svojih podložnika, poprimili uglav¬ 
nom — i kulturu tih podložnika? Ni u današnje vrieme ne 
može se jezik dieliti od kulture; u ono vrieme još manje. 
Šteta, da nam on ili koji drugi pobornik teorije o dualistič¬ 
kom podrietlu Hrvata ne odgovoriše, od koga su prvotni 
Hrvati primili latinsku kulturu. Valjda ne vjeruju, da su 
kod pomola Hrvata u ovim krajevima po 1 našim klisurama 
i po našim gorskim proplancima sjedili dokoni Horacije, 
koji su zavidjeli Titiru, što pod lišćem bukava sladke pjes¬ 
mice sklada u jeziku Cicerona i Ovidija. Romanstvo je u 
našim krajevima predstavljala i prije dolazka Hrvata uglav¬ 
nom kroz vojničku retortu izobličena balkanska masa Ilira 
(i Tračana), koja je dielom iz nužde, a dielom pod silu, pri¬ 
mila površinu rimske civilizacije. Poslije dolazka Hrvata 
ta se napol romanizirana balkanska raja slila s novim doš¬ 
ljacima, a tek u zabitnim krajevima sačuvala se kao odjelit 
elemenat nastavivši i dalje svoj pređašnji život katunara i 
vječno uzburkanih nomada bez prave kuće i sjedišta. Iz 
ove selilačke mase razvili su se Vlasi, Morovlasi i Cincari. 
Civilizatorski valjak izrazito vojničkog imperija od njih je 
napravio Latine samo po imenu; u dubini njihove duše još 
su jako tinjali elementi, koje su vjekovi odnjihali po bal¬ 
kanskim šumama. Pravih, originalnih Latina jedva da je i 
bilo u našim stranama. Nadpisi i zgrade ne smiju nas za¬ 
varavati. Tko j,e pred kratko vrieme prošao Istrom, a nije 
došao u dodir sa stanovničtvom, mogao je dobiti posve 

krivu sliku o etničkom značaju i o kulturi istarskog čovjeka, 
onako, kao što imadu krivu sliku oni, koji drže, da su Rim¬ 
ljani naselili naše krajeve i u podpunosti ih priveli rimskoj 
odnosno latinskoj civilizaciji. Kako, kojom silom? Odakle 
malom Laciju tolika demografska snaga, da naseli cielo 
Sredozemlje? Bez sumnje, mi smo ovdje zatekli određene 
oblike kulturnog djelovanja, ali ti su bili više ilirsko-trački, 
i jednim dielom keltski, a manje rimski. Od Ilira i Kelta 
primismo mnogo više u nasljeđe nego od Rimljana. 

Uza sve to kod nas neki tvrde, da su nas jadni ostatci 
patvorenih Latina učili abecedi kulture. Začudo, u tome se 
ti domišljati povjestničari slažu s mnogobrojnim brbljavim 
talijanskim falsifikatorima, koji su u vidu obrane tobožnjeg 
talijanstva Dalmacije razasuli u posljednje vrieme množtvo 
šaljivih knjiga, u kojima dokazuju »talijanstvo« Dalmacije. 
I oni pišu, da su Hrvati primili svu svoju kulturu od Latina, 
odnosno od Talijana. Jedan od takvih grlatih blagoglago- 
ljivaca dokazuje, da smo mi uviek, kad nismo tražili uzore 
ti stranim kulturama, ostajali barbari ih polubarbari, te da 
smo mogli nešto kulturno značiti samo kao siromašni bašti- 
nici razkošne rimske, latinske kulture. Ne čudimo se Tali¬ 
janima; da održe svoje lude zahtjeve, oni su se utekli ob- 
sjenama; ali kad Hrvati isto tvrde, sviestno ili nesviestno 
služe tuđinskim probitcima. 

3. 

Srodna je zabluda o kulturnom graničarstvu Hrvata, 
samo što je po svojim posljedicama još teža. I tu se iz ne¬ 
znanja javljaju magli zaključci: sudeći po nekim nebitnim 
pojavama u hrvatskom duhovnom razvoju neki su naši pisci 
došli na bizarnu misao, da smo kulturni graničari, ne osje¬ 
ćajući kod toga, da su hrvatstvo i hrvatsku kulturu snizili 
na ulogu objekta, koji služi tuđim kulturnim probitcima. 
Svaki je narod kulturni subjekt i zasebna kulturna indivi¬ 
dualnost i može biti samo svoj graničar; inače je nametnik, 
a njegova tobožnja kultura samo odraz stranih kulturnih 


baština. Kultura nije bezlična masa, koja se prelieva preko 
narodnih granica kao voda preko ravnica. Ako narodi po¬ 
stoje kao zasebne jedinice, moraju postojati i zasebne kul¬ 
ture. Kulturno oblikovanje daje pojedinom narodu najviše 
moralno opravdanje za njegov zasebni život i za njegovu 
slobodu, a kulturnim graničarima nema spasa; prije ili kas¬ 
nije oni moraju nestati, jer su izgubili sebe i postali okrajak 
nekog stranog subjekta. 

Međutim kao i kod ostalih naroda, i kod Hrvata se 
javljaju tuđinski kulturni utjecaji. Poviestno nastali pojam 
sadašnjeg hrvatstva nije ni krvno, a po tome ni po kultur¬ 
nim naslagama, u cielosti jedinstven. Mi nismo ni vlastitu, 
naslieđenu kulturnu baštinu jedinstveno razvijali. Tako se 
i dogodilo, da su pokadšto pojedini krajevi, osobito kra¬ 
jevi izloženi laganom pristupu, primah u većem obsegu stra¬ 
ne kulturne utjecaje. Šta je u cielom našem kulturnom ži¬ 
votu doista naše (autohtono), a šta je tuđe, šta smo zadržah 
od starine i kako smo to kroz stoljeća razvijali? Ovo pitanje 
ne može riešiti sama historijska znanost, a pogotovu to ne 
može riešiti »znanost«, koja unapried, bez zahtjeva činje¬ 
nica, postavi određene premise, koje onda nastoji dokazati 
kojekakvim izhitrenim doskočicama. To pitanje mogu rie¬ 
šiti u međusobnoj suradnji etnografija, etnologija, poviest, 
pravna znanost, sociologija i ostale znanosti, koje prouča¬ 
vaju narode kao zasebne cjeline. 

Mučan put čeka našu narodnu znanost, ah častna za¬ 
daća. Osnovi tuđinskih naslaga nisu iztraženi, a treba ih što 
prije u cielosti uglaviti, da ono, što se nije dublje privinulo 
našem narodnom bitku, temeljito podkrešemo ili podpuno 
odstranimo, ako ne želimo, da naša narodna kultura, a pre¬ 
ma tome i narodni život, budu bez jakih vlastitih duhovnih 
crta. Naklapanja o cjelovitom primanju stranih kultura i 
kulturnom graničarstvu u osnovi su pretjerana, ah strane 
kulturne naslage postoje i danas u našem kulturnom životu. 
Mudrost kulturnog nastojanja nalaže, da se postigne po¬ 
treban razmjer. 

Najviše su sačuvali naših osnovnih duhovnih crta, a 
prema tome i pravih temelja za kulturni razvitak i izgrad¬ 
nju, slojevi, koji nisu izvrgnuti naglim promjenama i ne¬ 
prestanom duhovnom pritisku stranih kultura. Kod njih 
moramo tražiti osnove za stvaralačka pregnuća. U nedavnoj 
smo prošlosti doživljavali žučnih polemika oko ovog pita¬ 
nja. U većini slučajeva problem jie neizpravno postavljen. 
Nitko ne želi kulturno oblikovanje svesti na ustaljene i 
davno postavljene forme, preko, kojih se ne može ići dalje. 
To ne bi bila kultura nego mirovanje, stagnacija; problem 
je na drugoj strani: iz kojih temelja ima niknuti kulturno 
stvaranje, kojim sredstvima se ima postići i kome cilju ima 
doći. Može se pitanje postaviti i ovako: da li naše kulturno 
stvaranje ima biti sinteza svega onoga, što su u sadašnjosti 
i prošlosti dalli drugi, ili ima poći našim vlastitim putem? 

Poviest kultura pokazuje nam, da su samo oni narodi 
postigli veliki stupanj duhovnog života, koji su kulturnom 
stvaranju dali vlastiti lik i koji su u sebi i svojim duhovnim 
osobinama tražili izvore za svoj rad. Pojedinci su veliki, u 
koliko u svome radu postanu tumači, interpreti duhovnih 
osobina svoga naroda. Da osjeti duhovne narodne težnje 
kulturni radnik mora poznavati toliko narodni život, da su 
glavni obrisi narodoznanstva trajno njegovo duhovno vlast- 
ničtvo. Bez toga obćeg poznavanja niti ćemo pravo osjetiti 
narod kao duhovnu cjelinu, niti ćemo, na čisto znanstvenom 
području, odgonenuti postanak i značajke hrvatske narod¬ 
ne duše i hrvatske kulture. 

Skrajnosti su potrebne za jasno postavljanje nekog pi¬ 
tanja. Nijedna narodna kultura ne može biti 100% narod¬ 
na i originalna, pa ni naša, ali njena srž mora biti narodna; 
njene osnovne težnje i njeni praktični ciljevi moraju biti 
odraz naših prilika i potreba. Prije svega, ona mora biti izra¬ 
žajno, stilski narodna. Najveća zadaća i najveća draž svih 
naših kulturnih nastojanja mora biti, da pronađemo hrvat¬ 
ski izraz; prema tome, kulturno oblikovanje ima odkriti na¬ 
rodne psihičke osebine, njegove sklonosti i težnje, njegove 
nade, uzhite i padanja. 

Nijedna velika kultura nije nastala imitacijom; isto ta¬ 
ko, nijedna velika kultura nije plod sinteze dviju ili više 
kultura. Površnim promatranjem dolazimo do oprečnog 
mišljenja, pogotovu ako uzmemo neke konkretne pojave u 
suvremenom svjetskom zbivanju. Ali to su samo obsjene, 
divljenje nekim suvremenim! civilizacijama jedva će se pro¬ 
dužiti na našu djecu. Samo ono, što nikne nesputano, spon¬ 
tano, iz najdubljih narodnih tala može sačuvati biljeg vječ¬ 
nosti, i samo takvi kulturni oblici imadu prodornu životnu 
snagu. Sve je drugo kratkotrajan vafromet, sposoban da 
trenutačno zašliepi oči radoznale svjetine, koja je u duhov¬ 
nom pogledu i prije ovoga rata počela radije tražiti surogate 

nego originale. « , 

Pitanje, dakle, kakvo ima biti naše kulturno stvaranje 
i kojim putem ima poći, za nas je riešeno: ni iztok ni zapad, 
ni sjever ni jug; u ovoj našoj dragoj hrvatskoj zemlji i u 
ovim našim' ljudima potražiti početak i izvor našeg nadah¬ 
nuća i za nj stvarati. Sto je više od toga, nij.e naše. A sve se 
čini, da duhovni radnici manje osjećaju, što je naše, od onih, 
za koje stvaraju. Hrvatski duhovni radnici neka budu tu¬ 
mačima naše zemlje i naših ljudi, jer je to jedini puh a u 
drugom — kako ih volja. Ako tako budu radili, ne ce ih 
glava zaboljeti, što našoj kulturi vučica nije baka i što ni¬ 
smo kulturni Martolozi. Narodni put je jedini put za kul¬ 
turni rad. 

M. Ujevic 

Međumurske pjesmice 

Iz pjesmarice »Lađa« 


Pozlaćena čaša 

Mlinareva tajna 


STEZICA 

Stezica bela 
prek gore pela 
do onog sela, 
gdje ti mi živiš. 

Je li soze brišeš, 
je li pismo pišeš, 
ili morti rože 
za mene sadiš? 

STARJAPA I JESEN 

Starjapa pred hižom sediju, 
sediju i pipu kadiju. 

Vse listje je z drevja opalo, 
življenje je bratvu pobralo. 

Starjapa si pipu kadiju, 
kadiju i v zemlju glediju. 


MALA IGRA 

Cvet črleni nije plav. 

— Dobro, dobro, imaš prav, 

Polič, vedra nije škaf. 

— Nikaj zato, imaš prav. 

Ja te nečem, imam prav? 

— Reci drugač, nemaš pravi 

VETER 

Vuni pod mojim oblokom 
veter se plače, šumi; 
zakaj se tožen, moj veter, 
žalost poveč mi ti. 

Tvoju sem zemlju preletel, 
vu njoj te videti ni, 
bregi spitavleju za te, 
tožno klopotec brni. 

Veter, moj veter šumeči, 
ti se obrni nazaj, 
sakomu cvetu i bregu 
srca del mojega daj! 

Vinko Kos 


Zašto da ostanemo u ovom gniezdu pa da i mi od 
letimo u zrak zajedno s tvornicom oružja? 

— Novaca imamo, hvala Bogu, sagradit ćemo ili ćemo 
kupiti kuće u najljepšem dielu grada i živjet ćemo kao 
gospoda. 

su naklapali seljaci i konačno jednog dana opu- 
stje delo selo, koje se krilo pod briegom, nedaleko grada,, 
s tvornicom oružja. U tvornici su sada radili sami gradski 
radnici, kojih je bivalo sve više, odkada su se seljaci počeli 
obogaćivati, prodavajući u gradu plodove zemlje za suho 
zlato. Gradski su radnici dolazili zorom malim šumskim 
vlakom, a navečer su se vraćali svojoj kući, u predgrađe. 

Od seljaka je u selu ostao samo mlinar, na vrhu briega* 
u trošnoj kolibi, s velikim starinskim mlinom, koji je tje¬ 
rala gorska brzica. 

Zašto nije on otišao? zar mu nije bilo stalo do života? 
— Pogledajmo ga malo bolje i vidjet ćemo, da j,e to mlad 
čovjek, kojih trideset godina, srednjega stasa, dobro građen,. 
crnomanjast, suh, sa živim, crnim i velikim očima, s ponešto 
plosnatim nosom i s gustom, podugačkom bradom. 

I njega je vukla želja za gradom. I on je bio skoro po¬ 
godio zemljište, na kojemu bi gradio malu kuću s mlinom 
na periferiji grada. Ali je ipak ostao. 

Sviju se čudili, zašto mlinar ne ide s njima, kad bt 
mogao živjeti mirno i gospodski, kao i oni. Nagovarali su 
£ a > i zaklinjali, da i on pođe s njima, jer su ga kao ; 

aobnčka svi jako voljeli, ali on se s njima, kako je tko od- 

lazio, malo pomalo opraštao i govorio tajanstveno, da će i 
on možda jednom u grad, ali zasad da mu nije moguće. 

Nitko nije znao, što se (krije u mlinarevoj kolibi. Ko¬ 
liba j,e bila uviek zatvorena. I kad bi mu netko pokucao na 
prozor, noseći žito, on bi odmah iztrčao napolje i odveo 
došljaka u svoj mlin. 

Međutim je u njegovoj kolibi, u malom krevetcu, 
nezgrapno skuckanom od grulbih dasaka, ležalo bolestno 
diete. Majka ga je doniela neke olujine noći iz grada: dje¬ 
vojka, kojoj je zaručnik poginuo u ratu. Kći bogatih i ugled¬ 
nih roditelja, prevarila je svoje kod kuće i tobože odputo- 
vala, bolestna, na oporavak. Kod drugarice u istom gradu 
rodila je, ostala kod nje nekoliko mjeseci i pomela diete 
u selo. 

Poznavala je mlinara, koji je nekad mljeo njihovo žito, 
dok je stanovao u drugom selu, pokraj njihova seosika ima¬ 
nja. Molila ga i suzama zaklinjala, da je izbavi iz crne ne¬ 
volje, a ona će mu se s vremenom stostruko odužiti. 

Mlinaru se diete sažalilo, bolestno diete, koje će one 
olujne noći težko prehladilo, i on ga uzeo k sebi. 

— Kud bi ga nosila natrag? zašto bi poginulo čedo, 
koje nije ništa krivo? mišljaše, gledajući njegove nevine 
plave oči, iznad kojih se dizala ljubko, poput zrelog žita, 
žuta kovrča. 

Bio je neženja. Djevojka, s Ikojom je dugo bio zaručen, 
pošla je za bogatijega i on ostao sam. Zašto ne bi uzeo toga 
nedužnog dječaka, da ga možda izbavi od smrti, a on da mu 
oživi njegovu samotnu kolibu? 

I tako je sada pod njegovim krovom, gdje je još od 
prošlog ljeta zrikao stari šturak, plakalo bolestno diete. Mli¬ 
nar ga je liečio, kako je najbolje znao, po svojem dugom 
izkustvu seoskog vidara. Išao je u okolinu sela, po nekoliko 
milja daleko, da nabere ljekovitog bilja, kakvog nije bilo 
kod kuće. I diete se pomalo oporavljalo. 

Međutim se neprijateljska vojska približavala gradu. 
Kraj tvornice su počeli kopati još jača skloništa i utvrde za 
obranu od neprijatelja. Strani zrakoplovi-izvidniđ nepresta¬ 


no su kružili nad gradom. Mlinar j‘e krzmao, bi li se sakrio 
s djetetom u sklonište tvornice, uza svu opasnost, da odkrije 
tajnu svoje kolibe. Napokon odluči, da ne će silaziti s 
briega. Ako se tvornica zaruši, zasut će i skloništa. Pre¬ 
pustio se Bogu. Čvrsto je vjerovao, da će ga On spasiti, kad 
je svoj život izložio za bližnjega. 

Za nekoliko dana obkoli neprijatelj tvornicu oružja, 
ne bacivši niti jedne bomlbe. Tvornicu je trebao za sebe. U 
noći je zauze na juriš i utabori se u njenim utvrdama. 

U predgrađu se međutim dugo vodila borba, ikoj,u su 
sada pratili topovi iz osvojene tvornice. Zrakoplovi su 
sablastno sijali smrt i porušili jiednu gradsku četvrt zajedno 
s predgrađem. Neprijatelj je nakon neznatnih uličnih borba, 
pošto je slomio glavnu silu, osvojio grad. 

Seljaci, nastanjeni u razorenoj gradskoj četvrti, poginu 
strašnom smrću. Samo jedna seljačka obitelj nije stradala, 
koja je za volju djedu, starcu, boravila na drugom kraju, 
blizu Bogorodićine crkve. 

A pored te obitelji još se jedan čovjek spasio iz tvor¬ 
ničkog sela. Bio je to mlinar s djetetom, koje je, već zdra¬ 
vo, pružalo ruke cvjetovima prvoga sniega. 

Izpolvied kraj kolievke 

Kad se stišala bojna vatra, jednog je dana u selo pri¬ 
spjela mati. Uletjela je u kolibu, pala na koljena uz dje¬ 
tinju postelju, a niz lice su joj tekle krupne suze. 

— Sada imam samo tebe, samo tebe, plakala je mati i 
cjelivala ruke i obraze djetetu, koje je briznulo u plač. 

Mati plačući izpripovjedi mlinaru, kaiko su joj. rodi¬ 
telji sve doznali. Njena prijateljica nije znala čuvati tajnu 
i tako je do njih dopro zao glas. U njezinoj) je kući sada 
pakao. Ona ne može tamo više ostati. U ulici, u kojoj sta¬ 
nuje, u četvrti zaselaka, gdje se ljudi poznaju Ikao na selu, 
već svi znaju za njeno diete. Neki je izpituju radoznalo, 
neki sažalno, a mnogi joj ništa ne spominju, tek joj se pod¬ 
rugljivo smieše. Ne, ona se ne može vratiti. Ona će boraviti 

tu, u selu, makar kao mlinareva služkinja. Tu je ne će nitko 
naći, jer samo ona znade za njegovo sadašnje boravište. 

Mlinaru se dalo na žao djevojke. Upro je pogled u 
razpelo i kao da je čuo glas: »Neka se baci kamenom na 
nju, tko je bez grieha.« Sjetio se njenog djetinjstva, ikad je 
za vrieme žetve dolazila u selo.Bila je zacielo najbolje diete 
svojih roditelja. A dogodilo se, da je posrnula u ljubavi, 
koja je naskoro imala zablistati sa zlatnim vjenčanim 
prstenom. 

Ona je osjetila, kako je on duboko razumije. I od toga 
joj se još više razmekšala duša i ona mu se izpovjedi do 
kraja: 

Njeni je roditelji nisu htjeli dati čovjeku, kojega je 
ljubila. Ona se potajno s njime sastajala, ne želeći dieliti 
sudbinu neke svoje rođakinje, što je pošla za bogataša, ko¬ 
jega su joj nametnuli i bila čitav život s njime nesretna. 
Baš kad je postala punoljetna i kad je već pred njenim oči¬ 
ma lepršala vjenčana haljina i kad je u opojstvu ljubavi i 
neke lude sreće prekršila rieč, koju je zadala Bogu kao 
dobra djevojčica,, započeo se nenadno rat. Njezin zaručnik, 
skroman činovnik, otišao je na bojno polje kao i toliki nje¬ 
govi drugovi. I pao u prvim redovima. 

Djevojka je j'ecala pred svojim dobrotvorom, pred je¬ 
dinim prijateljem, koji je izbavio njezino diete i koji bi 
mogao i nju spasiti. 

Mlinar je prošaptao: 

— Ostanite uza svoje čedo. Majka bolje znade čuvati 
svoje diete od samca mlinara. Ostanite, ali kao kod svoje 
kuće i nikako drugčije. Ta ovo, što ja imam, to i nije moje, 
to je božje. 

Uboga mu je djevojka stisnula u dubokoji zahvalnosti 
ruku i u neizrecivoj radosti, zbunjena tolikom dobrotom 
tražila je rieči, da mu zahvali. Ali on je u svojoj skrom¬ 
nosti hitro izišao iz kolibe, s izlikom, da naciepa drva. 

Brzo se vratio, podjario vatru na ognjištu i nametnuo 
nekoliko dobrih cjepanica. Zatim je pristavio mlielko za 
došljakinju, koja je bila promrzla. — A kad se veče spuštalo 


na selo i na kolibu, u mlinu je uredio svoj ležaj. U kolibi su 
stanovali samo mati i sin. 

Zbliženje 

Prolazili su tako dani u djevičanskoj bjelini sniega, u 
tišini, u radu i božjem blagoslovu. 

On je mljeo žito za građane i za vojsku, ona je njego¬ 
vala svoje diete, redila kolibu i mlinaru šila rublje i krpala 
odiela. 

Nije on želio toliko pažnje. Cesto bi joj silom oteo 
metlu iz ruke i više je puta sam uz slobodno vrieme donio 
vode i naciepao drva. On se prema njoj vladao kao prema 
svojoj gospodarici. Bio je požrtvovan i plemenit. Kako je 
njegova koza zimi davala malo mlieka, išao je svakog dana 
u daleko selo, da ga donese u obilju za majku i diete. Uzto 
bi često nabavio i druge hrane, a i koju igračku za dje¬ 
tešce, i kakav mali dar za majlku. Ti su pokloni bili: ogrlice 
od bojadisanog stakla, ogledalca uokvirena izrezbarenim 
grančicama ruža ili cvieće od šarenog papira u loncima od 
pečene zemlje. 

Ona se iskreno veselila svim darovima, premda nisu 
odgovarali njenom finom ukusu. Radovala se zbog tolike 
pažnje, koja je bila potrebna njenoj ranjenoj duši. Ona je 
zato njemu, u potaji, vezla maramu. U nju je utkala boje 
maka, različka i žita. Jer tragom žita je dospjela u ovo selo 
i upoznala se s tim čovjekom, koji je spasitelj njene mla¬ 
dosti. Ona će uza nj živjeti Ikao vila u pjesmi dobrih sanjara, 
na začaranoj planini, odvojeno od laži i obmana svieta. 
Živjet će uz svoje diete, u prirodi, gdje je čovjek tako blizu 
svemu, što je dobro i liepo. 

Doduše, tada je bio snieg i priroda je mirovala pod 
bjelinom kao djevojka, koja čeka svog zaručnika, da se r.az- 
pjeva, i kojoj su usne škrte prema svakom drugom. Oli on 
je navečer, uz pucketanje šumskoga panja, pripoviedao o 
životu u selu, o proljeću, o ljepoti zemlje i njenih plodova. 


12 


13 


I ona je slušala njegove rieči, pune neke poljske vedrine, i u 
njima je doživljavala prirodu. 

Ona je uobće u njemu tako prisno i snažno osjećala 
prirodu: u čvrstim zamasima njegovih ruku, kad je sjekao 
drva, u njegovoj, nebrizi za prst, kad se posjekao kod đe- 
panja, u njegovoj gradnji stolice, kad se već jedina stolica 
rasklimala od ljuljanja djeteta. Sve, što je radio i govorio, 
bilo je tako svježe i jednostavno, bilo je tako duboko pri¬ 
rodno. 

Počela ga je nesviestno siliediti i bivala je sve sličnija 
njemu. Isto je talko i on poprimao od vremena do vremena 
sve nježnije kretnje njenih ruku i znao poput nje utonuti 
sa svojim zatiljkom u san, kako bi ona činila u suton, kad 
je kiša snježnog cvieća padala sve gušća i kad su joj ple¬ 
tenice bile kanda umorne od zastiranja njenoga čvrstog, 
oblog lica, pravilnog nosa i krupnih crnih očiju — nad 
djetetom. 

On je u njoj upoznao ženu, koja je kadra da istinski 
voli, upoznao je: dušu. Izpočetka joj je izkazivao pažnju, 
da je utješi, žalostnu za poginulim zaručnikom, ali kasnije 
se sve više njegova nježnost pretvarala u ljubav. 

I njihove su se duše stapale sve više, poput nježnoga 
maka i grube vlati žita na njivama njenog otca ... 

Božić pod zviezđama 

Došao je Božić. Proveli su ga doista u betlehemskom 
ugođaju, uz diete, što je ležalo na skromnoj posteljici i u 
blizini niemih stvorova, koji nesviestno i bezazleno slave 
Boga. — Njegove su oči bile produhovljene, kao nikad, a 
rieči su mu bile neobično nježne, a ipak tako svježe i čvrste, 
kao grane šumskih jela. 

Zapalili su svjećice na boru u svojoj kolibi na briegu 
i pričinilo im se, da pale zviezde na nebeskom svodu. I 
osjetili su, kako je njihov Božić, zapravo, Božić dvoje ostav¬ 
ljenih zaručnika, blagdan dvoje osamljenika, kojima su 
nevolje tako blizke jedna drugoj. Oboje su bili kao dvie 


još zelene, odsječene grane, koje osjećaju živu potrebu za 
deblom. 

Natočio je vina, najstarijeg vina, koje je već nekoliko 
godina počivalo u najtamnijim ponorima njegova mlina. Iz 
grube škrinjie izvadio je čaše, na rubovima pozlaćene, koje 
je čuvao za svoju nesuđenu svatbu. I kad je natočio vino u 
njihove svietle dubine i pružio joj čašu, jasno je osjetio,, 
da je ona izabranica njegove duše, koju je uzalud čekao. I 
gotovo da joj je to rekao, ali se suzdržao i zacrvenio. 

— Vi ste htjeli nešto reći, primieti ona. Samo kažite! 

— Ne, to ne mogu. 

— Zar se bojite? zar tajite nešto preda mnom? Eto, 
tu smo sami pod zviezđama. Nitko vas ne će čuti, nego ne¬ 
bo i ja. 

On se napokon odvaži: 

— Htio sam reći, da su ove čaše kanda čekale na vas. 
Takvu sam zamišljao djevojku, koja bi sa mnom iz njih pila. 

Zašutio je, zažalivši se kao šumski panj na ognjištu i 
zbunivši se kao zaljubljeni dječak. 

— Bojim se, da ćete se razočarati, reče ona, također 
zarumenivši se, a da ni sama nije znala, zašto: da li od 
neprilike, u kojti je zapao njezin prijatelj sa svojim diskret¬ 
nim ali jasnim ljubavnim očitovanjem, da li zato, što je taj 
čovjek već bio u predvorju njene duše. 

Diete je zaplakalo i izbavilo oboje iz neprilike, upravo 
kad je mlinar htio da je brani pred njom samom. Diete je 
pružalo ruke prema božičnim svjećicama i ukrasima u uza¬ 
ludnom naporu. Majka ga je uzela u naručje i s mlinarevim 
dopuštenjem dade mu u ruke jednog anđela, kojega je 
mlinar tako ljubko iztesao, klao da ga je izvadio iz oblaka. 

Diete se smješkalo, mahalo s anđelom, slaveći pobjedu 
svojeg napora. Zatim ga mati poljulja u svom krilu, dok su 
zviezde postajale sve tamnije. Pjevala mu je pjesme o ma¬ 
lom Isusu ... 

Nevidljivi dvoboj 

^ Do onoga časa, kad je čula od mlinara rieči ljubavi, 
zalostna je zaručnica najprije gledala u njemu prijatelja, 
koji ju j-e spasio i koji je neprestano spasava svojom paž¬ 
njom i dobrotom. Tugovala je za svojim zaručnikom, ali ju 
je mlinar tješio bratskom nježnošću i njezina je tuga bivala 
sve manja. A s tugom se gubila i slika zaručnika. Na nje¬ 
govo mjesto je sve više dolazio on, mlinar. 

Kad je postala sviestna čudnog zbivanja u svojoj duši, 
počela je sebi spočitavati, što tako brzo zaboravlja svoju 
ljubav, počela je dozivati u pamet sve one razkošne večeri 
prošloga proljeća. Sjećala se zanosnih zaručnikovih rieči 
u opojnom mirisu šuma, koje su pohodili prije nenadnog 
razstanka, kad su jedno drugome obećali bezsmrtnu ljubav. 
A sada? ... Gorko je zamjerala samoj sebi, ljutila se na 
sebe i postala mučno šutljiva. 

Pred nju je izlkrslo i novo pitanje: zar će ona pokloniti 
svoju ljubav jednom mlinaru? No to je pitanje brzo iz- 
čezlo. Navikla je da bude skromna u ljubavi, ona, koju su 
toliko mučili oholi roditelji zbog »jednog običnog činov¬ 
nika«. Osim toga, zar je ona imala pred kim u svojem skr¬ 
šenom i osamljenom životu paziti na ugled? Mlinar, istina, 
nije bio obrazovan, ali ona je u njegovoj seljačkoj mudrosti 
pašla mnogo više nego u riečima gradskih fićfirića. On joj 
je bio blizak, on joj je postajao sve bliži, pobjeđujući na ne¬ 
vidljivom dvoboju zaručnika u njenom srdcu. A ta se bor¬ 
ba, uz bezsane noći i sustezanje od jela, odražavala na nje¬ 
nom bliedom i zamišljenom licu. 

Vrlo je dobro to opazila duša, što ju je istinski ljubila. 
Mlinar je spočetka mislio, da su je njegove rieči raztužile, 
uvriedile. Izpričavao joj se, opet na diskretan način, dok ga 
nije uvjerila, da je ona njegove rieči shvatila kao izraz istin¬ 
skoga prijateljstva. 

A on je postostručio svoju pažnju prema njoj, donosio 
joj najbolju hranu, priređivao liekove za dobar san, iz grada 
joj nabavio pripoviesti od nekog nepoznatog autora, no ona 


je svakim danom sve više slabila i biiedjela. Jednog joj dana 
predloži, neka pođe na dulju šetnju, da svoje klonulo tielo 
osvježi čistim zrakom. Bilo je upravo divno jutro. Sunce se 
nad sniegom crvenilo kao rujna jabuka nad svečanim, bielim 
stolom, punim božičnih igračaka. 

Prihvatila je njegov priedlog i izišla na šetnju. Jutarnji 
ju je zrak omamljivao i osvježavao joj dušu i tielo. Mlinar 
je ostao da čuva diete. »Kako je dobar«, mislila je ona i 
osjetila nelku tajnu vezu, koju je među njima satkao zajed¬ 
nički život. Ali opet joj je dolazila pred oči slika njenoga 
ranjenog zaručnika, kojemu je obećala bezkrajnu ljubav. 
Trčala je, da se otrese mučnih misli. Ona mora živjeti, živjeti 
radi svoga djeteta ... Šuštala je brzo, usporila korak, ali je 
opet pojurila u snježnu daljinu. 

Međutim se vrieme počelo mienjati. Sunce su zakrili 
sivi oblaci i iz svojih njedara prosuli zrakom mlaki miris 
jugovine. Snieg se topio i pretvarao se u kaljužu. Žurila se 
natrag kući, osjećajući, kako joj sve više kroz cipele prodire 
voda. Putem je nespretno stala na kamen i pala u blatan 
jarak. Noge su joj' bile sve promočene i ruke do lakata. 

Uvečer, kad je legla u krevet, tresla ju je groznica, koja 
je tako lako zahvatila njeno slabo tielo, kao snažan plamen 
snop krhke slame. Mlinar je bdio nad njenim tielom ciele 
noći, a danju ju je Eečio i njegovao, na diete pazio i teto¬ 
šio ga, kao da mu je otac. Jedina utjeha u težkoj bolesti bila 
joj je njegova blizina. Kad bi nešto radio spretnim i jedno¬ 
stavnim pokretima ruku u okviru krajolika, koji se nazirao 
kroz prozor, ona je osjećala onu toplinu, koja nam se raz- 
lieva dušom, kad su u crnim časovima uz nas osobe, koje 
volimo. Ljuta ju j'e groznica tresla i nije imala snage, da se 
bori sa svojom ljubavlju. No njezina žilava volja za životom 
radi djeteta ! radi svoje mladosti, našla je opravdanje, da ne 
će prekršiti zadane rieči, ako toga čovjeka voli samo prija¬ 
teljskom ljubavij"u. Nije se više mučila borbom, koja ju je 
izpijala više nego groznica. Međutim je ta ljubav pod ime¬ 
nom prijateljstva sve više rasla ... 

Kad bi on izbivao od kuće, da donese krepke hrane za 
nju i za diete, njoj je bilo mučno i dosadno, mnogo mučni je 
nego kad za duga vremena ne bi vidjela svog zaručnika. 
Opet je pitala samu sebe: zar ona većina voli mlinara nego 
svog vjerenika? Nije se više mogla varati umišljenim pri¬ 
jateljstvom. U tišini kolibe, u strahu pred smrću, u groz¬ 
nici, koja je možda sažigala posljednje niti njenog života, 
jasno je razabirala, da je njena ljubav prema zaručniku bila 
više strast nego srodnost duše, strast prema liepom mladiću. 
Njeni osjećaji prema mlinaru bili su duhovna ljubav prema 
čovjeku, u kojemu je gledala oličenje dobrih i liepih strana 
prirode, u koju je od djetinjstva bila zaljubljena. I toga 
dana, kad je našla konačno objašnjenje svoje duševne pro¬ 
mjene, toga dana, kad je odlučila, u nekom bezimenom 
opojstvu, da se preda svojim čuvstvima, osjetila je, kako u 
nju ulazi trostruka volja za životom. Još je bio netko, zbog 
kojega je voljela živjeti. To je bio onaj, što ju je volio više 
od strastvenog i tjelesnog zaručnika i više od roditelja, koji 
su većma držali do ugleda, nego do svoje kćeri. 

Njegovu je pažnju uzvraćala svojom pažnjom, njegove 
je tople poglede uzvraćala žarkim pogledima svoje ljubavi, 
koja je više od liekova gorskih biljka ulievala snagu u njeno 
slabo tielo. Jednoga se samo bojala: on se više ne će usuditi 
da ponovi svoje očitovanje, koje bi sada bilo melem nje¬ 
zinoj bolesti. Htjela je da od njega čuje poeziju srdca, kao 
onda, kad su se oboje zbunili kao djeca. Ali on j'e šutio. 
Tek su govorile njegove oči to više, negoli bi govorile rie- 
čima, zboreći same. Tad ga je zamolila, nega joj čita »Pjes¬ 
mu nad pjesmama«. Htjela je da čuje glas njegove nutrinje 
kroz zavjesu tuđih rieči. 

O n . j e čitao, a glas mu je podrhtavao, kao da dukate 
ljubavnih rieči vješa o njeno grlo i ruke. Ona je pomno slu¬ 
šala, kao mala djevojčica priču i često je prekidala njegovo 
čitanje s uzklikom: 

Kako je liepol Ja vas tako volim slušati! 

Borila se sa sobom, da mu ne kaže, zašto joj je sladak 
zvuk njegova glasa u riečima najuzvišenije ljubavi i u opi¬ 


sima prirode, što ju je s njime spajala tajanstvenom i neodo¬ 
ljivom snagom. No ona je tek zbunjeno prošaptala: 

— Nitko mi ne bi tako krasno čitao kao vil 

— Zašto? zapita mlinar, svladavajući dragu slutnju 
mišlju na svoje nekadašnje ljubavno očitovanje. 

Nije odgovorila, samo se zacrvenila i djetetu dobacila 
nekoliko toplih materinskih rieči, koje su kolibu izpunjale 
neopisivom milinom i blagošću. 

Proljeće u kolibi 

Snieg je već kopnio. Već su se pomaljali prvi jaglaci. 
Sunce je zavirivalo u kolibu, tamburajući svojim metalnim 
prstima po loncima, obješenim nad ognjištem, po dječjem 
krevetu i ormarima. Koliko ljepote, koliko proljeća u zatvo¬ 
renoj sobi boiestnice! 

A on je čitao »Pjesmu nad pjesmama«, kao da govori 
uzvišenu himnu ljubavi, koja je u njemu živjela. Čitao je 
pobožnije i toplije nego ikada prije. Ona ga je slušala, gle¬ 
dajući u njemu proljeće u prirodi, ljepotu sunca u rosi 
ljiljana i procvjetalih grana. Slušala ga je, svladavajući se, 
da mu ne odgovori riečima, koje je on upravljao njezinom 
srdcu. Težko je bilo odoljeti pjesmi, što je opajala jače od 
vina u proljetnom suncu, u radosti, koja se kroz prozor već 
nazirala u poljima: 

»Gledaj samo,« čitao je zanosno, »zima prođe, ode, 
prošumi dažd. Na polju pokazuju se već cvjetići. Došlo je 
vrieme rezanja loze i glas grličin čuje se u našoj zemlji... 
Ustani, draga moja, prijateljice moja i dođi!« 

Nije mogla više! Klonula je od borbe i pokrila lice 
rukama. Oblio ju je znoj, a lica su joj se zažarila i izgledala 
su, kad je podigla ruke, kao dvie crvene jabuke u jutarnjoj 
rosi. Iz grudi joj se oteo krik, kao ranjenika, koji traži 
pomoći. 

— Doći ću! kriknula je kao u bunilu. 

Zatim je nastala tišina. Pogledao ju je u strahu i uzbu¬ 
đenju. »Je li to groznica ili ljubav?« pitao se obezumljen. 

Ona otvori oči i progovori kao da se brani od same 
sebe. Govorila je neobično drhtavim glasom: 

“ Da, rekla sam: doći ću. Jest, vi ste mi bliži, nego što 
mi je itko bio u životu. Među nama je nešto više od pri¬ 
jateljstva! 

Gledao ju je zapanjen, ne vjerujući svojem sluhu. Sveto 
jf Pisrao ispalo iz ruke. A ona je govorila dalje, glasom, 
koji je imao prizvuk nekog težlkog oduška i oslobođenja: 

Nisam mogla više, oprostite! Morala sam kazati ono, 
što me u posljednje vrieme muči u šutnji više od bolesti. 

Mlinar klekne do njenog kreveta i poljubi joj ruku, a 
njegove suze su cjelov natopile blagoslovom. Poljubio je tu 
nježnu ruku, majčinsku ruku, kao što diete cjeliva svoju 
majku, koja mu daje blistavi dar nakon dugog oklievanja, 
nakon bolnog čekanja. 

Sa zida je pao stari, drveni tanjur, rezbaren kroz toliko 
zima, a šturak je, nakon duge šutnje, opet zasvirao u frulicu. 
Sunce je jače povuklo svojim gudalom po obješenim lonci¬ 
ma i po dragim, jednostavnim stvarima. 

. Šriznula je radost života pod suncem lj,ubavi i sve kao 
da je oživjelo u mirnoj kolibi. 

— Iznesite one svatbene čaše i natočite vina iz podru¬ 
ma! nježno zazvoni njezin glas. 

Hoću! Potrčao je kao dječak, ali od uzbuđenja nije 
mogao odmah naći vina. 

Međutim, prije nego se mlinar vratio, ona je ustala. 
Bila je već toliko jaka. Neopisivo je bilo njegovo veselje, 
tako veliko, da je obje čaše u radostnoj uzbuđenoj žurbi 
razbio. Sagnuo je glavu kao krivac nad razbijene čaše, koje 
su čekale njegovu odabranicu, kao da prima osudu. 

— Ne smeta, prošapta ona, da ga ohrabri. — Sve, što 
se pogrieši od ljubavi, oprošteno je. 

Njegovo se lice razvedri, a gruba ruka posegne za me¬ 
kim dlanom, što je drhtao od svetog zanosa. EHđe odsječene 
grane združile su se u deblu ljubavi. 

I njihova je sreća imala više zlata, nego čaše na ru¬ 
bovima ... Jeronim Korner 


Susreti 

1. Ja i neznanac 

Vjerujem u tebe, Neznanče. Znam, da postojiš negdje, 
možda daleko, i da me tražiš. I moj je svaki korak čežnja 
za tobom. 

Jesi li i ti čuo za priču o blizancima, koji su nekoć 
živjeli zajedno, a jednog ih dana gnjevni bogovi razstaviše 
i oni se sada čitavog života traže. 

I nas neka nevidljiva i čarobna slutnja tjera napried 
jedno drugome u susret. 

Ti lutaš svietom zovući mene, kao što i ja putujem da 
tebe nađem, ali mi koracamo drugim pravcem. 

Gdje je početak našoj vjeri, da postojimo i da samo 
pripadamo jedno drugom? Čiji li nas je bies toliko udaljio, 
da se ne možemo naći? 

Ti tragaš skromnim koracima po prašini samoće i tra¬ 
žiš me možda u pustinji istine. 

Ja se vozim u razkošnim, lažnim kolima nada i tražim 
te u sjajnim dvoranama povjerenja. 

Ipak te molim, dragi Neznanče, ako me jednog dana i 
ugledaš iz daljine, zaobiđi put, pusti da se i dalje tražimo 
puni čežnje ... 

2. Na putu kolebanja 

Susrela sam te na putu kolebanja, proljeće je razkošno 
veselje prosipalo, noći su mi čežnjom mirisale, jedino za 
tobom, Nepoznatim. 

U caojem su srdcu gorjeli tuđi zanosi, pružala sam ruku 
za varljivim oblacima, lažni su mi zvuci pjevali uspavanku, 
a ja sam o tebi snivala. 

Mnogo je putova križalo moje staze, divlja su stopala 
koracala meni ususret, razni su cvjetovi venuli na mome 
stolu, a ja sam osamljena za tobom lutala. 

I sada ožujak planduje na susjedovoj livadi, sunce pje¬ 
va na novim brazdama, moje srdce pije času smirenja. jer 
sam tebe naišla. 

3. Vječnost u duši smrtnika 

U ovom proljeću osjećam tisuću proljeća. Svaka mi 
zraka sunca poklanja nebrojeno puta žar tvoje blizine. Sva¬ 
ka je zviezda satkana od tisuću kristala naše žudnje. Bez- 
krajnost je neba kolievka naše ljubavi. 

Razbili smo pehar prošlosti i požudno izpili stoljeća 
budućnosti. Razumjeli smo zanos naših djedova i naslutili 
sreću naše unučadi. Kroz naša su srdca protekla stoljeća u 
jednom danu, u jednom času, u jednom dahu. Svakog jutra, 
kad mi pomisao na tebe otvori oči, osjetim u svojim udima 
jakost osvojenih prostora. Stojimo kao gospodari najljepšeg 
neba, ljubkih proljeća i najdubljeg mora. 

Svojom si mi ljubavlju, dragi, probudio sva proljeća. 

2elim, da moja ljubav bude kao ocean, gdje će dubo¬ 
kom dnu nestati sve boli kao kamenčić nestašne djevojčice 
Sudbine, koja ih igrajući se baca u more. U tom moru neka 
se odrazuje uviek plavo nebo tvojih dubokih očiju. Neka ga 
miluje njihov sjaj. I neka ono bude odraz sunca i zviezda, 
koje si za mene upalio. Tvoje rieči mogu od njega učiniti 
najljepše more svieta. I tvoja blagost može stišati sve valove. 

I tvoj nemir može uzburkati svilu njegove površine. Tvoja 
ga duša može blagosloviti vječnim osmiehom. 

Svojom si mi ljubavlju, dragi, poklonio vječnost. 

Nada Kestevčanek 


Knjige o knjigama 

(Umjesto referata o nekim novim izdanjima) 

1 . 

Ako već sama pomisao na mnogobrojne knjige, što st 
pojavljuju na tržištu, pobuđuje sumnju u njihovu vriednost 
i sumnju u smisao i vriednost književnosti uobće, onda je 
još opravdanija sumnja u vriednost i smisao knjiga o knji¬ 
gama, t. j. u velik dio svega, što iziliazi pred čitaoca pod 
imenom poviesti književnosti, nauke o književnosti, kri¬ 
tike i si. 

Neke pravce nauke o književnosti već su u 19. vieku 
skeptičniji njezini predstavnici, zbog različitih pojava u 
njoj, polu-šaljivo zvali naukom o onome, što nije vriedno 
znati. A zastupnici t. zv. eksaktnih nauka tvrde često, kako 
je svja umjetnost književnih povjestnika u tome, što proči¬ 
taju deset knjiga, te o njima napisu jedanaestu. 

Razumije se, da ovakve tvrdnje ne treba shvatati do¬ 
slovno. Adi je očito, da do njih ne bi dolazilo, kad u nauci 
o književnosti ne bi doista bilo činjenica, koje ih opravdano 
izazivaju. Ako je intehgentnom čitaču već danas težko 
uživjeti se u velik dio onoga, što je napisano u prošlom sto¬ 
ljeću, kako da ga se uvjeri, da se potrebno još i proučavati 
sve, kako je to nastalo, koji su pisci napisali te goleme 
hrpe mrtvih knjiga, kakvi su ih vidici pri tome privlačili, itd. 
Ako ni u suvremenom životu ne svraćamo pažnje na koje¬ 
šta oa onoga, što izdaju i bolji djelatni književnici, čemu da 
kojekakve neznatne malenkosti iz života još neznatnijih pi¬ 
saca budu danas sutra predmetom disertacija, eseja, po¬ 
lemika? 

Različite pojave u nauci o književnosti, kako se ona 
razvijala u 19., a i u 20. vieku nukaju na ozbiljan zaključak, 
kako se tu često radilo o stvarima, koje nisu zriačajne ni za 
kulturu, ni za umjetnost, ni za poznavanje čivjeka: one su 
postale predmetom proučavanja samo zato, što su k njima 
pristupili ljudi, inače nesposobni za praktičan život, koji od 
svega prave nauku. Izmišljajući različite zvučne termine i 
praveći ozbiljno lice, oni su tako postajali »stručnjaci« u 
nekoj grani nauke o književnosti, a da često nisu imali ni 
osjećaja za najglavnije pitanje, s kojim nauka o književnosti 
mora biti na čistu: nisu znali, što je književnost. A nisu 
kadkad znali ni to, što je nauka uobće. Ćovj.ek ne unapre¬ 
đuje naučni napredak 1 time, što vrlo ozbiljno govori o ne¬ 
ozbiljnim i nevažnim stvarima, nego samo onda, kad zadire 
u vječna pitanja života i čovjeka. 

Već oko stotinu godina nastoji nauka o književnosti 
da postane naukom u višem smislu, t. j. da se pod firmom 
književne poviesti ne objavljuje samo informativna građa — 
često zanimljiva i vriedna, a često bez ikakva značenja — 
nego da se predmet proučavanja zahvati s određenog sta¬ 
jališta, s određenim ciljem i s naučno izgrađenim metoda¬ 
ma, da se tako dođe do zaključaka, ikoji će imati obćenitiju 
vriednost i približavati se pojmu zakona. 

U tih stotinu godina, što nauka o književnosti hoće da 
po metodama i rezultatima bude jednaka ostalim naukama, 
nalazi se ona u trajnoj krizi. Nema razdoblja, u kome bi 
njezini predstavnici imali bar donekle slične poglede, s ob¬ 
zirom na njezinu svrhu i na način rada, i u kome bi se bar 
donekle služili metodom, koja bi se mogla održati duže 
vremena. Imena Taine, Georges Renard, Scherer, Dilthey, 
Gundolf, Baldensperger, Walzel, Ermatinger, Sakuljin, Pe- 
tersen itd., uz imena Sainte-Beuve, Hennequin, De Sanctis, 
Croce, Farinelli i si., pripadaju među takva, koja su pred¬ 
očivala razvojne stepenice u metodologiji evropske nauke o 
književnosti. Pa upravo pogled na njih pokazuje, koliko je 
u njoj stanje uviek kaotično i s obzirom na njezine ciljeve 
i s obzirom na sredstva, kojima će do njih doći. 


Jedva je nekom književnom teoretiku pošlo za rukom* 
da zaokruženo prikaže osnovne zadatke nauke o književ¬ 
nosti i stvori metodologiju, prema kojoj bi trebalo iztražiti 
i prikazati predmet, već se pomaljaju pojedinci i grupe, koji 
obaraju i stajalište, s kojega je ta metodologijia izgrađena, a 
onda i nju samu. Taine je bao uspio, da svede u sustav, s 
jasnom filozofijskom osnovom, načela, prema kojima bi tre¬ 
balo izpitivati pisce i književnosti, — a malo zatim je Hen- 
nequin stao pobijati i njegove poglede na rasu, i na utjecaj 
sredine, i na udio nasljedstva u stvaralačkoj ličnosti. Geor¬ 
ges Renard je svoju metodologiju nauke o književnosti iz¬ 
radio u prvom redu s obzirom na družtvo, u kome stvara¬ 
lac živi, a doskora je došlo do premoći shvatanja (Ermatin¬ 
ger, grupa oko Stefana Georgea), da se nauka o književ¬ 
nosti ima u prvome redu baviti stvaraocem i njegovim in¬ 
dividualnim crtama — dakle ne s onim, što on ima zajed¬ 
ničko s družtvom, nego po čemu se od njega razlikuje. Pe- 
tersen je svoju knjigu »Die W,issenschaft von der Dich- 
tung« napisao kao plod dvadesetipetgodišnjeg rada na sve¬ 
učilištu, obazrevši se u njoj na sve važnije rezultate, do iko¬ 
jih je ta nauka došla u 19. i 20. vieku. Počevši naučno raditi 
u doba političkog i naučnog liberalizma, mogao je svoje 
djelo dovršiti i izdati tek god. 1940., kad j;e u Njemačkoj 
već bio u punoj vlasti nacionalni socijalizam, i kad je u toj 
zemlji već bila oborena većina od onih osnovnih gledišta, s 
kojih je pošao i Petersen. 

Obilježje novijih stajališta, koja su u njemačkoj nauci 
o književnosti došla do izražaj'a poslije god. 1930., nije samo 
u činjenici, što su se pristalice novijih vidika stati obarati 
na stara gledišta, nego i u tome, što su stati zabacivati i 
ljude, ikojih su imena u neku ruku značila simbole za starije 
poglede (Horst Oppel: Die Literaturwissenschaft in der 
Gegenwart, 1939). — Brzinu pak, kojom se u toj njauci 
mienjaju osnovna gledišta, pokazuje jedan slučaj s Erma- 
tingerovom Filozofijom nauke o književnosti (1930.). U 
njoj je Josef Nadler iznio svoje nazore o problemima stila. 
Tvrdeći, da se u stilu razaznaju najhitnije stvaralačke zna- 

Sajke pisaca, tražio je, da nauka o književnosti posveti glav- 
nu pažnju izučavanju stilskih svojstava njemačkih književ¬ 
nika. Držao j:e, kako bi u njihovim djelima trebalo izpitivati 
ntam, melodiju, jakost tona, boju vokala, poredaj konsona¬ 
nata, zvučnost neči, tempo govora, i sL To je posao, kojim 
bi se kroz duži vremenski razmak moralo baviti na stotine 
stručnjaka. A tek što je taj njegov priedlog izišao, već su se 
u njemačkoj nauci javih ljudi, koji su od nauke o književ¬ 
nosti zahtievali sasvim nove putove i ciljeve (Kindermann, 
Ubenauer). Po njihovu mišljenju nije zadaća te nauke po- 
jecunac s njegovim osobnim obilježjima, nego ono, što je u 
književnosti nekoga naroda obćenarodno, u ovome slučaju 
izrazito njemačko. 

Najabsežniji je prikaz nauke o književnosti, s obzirom 
na njene ciljeve i metode, napisao Sakuljin, polazeći s izra¬ 
zitoga socioložkoga stajališta, ali ne zanemarujući ništa od 
onoga, što može bilo kako osvietliti pitanje i pojam knji¬ 
ževnoga stvaranja. U svome djelu od petnaest knjiga uzi- 
m ?° u 0 b^i j r sve ozbiljnije spise, što ih je evropska nauka 
o književnosti do njegova vremena uobće stvorila. Završio 
je svoje djelo s punim uvjerenjem, da ta nauka postepeno 
postaje naukom u višem smislu, t. j. da i ona može stvarati 
zaključke, ikoji imaju karakter zakona. A nije prošlo mnogo 
vremena, pa se u međunarodnom časopisu, kojemu je za¬ 
daća, da donosi sastavke o obćenim pitanjima književnosti, 
mogao pojaviti i članak s ovakvim refleksijama: 

»Nauka o književnosti je nauka, o kojoj se može pi¬ 
tati, da li je doista nauika. Izražava se sumnja, da li je to 
nauka s određenim smislom i vriednošću, da li je njezino 
postojanje potrebno i opravdano, čak se postavlja i pitanje, 
da li se ona uobće može nazvati naukom. Prošla su liepa 
vremena, kad su položaj i vriednost pjesničtva i nauke o 
njemu stajali izvan sumnje... I nauci o književnosti prieti 
opasnost, da će s klasičnim pjesničtvom postati stvar škole 
znanjem za učitelje i učenike, koje s ozbiljnim i velikim od¬ 
lukama života ima malo posla ...« 


*>... Nauka o knjižievnosti mora biti na čistu s činjeni¬ 
com, da znameniti ljudi, koji oblikuju i određuju naš život, 
ne čitaju romana, a još manje stihove. Ličnosti, koje stoje 
duhovno visoko i koje su čvrsto izgrađene, nemaju ponaj- 
češće nikakve sveze s pjesničtvom, ili, što se čini još gorim, 
prihvataju se nazovi-književnosti samo u časovima umor- 
nosti ili dosade, na putovanju ili prije spavanja, kao sred¬ 
stva za uspavljivanje ili da ubiju vrieme .. .<* 

»... nauka o književnosti nije objektivna nauika, ona 
ne pozna nikakva stajališta, koje bi bilo iznad ili izvan 
čovjeka, koji vrši spoznaju, ona ne zna ništa o spoznajama, 
koje vriede i koje će vriediti, ako uobće i ne bude ljudi...« 

(T. Thienemann, Entscheidungen, Helikon 1938.) 

2 . 

Nauika 1 o književnosti, kako se razvija u velikih evrop¬ 
skih naroda, po svojim je teorijskim previranjima veoma za¬ 
nimljiva, iako je po zaključcima često jalova. Sve ono trza¬ 
nje modernoga čovjeka, da nađe svoj put, sve njegovo lu¬ 
tanje od individualizma do kolektivizma, od umjetnosti 
shvaćene kao izraz pojedinca i umjetnosti kao izraza naroda 
i družtva, odrazilo se i u osnovnim gledištima njezinim. 
Vriedi to osobito zja njemačku nauku između dva svjetska 
rata, jer je u njemačkom narodu u tome razdoblju, jače nego 
drugdje, došla na vidik sva izlomljenost duhovnih vidika. 

Sve trzavice, sumnje, kolebanja, što ih poznaje nauka o 
književnosti u velikih naroda, zanimljive su i za malene 
književnosti. U njima doduše nema ni mogućnosti ni raz¬ 
loga za oštrije načelne sukobe i metodoložke razprave, jer 
za njih u književnim djelima, zbog njihove malobrojnosti 
nema dovoljno podloge. Osim toga, u malenih je naroda 
književnost jače povezana s občenarodnim životom, pa se 
kadkad bez štete za narodne i kulturne ciljeve neka knji¬ 
ževna pitanja i ne mogu postavljati u svoj njihovoj odre¬ 
đenosti. Među takve književnosti pripada i hrvatska. Zato 
su i u njoj, kao i u velikom dielu sličnih evropskih litera- 

tura, mnogi vrlo krupni pojavi u suvremenoj nauci o knji¬ 
ževnosti ostali bez odraza. 

Kao i u nekim drugim malenim (književnostima, i u 
hrvatskoj se književnosti, s obzirom na tekovine i poglede 
nauke o književnosti, može opaziti nekoliko struja. 

^ Velik broj onih ljudi, koji se u takvih naroda bave 
književnom poviešću, kritikom, teorijom književnosti, i si., 
uobće ne zna, ili ne će da zna, za- sve ono, što se zbiva u 
književnostima velikih naroda. U reprezentativnom hrvat¬ 
skom časopisu može slobodno izići članak, u kome se o izpi- 
tivanju pjesničkih djela iznose ovakvi pogledi: 

»Analiza postoji u nauci, ona je poznata u poetici, ona 
može biti važna za profesore književnosti, ali ne mora biti 
važna za jedan pjesnički doživljaj,.« 

Drugi su hrvatski zastupnici kritike i književne po- 
viesti još uviek u stadiju pozitivizma, nastojeći da saberu 
i prikažu što više građe, i ne kušajući je osvietliti s odre¬ 
đenoga stajališta. 

Treći drže, da je s Taineovim učenjem o sredini rečena 
posljednja rieč nauke o književnosti, i još uviek drže naj¬ 
važnijim izpitivanjem te sredine. 

Dakle: ili zatvaranje očiju pred onim, što se događa 
oko nas, ili zaustavljanje na nečemu, što je davno izgubilo 
aktualnost. 

A ipak nauka o književnosti predočuje u velikih na¬ 
roda vrlo važno područje duhovnoga izživljavanja. Ima mo¬ 
nografija o pojedinim stvaraocima ili cielim razdobljima, 
koje po prodirnosti njihovih pisaca i po množtvu sredstava, 
koja su upotrebljena u njihovoj izgradnji, otvaraju poglede 
u najintimniju radionicu stvaralačkoga duha. ldeoložka i 
metodoložka razračunavanja u nauci o književnosti zanim¬ 
ljiva su kadkad sama po sebi, bez obzira na pitanja, ikoja su 
iz neposredno izazvala. Ona se većinom i ne odnose samo 
na književnost i književnike, nego se u svezi s njima raz- 
činjaju osnovni pojmovi o životu i čovjeku. Svaka, i mala 
književnost može od takvih načelnih diskusija imati ko¬ 
risti, i znači samo ograničenost vidika, ako se od njih sviest- 


no ograđuje ili na njih gleda s visoka, fkao na nešto ne¬ 
potrebno. 

No kao što je za proučavanje malih književnosti štet¬ 
no, ako se njihovi predstavnici sasvim odiele od strujanja 
u sličnim naukamia velikih naroda, isto je tako opasno, ako 
se odviše sliepo za njima povode. U dvie pogrješke znadu 
upasti zastupnici nauke o književnosti u malih naroda, ako 
doslovce sliede pravce, izgrađene u većim književnostima. 
Jedna je u tome, što se kiadkad sliepo drže metoda, koje su 
stvorene u drugačijim prilikama i u druge svrhe, a druga u 
činjenici, da se pojavima u vlastitoj književnosti pridaje ve¬ 
će značenje nego što ga zaslužuju — i to zato, da bi prikaz 
te književnosti u svemu odgovarao prikazima kakve velike 
književnosti, koji takvim piscima služe kao uzor. 

Različiti prikazi malih europskih književnosti 19. i 20. 
vieka:, koji su izišli na pr. na njemačkom ili francuzkom 
jeziku, pisani su većinom s vidicima moderne nauke o knji¬ 
ževnosti. Ali upravo zato, što su prikazivači takvih malenih 
književnosti (na pr. u zbirci panorama modernih književ¬ 
nosti, u izdanju Sagittaire) očito bili zadojeni težnjom, da 
napišu knjige s modernim metodama 1 , tobože sa suvremenim 
pogledima, izišle su slike nekih književnosti tako, da bi se 
u njima, osim imena naroda i pisaca, sve ostalo moglo pri- 
mieniti na svaku malu evropsku literaturu. Sve su te knji¬ 
ževnosti u 19. i 20. vieku imale svoj, romantizam, svoj. rea¬ 
lizam, svoju Modernu, ekspresionizam, itd., s njihovim pri¬ 
stalicama i protivnicima. Borbe o pravce razvijale su se u 
svima zemljama nekako podjednako, često s veoma sličnim 
bojnim poklicima za' napadaj i obranu, često sa sličnim po- 
četcima i svršetcima u sukobima pokoljenja. Zato i prikaz 
jedne književnosti često podpuno naliči na prikaz druge, 
te se iz njega nikako ne razabira ono, što je u pojedinim 
književnostima specifično, važno i značajno, i što te knji¬ 
ževnosti i čini nečim zasebnim. 

Prikazivači malih evropskih književnosti, koji su upo¬ 
znali metode evropske nauke o književnosti, počesto nasto¬ 
je, da u vlastitim hteraturama izpituju onakve elemente, 

kakvim se bave i predstavnici te nauke u zemljama, koje im 
u prvom redu služe kao uzor. Zanimljivi su bili na pr. pri¬ 
kazi romantizma u pojedinih slavenskih naroda (Slavische 
Rundschau, 1938.), kao što i prikaz slovačkog romantizma 
od prof. Andreja Mraza (Hrvaska revija, 1942.). Pisci, uz¬ 
gojeni očito na njemačkim vrelima, izpitivali su u pojedinim 
malim slavenskim književnostima onakve pojave, kakve su 
izpitivali Niemci u vlastitoj (književnosti. Iz Mrazova pri¬ 
kaza izbija to jasno, na pr. iz rečenica, kojima pisac utvr¬ 
đuje, da Slovaci nisu imali romantičara Novalisova tipa. 
Da im prikazi mogu u svemu odgovarati kalupu, stvorenom 
u velikim književnostima, takvi su iztraživači pronalazili 
sve neke velike i značajne književnike tamo, gdje ih nije 
ili su iz par nečijih rečenica:, izbačenih bez osobita raz¬ 
mišljanja, znali izkonstruirati ciele struje, pokrete, sukobe. 

„Već je davno utvrđena činjeni aa, da su za proučavanje 
književnih struja i književne atmosfere uviek prikladniji 
maleni pisci, koji primaju sva obilježja svoga vremena, ne¬ 
goli veliki, koji se tvoračkim osobinama svoga duha oti¬ 
maju pečatu svoga' doba i strše nad njim. Malene književ¬ 
nosti, nemajući velikih duhova, koji bi razbijali okvire, mo¬ 
gu po svojim malenim književnicima doista pružati zgodno 
gradivo za literamo-historijska izpitivanja osobite vrsti, ali 
pri tome^ prieti opasnost, da- se na taj način izgubi osjećaj 
za ono, što je u proučavanju knjževnosti ipak najvažnije: 
umjetnost, stvaralaštvo. 

3 . 

Imajući sam sebi da odgovori na pitanje, koliko je nje- 
gov prikaz renesanse tačan, Burckhardt je morao priznati: 
»Na širokome moru, na koje se odvažujemo poći, ima više 
putova i pravaca, te bi proučavanja, koja su vršena za ovu 
radnju, mogla pod rukom drugoga Čovjeka biti ne samo 
drugačije izkorišćena i obrađena, nego dati i povoda za 
zaključke u bitnosti drugačije.« A Petersen, iznoseći u knji¬ 
zi 2>Die Wissenschaft von der Dichtung« obšimu metodo¬ 


logiju nauke o književnosti, izjavio je izričito, kako meto¬ 
dologija ne znaci niz propisa i savjeta, koji se mogu jedno¬ 
stavno primjenjivati na sve književnosti, nego iztraživač sam 
mora pomoću tih metoda naći vlastit put, s obzirom na svr¬ 
he, za kojima ide. A time je ujedno rečena i puna istina o 
značenju i dohvatu svake metodologije u nauci o knji¬ 
ževnosti. 

Metodologija nauke o književnosti — kao uostalom 
i metodologija svake druge nauke — ne znači zbroj nekih 
sigurnih sredstava, koja čovjek mora samo naučiti, pa će 
onda s uspjehom moći svladavati različite naučne zadatke. 
Njezino je značenje više u tome, što može pobuđivati in¬ 
teres za neka pitanja, otvarati vidike, olakšavati snalaženje 
među različitim problemima, koji se javljaju u životu knji¬ 
ževnosti. No ona ne može dati gotovih pouka o tome, što 
će tko u pojedinim slučajevima rješavati i kako će to rje¬ 
šavati. Shvaćena kao niz propisa, metodologija bi bila više 
na štetu negoli na korist. Zadatak onih, koji proučavaju i 
prikazuju književnost, nije u tome, da građu pojedinih lite¬ 
ratura unose u određene metodske kalupe, nego upravo u 
tome, da — poznavajući ih — te kalupe razbijaju. Oni mo¬ 
raju nastojati, da što slobodnije polaze za pitanjima, kojima 
važnost osjećaju sami, a ne za onima, koja se čine važna 
nekom metodologu. U tome, kako će se znali poslužiti iz¬ 
građenim naučnim metodama i propisima, a koliko će ih 
prema potrebi zaobići i lomiti, vidjet će se snaga iztraži- 
vaoca, da zahvati u ono, što je u nekim književnim poja- 
vima i književnostima osnovno i bitno. 

Sve ovakve primjetbe vriede u punoj mjeri i za hrvat¬ 
sku književnost, koja je malena i po broju objavljenih dj.ela„ 
i po broju stvaralaca, i po broju ideja, koje su je pokretale. 
Izpitivali u njoj podjednakom pomnjom sve, što se u njoj 
u pojedinim razdobljima pojavilo pod firmom literature,, 
značilo bi izgubiti smisao za bitno, ili zapasti u sitniča¬ 
renje. Primjenjivati pak na nju do kraja metode, stvorene u 
velkim književnostima, značilo bi izgubiti smisao za ono,, 
što je u njoj izrazito hrvatsko. 


30 


31 


U hrvatskoj nauci o književnosti treba oprezno pristu¬ 
piti već k osnovnim pojmovima, s kojima će morati raditi 
nauka o književnosti: k pojmu hrvatske književnosti i hrvat¬ 
skoga književnika uobće. 

Prvo je pitanje, pred kojim stoji hrvatski književni 
historik i kritik: što sve treba obuhvatiti pod imenom hrvat¬ 
ske književnosti? Da Ii sve, što je pisano hrvatskim jezi¬ 
kom i izdano s književnim težnjama? Da li sanuo ono, što 
je i napisano i objavljeno, ili i ono, što je ostalo u rukopi¬ 
sima, ili se širi ustmienom predajom? Da li će se pročišća¬ 
vanje i utvrđivanje pojma o književnosti vršiti samo s obzi¬ 
rom na estetička mjerila, ili će pri tome biti obuhvaćena i 
narodna, družtvena, kulturno-historijska shvatanja? 

Sva je takva pitanja vrlo lako rješavati u teoriji, ali 
ozbiljne težkoće nastaju već pri prvom pokušaju primjene. 

Ako u književnost treba ubrojiti sve dokumente, ko¬ 
jima se može pokazati, kako su u nas nastajali spisi s nekim 
književnim obilježjem, onda će se pod pojam književnosti 
morati uvrstiti svi rukopisi i sve knjige, koje pokazuju, da 
su njihovi pisci nastojali pribilježiti ono, što vide i osjećaju, 
pa makar se iz toga naslućivala i plitkost čuvstava i neizra- 
zitost stila. Ako treba uzeti u obzir samo prave stvaraoce 
umjetnike — kud ćemo s Trnskim, Hranilovićem, Haram- 
bašićem, i sličnim književnicima? Oni su na svoj način ipak 
izražavali duh svoga doba, te je čitalac njihova vremena u 
njihovim stihovima nalazio mnogo više, nego što nalaze 
članovi kasnijih naraštaja. I kud ćemo onda s velikim bro¬ 
jem ljudi, koji se drže književnicima, a da njihovo značenje 
nije bilo ni iz daleka slično značenju napomenutih pisaca? 

Jedno je od najtežih čuvstava, koje spopada čovjeka, 
koji književnost proučava u cjelini: čuvstvo banalnosti, pa 
čak i gađenja, koje ga zahvata kraj čitanja mnogobrojnih 
književnih djela. Onome, tko se tek približava književnosti, 
gotovo je sve u njoj liepo. No tko je prisiljen, da čita od 
reda sve, što se u njoj pojavljuje, dolazi postepeno do toga, 
da na prvi pogled opaža svu namještenost, neiskrenost, pht- 
koću velikog diela onoga, što se objavljuje pod različitim 

nadpisima, i u knjigama i u časopisima. Sve, što se u razli¬ 
čitim metodologijama nauke o književnosti zove ovim ili 
onim terminom, dobiva u dodiru s najvećim brojem naših 
knjiga prilično drugačije značenje. I nastaje pitanje: ima li 
smisla čuvati za budućnost uspomenu na pojave, koji nisu 
značili ništa osobito ni onda, kad su bili svježi? I ne bi li 
trebalo nastojati, da se to što prije baci u zaborav, a ne da 
se o tome pišu razprave, članci, i priređuju čak nova izda¬ 
nja. A ipak je možda potrebno, da se naučno izpitaju i pri¬ 
kažu ne samo liepe i velike strane svake književnosti, nego 
i sva njezina bieda. 

Čitav niz pojmova, koji u velikim književnostima kad- 
kad sačinjavaju okostnicu ozbiljnih iztraživanja, postaju u 
dodiru s hrvatskom književnošću ili nevažnim ili drugo¬ 
razrednim. U nas je na pr. češće ozbiljno nabačeno pitanje, 
dokle traje naš romantizam, kad se počinje naš realizam. 
Ako se prikazi nekih velikih evropskih literatura zasnivaju 
na razdiobi: klasicizam-romantizam-realizam, i si., onda je to 
razumljivo, jer se oko tih pojmova u pojedinim razdobljima 
kretao cieli duhovni život tih naroda. No primienjeni na 
hrvatsku književnost, ti pojmovi gube na svojoj jasnoći, a i 
značenju, i ujedno se izkrivljuje ciela slika našega književ¬ 
noga zbivanja, ako im dajemo veće značenje, nego što su ga 
u nas stvarno imali. Očito je, kako je na pr. realizam u nas 
imao prilično drugačije značenje, nego što u Francuzkoj 
ili Rusiji, kao što se naš život u vrieme romantizma raz¬ 
vijao u prilično drugačijem smjeru i oblicima nego na pr. u 
Njemačkoj. Zato se nameće pitanje: a čemu onda prema 
tim pojmovima dieliti i hrvatsku književnost, ako se ona u 
svome razvitku upravljala drugačijim pobudama negoli stra¬ 
ne književnosti? 

Sva ovakva razmatranja dovode do jednog jedinog 
zaključka: da se različita pitanja u nauci o književnosti ne 
dadu rješavati nekim unapried stvorenim, makar koliko pri- 
vlačivim metodama, nego metoda dobiva vriednost tek u 
dodiru s konkretnim pitanjima. Njezina vriednost — kako 
je jasno iztaknuo i Petersen — zavisi od rezultata, koji su 

njome postignuti, a ne od njezine teorijske prihvatljivosti. 
Kao i u svakoj nauci, koja zadire u osnovna pitanja čovječ¬ 
jega života, i u nauci o književnosti treba raditi s ulogom 
cieloga bića. Ni matematičar — predstavnik tobože naj- 
eksaktnije nauke — ne može pri radu ostati podpuno bez¬ 
ličan, nego i on pristupa u prvom redu problemima, koji su 
blizki upravo njemu. Po svojoj nerealnosti, stvarajući iz ne¬ 
koliko premisa nove i zasebne svjetove, matematika se kad- 
kad približuje čistoj lirici. 

Svako knjizevno-poviesino ili kritičko djelo mora nositi 
obilježja tvorčeve ličnosti. Bezlična može biti samo građa, 
— ali već pristupanje upravo određenom gradivu i njegov 
razpored pokazuju izrazite simpatije ili antipatije pisca. One 
su još vidljivije u načinu, kako on rješava neka pitanja, ko¬ 
jim pitanjima posvećuje više, a kojima manje pažnje. Pišući 
o drugima,, i literarni historik i kritik zapravo govore o stva¬ 
rima vlastitoga života. Kao i u svemu, što nosi obilježje stva- 
ralačtva, i u djelima nauke o književnosti moraju se osjetiti 
tragovi piščeve krvi. Njegovo djelo moglo je biti samo nje¬ 
govo, i ničije više. Zato o istim književnim ličnostima i istim 
razdobljima može u isto vrieme s pravom postojati više raz¬ 
ličitih prikaza, koji će možda s obzirom na pouzdanost gra¬ 
đe biti jednako vriedni, ali različiti obzirom na stajališta 
njihovih pisaca. 

Što spisi s područja nauke o književnosti imaju jako 
osobno obilježje svojih pisaca, a ne znače nešto obćeno 
vriedno i nada sve objektivno, njihova je prednost i njihov 
nedostatak. Prednost, koliko se samo ulogom vlastitoga bića 
može stvoriti nešto, što će donositi znakove života, — ne¬ 
dostatak, koliko se na taj način ne može doći do zaključaka, 
kojima bi vriednost bila trajna i koje bi priznavali svi za¬ 
stupnici nauke. Književno-poviestna i kritična djela nisu 
prema tome samo dokumenat o književnicima i književ¬ 
nostima, o kojima je u njima rieč, nego isto tako i o onima, 
koji su ih stvorili. Koliko su istinski dokumenat o čovjeku 
i ljudima, ona sadržavaju vriednost i u vremenima, kad 
gradivo u njima postane ili zastarjelim, ili za nova shvatanja 

malo važnim. Kao i sve, što pruža uvida u čovjekov život, 
i spisi nauke o književnosti vriede toliko, koliko se u njima 
mogu osjetiti tragovi duše, krvi, uma, izražajnih sposob¬ 
nosti, koje su u njih unieli njihovi tvorci, a ne prema tome, 
da li su izgrađeni prema ovakvoj ili onakvoj metodologiji. 
Gradivo, sabrano i sređeno prema nekoj suvremenoj ili za¬ 
starjeloj metodologiji ostaje dotle mrtvim, dok mu stva¬ 
ralac, unoseći u nj vlastitu unutrašnjost, ne poda samostalan 
život, nezavisan od povoda, koji ga je izazvao. Imaju li 
knjige o knjigama nešto od toga, imat će i određeno zna¬ 
čenje u duhovnom životu sredine, za koju su napisane 
kao i sve, što se stvara na području duha. Bez toga su mrtve 
i bez značenja, kao i tisuće ostalih knjiga, koje se javljaju 
pod imenom književnosti. 

Antun Barac 

Marko Antonij đe Dominis kao fizičar 

U jednom od prvih godišta »Vienca«, g. 1874., ocrtan 
je život Marka Antonija de Dominisa perom umnog po- 
vjesfničara, Račkoga, a »Vienac« g. 1875. donosi Šenoinu 
pripoviest »Čuvaj se senjske ruke«, gdje proslavljeni pjes¬ 
nik prikazuje kratak odsječak toga života. Kako i Rački i 
Senoa uzput spominju učenjačku slavu Dominisovu, Rački 
upravo slavu stečenu optičkim odkrićima, možda je novi 
»Vienac« zgodno mjesto, da se iza sedam desetljeća, koja 
su međutim prošla, baš u njemu prikaže, što je zapravo Do- 
mmis privriedio optici i fizici uobće.*) Uzalud ćemo o tom 
tražiti jasne, točne i podpunije obaviesti u fizikalnoj litera¬ 
turi, te se prikaz Dominisova toga rada može sagraditi samo 
na neposrednom upoznavanju Dominisovih djela. Poznati 
Poggendorffov biografsko-literami rječnik zna samo za dva 

. Dominis se rodio na Rabu 1560., a umro u Rimu. Kao 

isusovao podučavao ie matematiku u Padovi i Rimu. God. 1596. ime¬ 
novan je biskupom senjskim, ali je potvrđen od pape i posvećen tek 
god. 1600 . Dvie godine kasnije postade nadbiskupom splitskim (»pri. 
mas Dalmacije i Hrvatske«). God. 1614. dade kao nadbiskup ostavku 
i ta mu je uvažena god. 1616. Iste se godine uputi u Englezku, gdje 
je primljen u anglikansku crkvu. U Londonu izdia djelo »De republi- 
ca eccles^astica libri X«. God. 1622. vrati se u Rim i učini pokoru. 
Kada je god. 1624. pod obtužbom krivovjerstva stavljen pod stražu 
u Anđeosku tvrđavu, umre iza pet mjeseci, a tri mjeseca iza smrti 
sudjen je, te mu je mrtvo tielo spaljeno na rimskom stratištu. 
Šenoa je u svom romanu »čuvaj se senjske ruke« naveo, da je Do- 
mmisovo tielo spaljeno 21. XII. 1614. Uistinu se to dogodilo baš de¬ 
set godina kasniji. Ta se pogrješka uvukla i u druga izdanja pa i 
najnovije (»Preporod«, 1943.), a nastala je možda zbog tiskarske 
pogrješke u razpravi Račkoga (»Vienac« god. 1874., str. 931., na dnu 
desnoga stupca). 

njegova djela. Hrvatska narodna i sveučilištna knjižnica na 
sreću posjeduje i jedno i drugo. 

Starije od njih, De radiis visus et lucis 
in vitris perspectivis et i riđe (O zrakama 
vida i svjetlosti u lećama i dugi) izašlo je 1611. u 
Mletcima na 8 -f 78 str. Od izdavača Bartolusa sazna¬ 
jemo, da je djelo napisano u bitnosti dvadesetak go¬ 
dina prije toga i da je pisac tek na molbu izdavačevu 
pristao na tiskanje i diktirao dodatke, koji su se nametnuli 
s obzirom na izum dalekozora. Prema naslovu činilo bi se, 
da Dominis pristaje uz ono nekadašnje mišljenje, da gleda¬ 
nje nastaje sudjelovanjem zraka, koje izlaze iz oka, i zraka, 
koje dolaze od svietiog predmeta. Međutim taj je naslov 
samo koncesija različnim ukusima, dok pisac priznaje samo 
zrake svjetlosti, premda dopušta, da se pojavi mogu jedna¬ 
ko dobro tumačiti zrakama vida. Dominis nije umio svla¬ 
dati osnovnu težkoću, koja je smetala razumievanju optičkih 
pojava, naime, da ricši pitanje, kako se širi svjetlost u oku. 
On zna za mišljenje, da to biva kao u tamnoj komori (ca- 
mera obscura) i da vid nastaje u dnu oka, ali on to zabacuje, 
jer da bi u tom slučaju oko bilo izloženo neprestanim var- 
kama. Naprotiv prihvaća tvrdnju, da vid nastaje u očnoj 
leći. U pogledu loma svjetlosti Dominis drži, da kod jake 
svjetlosti može osim lomljene zrake ući u drugo sredstvo 
još i nelomljena. Druga mu je čudna tvrdnj.a, da u tankom 
sloju, koji je svagdje jednako debeo, na pr. u vodi palac 
dubokoj, nema loma, ali u leći, premda je tanka, nastaje 
lom, i to ne iz obćega razloga 1 , što je leća od druge tvari 
negoli zrak, već radi samog oblika leće. Razumije se, da 
Dominisu na takvim osnovima slabo uspievaju tumačenja 
o djelovanju leća i dalekozora. Taj njegov rad ne podnosi 
ni obsegom ni kakvoćom prispodobu s Keplerovim optič¬ 
kim djelima: »Ad Vitellionem paralipomena«, koje je izašlo 
1604., ali ga Dominis ne spominje, i »Dioptrica«, koje je 
izašlo iste godine kad i Dominisovo djelo. 

što se ipak Dominis i njegovo djelo spominju malne 
u svakoj poviesti fizike, a često i u manjim učevnim knji- 

gama, treba zahvaliti njegovoj nauci o dugi. Duga nastaje 
odbijanjem sunčane svjet’osti u kapljicama kišnog oblalka. 
Činjenica, da konveksna površina odbijanjem razsiplje i ti¬ 
me oslabljuje svjetlost, koja pada na kapljicu, upućuje Do- 
minisa, da odbijanje, koje stvara dugu, zamišlja u unutar¬ 
njosti kapljice, u »dnu« njezinu, na konkavnoj, Suncu pro¬ 
tivnoj strani njezine površine. Lomom, koji' svjetlost pre- 
trpi ulazeći u kapljicu, u tom se dnu sabere mnogo svjetlo¬ 
sti. Zato — po Dominisu — može odbijena svjetlost biti 
jaka. Predmet je zamršen, jedno zato, što već zrake od jed¬ 
ne sunčeve točke idu u kapljici različnim smjerovima, drugo 
zato, što Sunce nije točka nego veliko tielo. S obzirom na 
to Dominis ne prati pojedinih zraka, jer da to nije vriedno, 
budući da se rezultat može dokučiti pokusom. Pritom se 
kapljica nadomješta staklenom šupljom kuglom, koja je na¬ 
punjena vodom, pa ti pokusi, po Dominisu, pokazuju, da 
se u dnu kapljice zbivaju dvojaka odbijanja: jedna postran¬ 
ce, u ponešto različitim smjerovima GF, GN, GM (si. 1., 
Dominisov glavni crtež), simetrično na sve strane, druga u 
smjerovima GL, GK, GI bliže pravcu prema Suncu, opet 
simetrično. One prve zrake stvaraju glavnu, unutarnju du¬ 
gu, one druge izvanju. 



L/evo Sunce, desno kapljica. 

Glavnu dugu stvaraju zrake poput GF crveno, GN zeleno „ 
GM ljubičasto; izvanju dugu zrake poput GI crveno > 
GK zeleno, GL ljubičasto. 


Dominis spominje svoje »mnoge« i »osobito jasne« po¬ 
kuse, ali ih nikako ne opisuje. Nije shvatljivo, kako su ga 
pokusi, pa makar na brzu ruku izvedeni, mogli navesti na 
prikaz činjenica, koji podnipošto nije u skladu s onim, što 
se o tom danas može naći u svakoj fizici. Dno kapljice nema 
nikakve osobite uloge, te na pr. skupina zraka, koje stva¬ 
raju izvanju dugu, nastaje dvostrukim odbijanjem svjetlosti 
u kapljici, pri čemu je drugo mjesto odbijanja daleko od dna. 
Uostalom Dominisova druga skupina zraka, budući da je 
upravljena više prema Suncu, mogla bi stvarati samo pojav 
malenog promjera, a ne izvanju dugu. Nategnutim crtežem 
(si. 2.), bez valjanih razmjera, Dominis stvar ipak prikazuje, 
kako njemu treba. A treba mu pri tumačenju duginih boja. 
Oba crteža ovdje preuzeta iz Dominisova djela imaju samo 
poviestnu vriednost. Donosimo ih, da se Dominisovo tuma¬ 
čenje duge jasnije prikaže, nego što bi se to dalo učiniti sa¬ 
mo riečima. Postanak boja Dominis shvaća na aristotelski 
način: miešanjem svietla i tame. Kod jedne i druge duge bi¬ 
va to iz različitih uzroka. Kod unutarnje duge zato, što zra¬ 
ke različitih smjerova prevale u kapljici različito duge pu- 



A Sunce, desno kišni oblak. 

Motriocu F stvaraju glavnu dugu kapljice poput D, C, 23; 
izvanju dugu kapljice poput R, Q, P. 

tove, čime se različito mnogo tame primieša: kod izvanje 
duge zato, što se zrake odbijaju na ponešto različitim mje¬ 
stima, te su nejednako oslabljene, jer svjetlost u dnu nije 
svagdje jednake jakosti. Budući da od Newtonova doba 
fizika sasvim drugo misli o bojama, razmatranje je Domi- 
nisovo zanimljivo samo s poviestnog gledišta. 

Od svega dakle rada Dominisova u optici ostaje mu 
zasluga, da je tvrdio, da duga nastaje odbijanjem svjetlosti 
na unutarnjim stranama kapljica. Značajno je, da o pro¬ 
mjeru duge Dominis ne kazuje ništa; istom podkraj knjige 
iznosi, da »prema opažanjima nekih« ne može biti duge, 
ako je Sunce više nego 42° nad obzorjem. 

Da je Dominis stekao trajno ime u optici unatoč tome, 
što je njegov prilog toj znanosti bio ipak ponešto čedan, 
treba valjda pripisati utjecaju Nevvtonovu. U jednom od 
najznatnijih djela fizikalne književnosti, Nevvtonovu »Op- 
ticks« (1704.) čitamo o dugi ove rieči: »To su već neki me¬ 
đu starima shvatili, a nedavno je podpunije odkriveno i ob¬ 
jašnjeno po glasovitom Antunu de Dominis, nadbiskupu 
splitskom ... On naime tamo [u knjizi De radiis ...] nauča¬ 
va, kako unutarnji luk nastaje ... s dva loma ... i jednim 
odbijanjem među njima, a izvanji s dva loma i dvie vrsti 
odbijanja među njima ... i dokazuje svoje tumačenje po¬ 
kusima ... Isto tumačenje nastavio je Descartes ... i po¬ 
pravio tumačenje izvanje duge«. Pridjev »glasovit« (engl. 
»famous«, u lat. izdanju »vir celeberrimus«) u tim reče¬ 
nicama Dominisovi su životopisci stali shvaćati kao New- 
tonovu ocjenu Dominisova ugleda kao fizičara. Jasno je 
međutim, da je tu mogao biti mišljen Dominis samo kao 
političar, čije se ime doista pročulo, pogotovo u Englez- 
koj. Inače treba reći, da ne stoji tvrdnja, da je Dominis 
tumačio izvanju dugu s dva odbijanja; tomu u Dominisovu 
djelu nema traga. A treba i to dodati, da drugi lom Domi¬ 
nis kod glavne duge sasvim prešućuje, što je značajno s 
obzirom na njegovo već spomenuto mišljenje, da ima i ne- 
lomljenih zraka. Kod stvaranja izvanje duge po Dominisu 

»možda« iza odbijanja nastaje »nekakav lom«, ali je to lom 
čudne vrsti, kojemu je svrha, da poveća polumjer te duge. 

Drugčije nego li Newtonov sud o Descartesovoj teo¬ 
riji duge glasi Huygensov, sačuvan u jednom njegovu pis¬ 
mu iz g. 1653. Kada je Kinner a Ldvventhurn iz Praga pisao 
Huygensu, da je možda Descartesova teorija duge zavisna 
o Dominisovoj, Huygens mu odgovara: »Ne valja držati, 
da je Marko Antonij de Dominis ili tkogod drugi njemu 
[Descartesu] preoteo slavu one prekrasne spekulacije«. I 
doista Descartes nije samo pokusima, koje opisuje, valjano 
odredio tok zralka svjetlosti, koje stvaraju dugu, već je pri¬ 
mjenjujući na osobit način zakon loma svjetlosti uspio, da ra¬ 
čunom, bez pokusa i mjerenja, odredi promjer jedne i druge 
duge. I aiko se kaže, da je Descartes popravio Dominisovo 
tumačenje izvanje duge, onda se mora jednakim pravom pri¬ 
znati, d!a je »popravio« i njegovo tumačenje glavne duge. 
Mnogi u Newtonovim riečima vide krivicu nanesenu Des¬ 
cartesu. Tako Biot, koji upozoruje, da Newton nikada nije 
Descartesa spomenuo sa sklonošću. To priznaje i Newtonov 
zivotopisac Trenchard More 1934., koji upućuje na Newto- 
novo protivljenje Descartesovu građenju hipoteza i s time u 
svezi n:a Nevvtonovo »trajno podcjenjivanje i najstrožeg 
znanstvenog rada Descartesova«. More navodi još i Biotove 
rieči: »I knjiga Dominisova ne sadržava baš ništa osim pod- 
puno neodređenih objašnjenja, bez ikakvih računa ili real¬ 
nih rezultata«. Prema tome shvaćanju Dominis bi dakle bio 
po Nevvtonu uzdignut, da se snizi Descartes, a nepristup- 
nost Dominisove knjige, koja je vrlo riedka, mogla je uzro¬ 
kovati, da se Neivtonovi navodi o Dominisu prenose još i 
danas često nepromienjeno ili čak uveličano. Priestley je u 
svojoj poviesti optičkih odkrića 17/2. spomenuo, da nije 
mogao naći pokusa u Dominisa; njegov prevodilac Kliigel 
i po njemu Kastner bez poznavanja Dominisove knjige po¬ 
bijaju tu primjetbu Newtonovim autoritetom. 

Po Libriu već je Bošković razodkrio krupne pogrješke 
Dominisove optike. Trebalo bi tu Boškovićevu ocjenu iz- 
pitati, pogotovo, kad je Ljubić (Rad, knj. 10.) posumnjao 

o njezinoj nepristranosti. Goethe (Farbenlehre, 1810.) hvali 
Dominisovo djelo i njegovu glavnom crtežu daje prednost 
pred Descartesovim, koji je u fizici obćeno prihvaćen. Za¬ 
nimljivo je, d : a Goethe ipak pobija pokusom Dominisovo 
tumačenje bo'ja glavne duge: boja kod prizme ne zavisi o 
tome, je li svjetlost prošla prizmom na tanjem ili debljem 
mjestu, već samo o smjeru zrake. Poput Goethea i Wilde 
smatra Dominisovo djelo važnim i drži, da je ono nastalo 
nezavisno o djelu, što ga je napisao početkom 14. st. Teodo- 
rik Niemac (= Teodorik iz Saske), gdje je put zrake pri 
stvaranju jedne i druge duge jasno i dobro prikazan, kao u 
Descartesa. Uvjerljiv je Wildeov razlog, da uz poznavanje 
toga izvora ne bi bio mogao Dominis tako »nezgrapno« tu¬ 
mačiti izvanju dugu, kako je to učinio. Isto dakako onda 
vriedi glede utjecaja al Farisia i al Širasia, koji su nešto prije 
Teodorika razčistili pokusima pitanje duge. 

Od novijih pisaca, koji se osvrću na Dominisa, neka je 
spomenut Lenard, koji u kratkom životopisu Descartesovu 
spominje kao njegova predšasnika »inače malo poznatog« 
Dominisa i njegove pokuse, a citira pri tom i Newtona. 
Značajno je, da Hellmann nije ništa Dominisova uvrstio u 
svoju zbirku starih meteoroložko-optičkih razprava (1902.) 
i da Darmstadter, revni sabirač znanstvenih povjestnih po¬ 
dataka (1908.), Dominisa ne spominje. 

Koliko je na glasu Dominisov optički spis, toliko je — 
iiepravom — zaboravljeno drugo njegovo djelo iz područja 
fizikalnih znanosti: Euripus seu de fluxu et re- 
fluxu mariš sententia. (Eurip ili nauka o plimi 
i oseki; Eurip, morski tjesnac uz otok Eubeju, poznat po 
znamenitim strujanjima plime). Djelo je izašlo u Rimu 1624. 
na 6 + 72 str. i posvećeno je danom 15. listopada 1623. pa¬ 
pinu sinovcu Franji Barberiniu, da mu bude čestitka na 
kardinalskoj časti. 

Za podpunije razumievanje pojava plime preduvjet su 
Kopernikova nauka, zakon obće gravitacije i izgrađena zna¬ 
nost dinamike. Potonje u Dominisovo doba još nije bilo, jer 
ju je tek Newton stvorio, koji je našao i zakon gravitacije. 


a što se tiče Kopemilka, Dominis ga prešućuje baš kao i 
Galilejeva odkrića, te se središte Zemlje u Dominisa zove 
središte svieta. Prema tome shvaćanje plime u ono se doba 
moglo samo manje ili više poklapati s tumačenjem, koje 
zahvaljujemo Newtonu. Golemim napredkom zemljopisa, 
poslije odkrića Amerike sve više se i pojav plime obrađivao, 
pa je prema Leslieu Ellisu, suizdavaču Baconovih djela, 
valjda najznatniji pisac o tom predmetu u 16. st. bio nas 
Patricij,*) dok za Dominisovo doba treba odmah reći, da 
se baš Dominisovo mišljenje najviše prilagođuje činjeni¬ 
cama. Zanimljivo je omjeriti taj Dominisov rad na velikim 
imenima Bacona, Keplera i Galileja. Baconova razprava o 
plimi i oseki potječe valjda iz g. 1616., uzto se taj predmet 
iznosi i u »Novum Organum« (II, 36) g. 1620. Kepler se 
ukratko dotiče plime u uvodu svoga slavnoga djela »Astro- 
nomia Nova« (1609.) i u posmrtnom djelcu »San ili o mje¬ 
sečevoj astronomiji« (1634.). Galilei pak obrađuje plimu u 
glasovitom »Dialogu« o svjetskim sustavima (1632.) misle¬ 
ći, da je njegovo razlaganje jedan dokaz više za gibanje 
Zemlje; a još prije razpravio je stvar u obliku pisma upuće¬ 
nog kardinalu Orsiniu (1616.). 

Poput Dominisa i Bacon zamišlja, da Zemlja miruje, 
no o drugom osnovnom pitanju, o utjecaju mjesečevu, Ba¬ 
con misli, što i Galilei, Dominis, što i Kepler. Od davnine 
dovodio se pojav plime u svezu s Mjesecom i Suncem, ali 
to tako rekavši pučko mišljenje o pojavu u doba Domini¬ 
sovo učenjaci su većinom pobijali, među njima Bacon i Ga¬ 
lilei. Međutim za Keplera, koji je jasnim riečima ocrtao 
postojanje obće gravitacije, Mjesec privlači zemaljske vode, 
jer se sve u svietu privlači. Ta je gravitacija dakle uzrok 
plime. Dominisovo je mišljenje od toga u tom različno, što 
on ne drži, da bi Mjesec djelovao i na krute česti Zemlje, 
jer ta je nepomična; on djeluje samo na more, i to kao ne¬ 
kom magnetskom silom. Galilei se ne može načuditi veli- 

#) O plimi razpravlja Fetnšević-Patricij (1529.—1597.) u od¬ 
sjeku »Pancosmia« svoga glavnoga filozofskoga djelia. On iznosi 
obilje podataka i kojih 25 manje ili više različitih tumačenja o tom, 
predmetu. 

kom i oštroumnom Kepleru, što je mogao pristati »uz vlast 
Mjeseca nad vodom, uz okultna svojstva i slične djeti¬ 
njarije«. 

Najveća je težkoća bila za pristaše mjesečeva utjecaja, 
da shvate, kako biva, da za vrieme jednog mjesečeva obho- 
da, t. j. nešto više nego jedan dan, nastaju dvie plime. 
Kepler uzima, da se val vode, uzdignute Mjesecom u Atlant¬ 
skom oceanu, odbija na obalama Amerike i vraćajući se 
Pola dana kasnije nanovo digne vodu. Dominis naprotiv 
nauča, da bi i u oceanu bez kontinenata mjesečev obhod 
bio praćen sa dvie uzvisine morske vode, jednom na onoj 
strani Zemlje, koja je okrenuta k Mjesecu, drugom na pro¬ 
tivnoj strani. To izpravno mišljenje, koje je uostalom iznio 
već g. 1528. Zadranin Federicus Chrisogonus, liečnik i 
astrolog,*) jednostavno se obrazlaže Newtonovom naukom; 
za Dominisovo je doba ono bilo dinamička zagonetka. Do¬ 
minis drži, da je pojav takav, kao da mu je uzrok osim 
Mjeseca još jedna točka neba, i to ona, koja je Mjesecu 
nasuprot. ) Misao je to, koja odgovara t. zv. plimotvor- 
noj sili suvremene znanosti. Međutim su »učeni ljudi« Do- 
minisa upozorili na potežkoću, da bi prema toj. zamisli obje 
plime jednog istog dana bile nejednake u svojim visinama, 
a to da ne stoji. Taj se prigovor mogao osnivati na izkustvu 
stečenom oko Atlantskog oceana, gdje je t. zv. dnevna ne- 


*) Hrizogon izdiao je g. 1528. u Mletcima na latinskom jeziku 
djelo s ponešto zamršenim naslovom »O umieći prepoznavanja, pro¬ 
ricanja i liečenja groznica, o proricanju bolesti prema kritičnim da¬ 
nima, te o ljudskoj sreći, najposlije o plismi i oseci«. Među noro- 
vjekim naukama o plimi Patricij iznosi na prvom mjestu baš Hrizo- 
gonovu. Drugi nama pristupan izvještaj, o tom Hrizogonovu radu 
nalazimo u Cardanovu djelu »De rerum varietate«, Basel 1557., koje 
je zagrebačka knjižnica nabavila s knjižnicom Zrinskih. Dotični je 
primjerak ponešto krnj. 

**) To isto je prije Dominisa tvrdio, kako nam opet Patricij 
saobćuje, Hieronymu3 Borrus (Borio). Glavno djelo toga liečnika 
i filozofa »De motu gravi/um et levium« izašlo je u Firenci g. 1576. 
Prema Patricirfu (»Pancosmia« list 140., stupac 2.) Borro onoj dru¬ 
goj plimi »uzrok stavlja u dio neba protivan Mjesecu«. 

jednakost plime neznatna. Da je Dominis znao, kakva* je 
plima u najširim morskim masama, na pr. Indijskom oceanu, 
ne bi bio svoju prvu misao donekle izmienio i ponešto po¬ 
kvario. Prilagođujući se dakle izkustvu, koje nije imalo ob- 
ćenitije vriednosti, Dominis pripisuje moć dizanja vode naj¬ 
većem nebeskom krugu, koji prolazi kroz Mjesec i nebeske 
polove. Ta je moć jednoliko porazdieljena na sve točke tog 
»transpolamoga» kruga, a oblik mora pod tim krugom nisu 
dvie diametralno protivne uzvisine, već brieg vode, koji u 
krugu opasuje Zemlju. Kako Mjesecu tako i Suncu pripada 
transpolarni Ikrug, koji djeluje na zemaljske vode, pa se 
učinci tih krugova sastavljaju. Dominis kaže, da nije teže 
prihvatiti te zaimisli negoli u astronomiji epicikle; one nam 
trebaju, da se — prema Platonovu načelu — »spase pojavi«. 

Osam godina iza Dominisove smrti Galilei se osvrće 
na tu nauku. U spomenutom »Dialogu« najprije Simplicio 
počinje nabrajati mišljenja o plimi, pri čemu na drugom 
mjestu kaže, da je »neki prelat objelodanio razpravicu«, u 
kojoj se tvrdi, da ne diže samo Mjesec k sebi brieg vode, 
nego i Mjesecu protivna točka zodiakai. Kad je Simplicio 
iznio onda još i jednu treću nauku o plimi, prekida ga Sa- 
gređo, jer da nije vriedno ni ponavljati »te ih slične lako- 
umnosti« ni pobijati ih. A onda mirniji Salviati upućuje 
Simplicija: »Onomu prelatu mogli biste reći, da Mjesec pro¬ 
lazi svakog dana preko cielog Sredozemlja, a ipak se ne 
digne voda osim u skrajnjem njegovu iztoku i ovdje kod 
nas u Mletcima.« S obzirom na takve teorije Salviati onda 
spominje dvie vrsti pjesničkih duša: »jedne okretne i spret¬ 
ne, da izmišljaju priče, i druge voljne i sklone, da im vje¬ 
ruju«. Neki prelat je Dominis; svoga predšastnika na ma¬ 
tematičkoj stolici padovanskoj Galilei dakle nije imenom 
spomenuo. 

Međutim Salviati u treba odgovoriti, da se iz pojava 
u zatvorenom moru, kakvo je Sredozemno, ne može ništa 
zaključiti o plimi u najširim oceanima, a i to, da je Domi- 
nisova misao u svietlu današnje znanosti izpravna, jer je 
doista plimotvoma sila takova, kakva bi bila, kad bi Zemlja 

bila učvršćena na jednom mjestu svemira i kad bi se polo¬ 
vica mase mjesečeve premjestila na simetrično suprotno 
mjesto. To pokazuju Kelvin i Tait, koji te zamišljene polo¬ 
vice mjesečeve zovu Mjesec i Protumjesec. (Treatise on Na¬ 
tura! Philosophy, g. 1883. § 805.) Galilejeva pak nauka, da 
plima nastaje, jer se mienjaju absolutne brzine točaka ze¬ 
maljske površine, pokazala se bezvriednom. 

Budući da Galilei ne spominje Dominisovih trans- 
polaruih krugova, može se zaključiti, da mu začudo Domi- 
nisova knjiga nije bila poznata. O »razpravici« spomenutoj 
u »Dialogu« ne znamo ništa. Primjetbe učenih ljudi ticale 
su se jamačno baš nje. Moguće je, da s obzirom na postu¬ 
pak, poveden protiv Dominisa, knjiga nije stavljena u 
promet. 

Jednostavna je posljedica Dominisove zamisli, da s la¬ 
koćom tumači, načinom, koji i za nas vriedi, zašto je plima 
osobito velilka za puna Mjeseca i mlađa, a malena u četvr¬ 
tima. Ovdje on uostalom razpravlja i odklanja mogućnost, 
da bi se stvar tumačila samo jednim transpolamim krugom, 
mjesečevim, kojemu bi se snaga utjecajem Sunca mienjala, 
jer je »vrlo poznato u astrologiji, da međusobni utjecaji pla¬ 
neta izvode mnoge sile«. To razmatranje naime ne vodi Do¬ 
minisa do cilja. 

Iz priprostog shvaćanja plime kao učinka mjesečeva 
porodila se zbrka pojmova, te su mnogi pisci miešali brzinu 
vala plime s brzinom strujanja vode. U skrajnosti bi to zna¬ 
čilo, da bi u moru, koje podpuno pokriva Zemlju, svaka 
lađa bila nošena strujom vode prema zapadu brzinom mje¬ 
sečevom, te za put oko Zemlje ne bi trebala ni 25 sati. Kop¬ 
na to doduše tobože sprječavaju, ali ne sasvim, te preostaje 
obća struja vode prema zapadu. Dominis taj nesporazumak 
jasnim riečima uklanja: ne putuje voda brzinom mjesečevom 
prema zapadu, već putuje brieg vode i taj brieg nije vazda 
od iste tvari, već neprestance sabire u sebi drugu vodu i 
koliko vode odpušta iza sebe, toliko prima izpred sebe. 
TJ obću struju prema zapadu vjerovao je i Bacon, te mu je 
ona služila pri tumačenju plime. Kad bi mora bila prekinuta 

samo jednim kopnom, koje bi se protezalo od sjevera prema 
jugu, bila bi po Baconu samo jedna plima na dan. Dvie 
plime da nastaju zato, što — krupno uzeto — postoje dva 
takva kontinenta. 

Dominisov opis plime u ridkarna valjda je nastao pod 
dojmom prirodnog pojava t. zv. bore, za koji je imao pri¬ 
like čuti u Englezkoj. Govoreći o plimi u zdencima Domi¬ 
nis spominje antiperistazu, Aristotelov pojam, koji je upra¬ 
vo u 17. st. konačno nestao iz fizike. 

U velikom dielu knjige Dominis pobija Patricija*) i 
dokazuje, da je Zemlja kugla.**) U tom odsjeku Dominis 
iznosi jednu »zemljopisnu težkoću«, za koju misli, da ju još 
nitiko nije primietio. Negdje na Zemlji mora da postoji me- 
ridian, koji je, kako bismo danas rekli, datumska granica. 
On pita, gdje je taj meridian, i nije predvidio, da se datum- 
skoj granici može dati i zamršeniji oblik. On osjeća pove¬ 
zanost tog pojma s pripoviedanjem mornara, koji su bro- 
deći oko Zemlje negdje izgubili jedan dan, i ne zna, da je 
te pojmove razčistio Abulfeda već 1310. Zanimljiv je Do¬ 
minisov priedlog, da bi se meridian, koji j.e datumska gra¬ 
nica, uzeo za početak brojenja zemljopisnih dužina. S mno- 

*) Od Domiiilsa saznajemo izvorno obiteljsko ime toga nekada 
glasovitoga filozofa. Na str. 12., gdje je prvi put spomenut, čitamo 
»Noster tarnen Dalmata Franciscus Petrissevich, seu de Petrils, seu 
Patricius, Crepsensis«, a kasnije ga Dominis zove još i Petrissius. 
Time se pouzdano nađopunja i popravlja, što naoko izcrpivo donosi 
G. Calogero u Enciclopeđia italiana g. 1935.: »Patrizi (o Patrizzi) 
Francesco (latinizzato in Franciscus Patricius, donde anche Fran- 
ceseo Patrizio). — Filosofo e letterato ibaliano...« 

**) Patricij je naučao, da Zemlja nije ni približno kugla, već da 
joj je oblik »mnogostruko nepravilan« (»Pancosmia«, list 150., stu¬ 
pac 3.), površina mora da je ravna. Zato Zemlja nema središta, ali 
se u njoj nalazi središte svemira (stupac 4.). Budući da tjelesa ne 
teže prema središtu svemira, već svako prema vlastitom globusu, 
nije ni Zemlja došla usred svemira zbog težine, već je tamo od 
stvoritelja postavljena (list 149.). Na svom mjestu uostalom Zem¬ 
lja nije nepomična, nego se vrti od zapada prema iztoku. To neka je 
izneseno, jer se Patricijeva nauka i đrugčije prikazuje. 

go mašte Dominis zamišlja, da bi zgodno bilo, da rečeni 
meridian bude baš onaj, u kojem se Sunce nalazilo, kad je 
stvoreno.*) 

Vidi se iz svega, da Dominisovo metodičko stajalište 
nije bilo takvo, da bi moglo steći simpatije Galilejeve. Nje¬ 
gova odanost peripatetičkoj školi možda objašnjava i nje¬ 
govu nauku o dugi. Njegov glavni crtež, koji se tiče duge, 
postaje razumljiviji, ako uzmemo, da nije plod pokusa ni 
dosljednih geometrijsko-optičkih izvoda, već da je nikao iz 
zahtjeva, da se »spase pojavi«. U tumačenju duge pretekli 
su Dominisa Arapi i Teodorik, u nauci o plimi došao je 
on bliže činjenicama nego ikoji od njegovih suvremenika. 
Galilei je Dominisa neopravdano omalovažio, Newton ga 
je pohvalio. Glasovita djela, u kojima su te ocjene pale, za- 
jamčuju Dominisovoj ličnosti trajno mjesto u poviesti 
fizike. 

LITERATURA: 

Newton, Opticks, London lim. (pres-tampano po 4. izd.); Huygena, 
Oeuvres completes, I., La Haye 1888.; Trencharđ More, Isaac Newton, 
Kew York-Lonđon 1934.; Kastner, Geschichte der Mathematik, II., Gottin- 
gera 1737.; Goethe, Samtliche Werke 10 (izd. Goedeke), Stuttgart 1875.; 
Wilde, Geschichte der Optik, I., Berlin 1838.; Libri L’histoire des Sciences 
luathem. cn Italie, IV., Pariz 1841.; Torbar, Ob optici Markantuna de Do¬ 
minis, Rad 43 (1878.); Lenarđ, Grosse Natnrforscher, MUnchen 1929.; 

Patritius, Nova de nniversis philosopia, Mletci 1593.; Bacon, Works (izd. 
Speđđing-, Leslie Ellis, Denon Heath) III, I., London 1876., 1879.; Kepler, 
Gesammelte Werke (izđ. Caspar), III. (Astronomia Nova), MUnchen 1937.; 
Kepler, Opera omnia (izd. Frisch), VIII. (Somnium), Frankfurt a. M. 
Erlangen 1870.; Galilei, Opere (izd. Pagnini), III., Firenca 1935. 

Stanko Hondl 


*> U duhu Sv. Pisma, prema kojemu je Sunce stvoreno na 
četvrti dan stvaranja. 

Rodin, Vic tor Hugo 


August Rodin o umjetnosti 

1. 

Umjetnik vidi prirodu posve drugčije nego mnogi ljudi, 
jer mu njegov bujniji i jači osjećaj dopušta da uđe u nutraš- 
nje istine mimo vanjskih oblika. 

U umjetnosti postoji jedino načelo: stvarati ono, što se 
vidi. Svaki je drugi način koban uza sve estetsko sitniča¬ 
renje. Nema sredstva, kojim, bi se priroda dala poljepšati. 

Radi se samo o tom, kako netko vidi. 

Prosječni čovjek zacielo ne će nikada stvoriti umjet¬ 
ničko djelo oponašajući prirodu, pošto on samo gleda, ali je 
ne vidi, pa makar kako točno iznio svaku pojedinost, re¬ 
zultat će biti bezznačajan i pust. Umjetnički poziv ne po¬ 
stoji za prosječnog čovjeka, a ni najbolje upute ne mogu 

stvoriti talenta. . 

Umjetnik vidi. Njegovo oko u naj.tjesmjoj vezi s nji- 
govim srdcem prodire duboko u krilo prirode. 

Zato se umjetnik smije pouzdavati samo u svoje oči. 

2 . 

Priprost čovjek obično misli, da umjetniku ne može 
poslužiti kao predmet za obradu ono, što on u stvarnosti 
smatra ružnim, pa bi nam htio zabraniti »prikazivanje onoga, 
što ga u prirodi vrieđa i što mu se ne sviđa. 

No to je velika zabluda. 

Ono, što se u prirodi Obično zove »ružnim«, u umjet¬ 
nosti može postati vrlo Hepo. 

U realnosti se zove »ružnim« sve, što je izndkaženo t 
nezdravo, sve, što daje predočbu bolesti, slabosti i patnje. 

„Vienac” 4 

sve, što je protivno pravilnosti, oznakama i uvjetima zdrav¬ 
lja i snage. Guravac je »ružan«, šepavac je »ružan«, tiketa 
je u dronjcima »ružna«. 

»Ružna« je također i duša kao i način života čovjeka 
nećudorednog, razbludnika i zločinca, abnormalnoga stvo¬ 
ra, koji škodi ljudskom družtvu, »ružna« je duša otcoubo- 
jice, izdajice i bezdušnog škrtca. 

I posve je pravedno, što se nizkim imenima krste bića 
i stvari, od kojih se može očekivati samo zlo. 

Ali čim se koji veliki umjetnik ili veliki pjesnik lati 
ove ili one »rugobe«, ona se u tren oka promieni, kao da 
ju je dotaknuo čarobnim štapićem, on ju je zaogrnuo ljepo¬ 
tom. To je doista alkimija i čarolija. 

Kad je Velasquez naslikao patuljka Sebastijana, da# 
mu je tako prodiran pogled, da smjesta u njemu čitamo 
mukotrpnu tajnu tog jadnika, koji je prisiljen odreći se 
ljudskog dostojanstva i postati igračkom i komedijašem, 
samo da uzmogne preživjeti. I čim je jače izražena muka 
duše u iznakaženom tielu, tim je ljepše umjetnikovo djelo. 

Kad Millet predočuje siromašnog seljaka, koji je načas 
•odahnuo naslonjen na držak svoje lopate, čovjeka, kojega 
je izmorio rad a sunce opržilo, koji je otupio kao zgurena 
i izmrcvarena tegl'eća životinja, tada je on u izraz ovog jad¬ 
nika stavio samo klonulost pred kaznom, koju mu je sud¬ 
bina nametnula, kako bi ta strahovita slika biede postala 
simbolom čitavog čovječanstva. 

Kad Baudelaire opisuje gadnu, od crvi izjedenu mrcinu 
i zamišlja u istom stanju svoju obožavanu dragu, tada jedva 
da postoji išta sjajnije od ove suprotnosti između ljepote, 
kojoj čovjek žeh vječno trajanje, i neumoljivo groznoga 
razpadanja, koje ju čeka. 

Isto je tako kad Shakespeare stvara Jaiga ili Rikar- 
da III., kad Račine prikazuje Nerona i Narcisa; kad tako 
Bistri i pronicavi umovi tumače duševnu rugobu, nastaje di- 
votna tema ljepote. 

U umjetnosti je doista samo ono liepo, što ima »zna¬ 
čaja«. 


»Značaj« je ona velika nutarnja istina svake bilo liepe 
bilo ružne prirodne pojave, štaviše, moglo bi se govoriti o 
nekoj dvostrukoj istini, koja se izražava vanjskom istinom* 
Duša, osjećaj, misli izražavaju se crtama lica, kretnjama i 
činima čovjeka, bojama neba, crtom obzorja. 

Velikom umjetniku očituje u prirodi sve neki značaj, 
pošto neumoljiva oštrina njegovog promatranja prodire u 
tajni smisao svih stvari. 

Što se u prirodi smatra ružnim, to više puta ima više 
»značaja« nego ono, što se smatra liepim, jer se u nervoz¬ 
nom drhtanju bolestne fizionomije, u dubokim brazdama 
grješne maske, u svemu izrođenom i žigosanom mnogo 
lakše javlja istina nego u pravilnim i zdravim crtama. 

A kako samo snaga »značaja« uvjetuje umjetničku lje¬ 
potu, to se često događa, da neko biće, koje je u prirodi 
vanredno ružno, postaje u umjetnosti tim ljepše. 

U umjetnosti je ružno ono, što nema nikakvog zna¬ 
čaja, to jest, što nema ni vanjske ni nutarnje istine, zatim 
ono, što je lažno i patvoreno, što mjesto da bude izražajno, 
hoće da bude simpatično ili liepo, što je izvještačeno i tra¬ 
ženo, što se bez razloga smješka, što se bez razloga namiče 
i šepiri, sve, što je bez duše i bez istine, što se samo hvališe 
ljepotom i ljubkošću, sve, što laže. 

Kad umjetnik u namjeri, da prirodu poljepša, pretjera 
dojam proljeća zelenim, zoru ružičastim, a mlade i svježe 
usne grimiznim tonovima, tada on stvara nešto ružno, 
jer laže. 

Kad ublažuje od boH izkreveljene crte, senilnost sta¬ 
rosti, odumost perverznosti, kad popravlja prirodu, kad 
važne stvari zakriva maglom, zastire, smanjuje, da se svidi 
neupućenoj masi, tada se iz toga može izroditi samo nešto 
ružno, jer se on boji istine. 

Onomu, koji zaslužuje da ga nazovemo umjetnikom, u 
prirodi je sve liepo, jer njegove oči, koje bez straha primaju 
svaku vanjsku istinu, mogu bez napora čitati unutarnju isti¬ 
nu kao iz otvorene knjige. 

Dosta mu je da pozorno promotri koje lice, pa da od- 
gonene dušu; nijedna ga crta ne će prevariti, on prozire 
himbu isto tako kao i iskrenost. Oblina ili kut nagiba čela, 
najneznatnije mrštenje obrva, plah pogled — sve mu to ođ- 
kriva tajne srdca. 

On proniče i u tajni nagon životinje, u kretanje osje¬ 
ćaja i misli, u mutno očitovanje inteligencije, u probuđene 
nježnosti — sav niži duševni život životinje primjećuje on 
u njezinim pogledima i kretnjama. 

Isto je tako pouzdanik bezćutne prirode. Drveće i bilj¬ 
ke govore s njim kao prijatelji. 

Stari kvrgavi hrastovi uvjeravaju ga o svojoj sklonosti 
prema čovjeku, kojega štite svojim širokim granjem. 

Cvieće razgovara s njim sagibljući nježno svoje stab¬ 
ljike, svojim skladno složenim bojama latica, svaki je cviet 
u travi srdačna rieč, koju mu kazuje priroda. 

Za njega je život neprekidni užitak, trajno oduševlje¬ 
nje, opojna slast. . , , 

Ali ipak ni za njega nije nipošto sve liepo i dobro, 
jer boli, koje tako često snalaze i njega kao i one, koje on 
ljubi, natjerale bi taj optimizam u laž. 

Za njega je uza sve to sve liepo, jer se on nalazi stalno 
u svietlu duhovne istine. Tako nalazi velik umjetnik, a .pod 
tom riečju mislim kako pjesnika tako i slikara ili kipara, 
i u bolima, u smrti dragih bića, pa i nevjeri svog prijatelja 

tragični užitak udivljenja. . . , ., 

Srdce mu kadšto podnosi težke muke, ali jace od tin 
muka osjeća on trpku radost, jer shvaća i jer stvara. U sve¬ 
mu, što vidi, on jasno spoznaje volju sudbine. Na svoju 
patnju i na najljuće brige upravlja on zanosni pogled čovje¬ 
ka, koji je naslutio rješenje viših sila. Prevaren od dragoga 
bića, izprva klone kao od kaikvog udarca, ali kad se sabere* 
gleda u nevjerni stvor kao u liep primjerak podlosti i po¬ 
zdravlja nezahvalnost kao izkustvo, kojim je obogatio svoju 
dušu. Njegov zanos može kadšto biti grozan, ali u njemu 
je sreća, jer se tu nalazi duboko poštovanje istine. 


Kad uvidi, kako se sve među sobom bori i uništava* 
kako svaka mladost precvate, svaka snaga izčezava, svaki 
se genij gasi, kad pogleda u oko volji, koja stvara toliko 
neshvatljivih zakona, onda se on većma nego ikada raz¬ 
veseli, što je došao do spoznaje i osjeća se bezkrajno sretan, 
jer je zasićen istinom. 

3 . 

Danas se čine umjetnici i njihovi prijatelji kao neke 
pređpotopne životinje. Zamislite, da se parizkim ulicama 
šeću megateriji i diplodokusi. Tako se po prilici mi činimo 
slični našim suvremenicima. 

Naše doba pripada inžinirima, velikim trgovcima i tvor- 
ničarima, a ne umjetnicima. 

Moderni je život usmjeren izključivo na ono, što je ko¬ 
ristilo: obćenito se nastoji oko poboljšanja života 1 u mate- 
rialnom smislu, znanost donosi danomice pronalazke iz 
područja prehrane, odievanja ili prometnih sredstava, baca 
na tržište jeftine i loše proizvode, koji širokom množtvu 
pružaju samo patvoreni užitak; znanosti uza sve to zahva¬ 
ljujemo i za stvarna usavršenja, koja mogu udovoljiti svim 
našim potrebama. 

Za duh, za misli, za snove ne pita se više. Umjetnost 
je mrtva. i: 

Umjetnost je produhovljen je. Ona je najveća radost 
duha, koji proniče kroz prirodu i koji u njoj naslućuje isti 
duh, kojim je i ona nadarena. Umjetnost je užitak razuma, 
koji otvorenih očiju gleda u svemir i koji ga nanovo stvara 
obsjajujući ga sviešću. Umjetnost je najuzvišenija zadaća 
čovjeka, jer je ona vježbanje mišljenja, kojim nastoji da 
shvati sviet i da ga učini shvatljivim. 

Danas ljudi misle, da mogu biti bez umjetnosti. Ne će 
više da promišljaju, da promatraju i da uzbuđuju svoju 
maštu. Stalo im je samo do fizičkog užitka. Oni su ravno- 
dnušni prema uzvišenim i dubokim istinama, dosta im je, 
što su udovoljili svojim tjelesnim požudama. Čovječanstvo 

je postalo životinjske i surovo; ono ne zna, što bi i kuda bi 
s umjetnicima. 

Umjetnost je osim toga ukus. Sve, što stvara umjetnik, 
mora u sebi sadržavati odraz njegova osjećanja. Smiešak 
ljudske duše mora odavati kuću i dom. Čar duševnoga ra¬ 
da i čuvstvenog sudjelovanja mora biti nerazdjeljivo spojen 
sa svim onim, što čovjeku služi. A koliki suvremenici osje¬ 
ćaju potrebu, da im kuća i stan budu ukusni? Nekoć, u 
staroj Francuzkoj, svuda si našao umjetnost. Skromni ljudi, 
pa i seljaci, služili su se samo stvarima, koje su razveselja¬ 
vale ljudsko oko. Stolci, stolovi, lonci i ražnjevi bili su lje- 
puškasti. Sad je umjetnost prognana iz dnevnoga života. Što 
je potrebno, vele, ne mora biti liepo. Sve je ružno : stvara 
se u žurbi i nezgrapno na pustim, bezćutnim strojevima. 
Umjetnici su neprijatelji. 

(Izvadci iz »Razgovora s umjetnikom« od Faula Gsella) 



Sjecanje na S. S. Kranjčevića 

16. VIII. 1899. pisao mi je Kranjčević iz Sarajeva: 

»Vjerujte, da me blaži i blažit će me uviek sladka uspo¬ 
mena na liepe, bratske dane u Zagrebu. Moja žena i ja vra¬ 
ćamo se u Vaše drago Ikolo, pa nam je u duši sve svježe i 
fta domaću. Bože daj što prije onog razgovora!« 

Slijedećih godina svraćao je Silvije opet u Zagreb, na- 
oko zdrav, jedino se često tužio, da mu je srdce slabo. Kas¬ 
nije su dolazili glasovi iz Sarajeva, da Kranjčeviću nije 
~?~ro, a malo zatim, da mu je zlo i da mu biva sve gore. 
Mislili smo svi, da mu popuštaju živci, ali doskora je opet 
stigao glas, da je po sriedi ozbiljna bolest. 

Najednoć primih od Silvija pismo, datirano u Beču 
17. IV. 1907. On mi piše: 

»Evo Ti pozdrav iz bečke poliklinike, gdje ležim ope¬ 
riran, a da ne znam, koliko ću još ležati. Dne 15. o. mj. 
prošlo je ravno 5 mjeseci, što sam pao ovdje u krevet — 
onda kakav takav, ako i bolestniji, a danas suh i slab, pored 
sve doktorske brige i tvrdnje, da je pošlo na bolje. Toliko 
Tebi kao prijatelju, da znadeš, gdje trajem dane ...« 

God. 1909., uslied svoga službenog premještenja iz Za¬ 
greba u Sarajevo, našao sam, kad sam tamo prispio, Kranj¬ 
čevića već težko bolestnim. Uz Kranjčevića bili su tada u 
Sarajevu Josip Milaković, dr. Ciril Truhelka, Osman Nuri 
Hadžić, Ekrem i drugi. 

sam Kranjčevića prvi put sreo na ulici, bio je vrlo 
slab. Onaj njegov simpatični brk spustio se, tek oči su bile 
zrve i svietle, kao i prije. Nije često izlazio, a kad bi izišao, 
bio je uviek u pratnji gđe. Ele. Znao sam ga kod ovakovih 
susretaja zapitati: Kako je, Silvije? A on je odgovarao uviek 

ozbiljno, a kratko i stereotipno, kao da je točno upućen u 
stanje svoje bolesti: »Umirem na milimetre.* 

Međutim su njegove šetnje bivale sve rjeđe i ja sam ga 
počeo posjećivati kod kuće. Unatoč tomu, što nije izlazio, 
bio je duševno vedar i svjež. Njegov je jaki duh pobjeđivao 
misli o bolesti i o njezinom žalibože predvidljivom skorom 
završetku, s Ikojima nije mučio nikoga, a možda kako 
je bio duševno snažan — ni samoga sebe. 

Htio bih ovom zgodom da iz Silvijeva života iznesem 
nešto, što širokoj javnosti, koliko sam ja upućen, nije 

poznato. _ 

Uporno su kružili glasovi, da je Silvije Kranjčevic bio 
ateist. Bila je to velika zabluda, pa jer je Kranjčevic bio i 
nastavnik, došlo je do toga, da je iz Beča bio izaslan u ha¬ 
raj evo jedan ministerialni savjetnik, da izipita tu stvar. U 
tu svrhu bili su prevedeni na njemački jezik doslovce svi 
radovi Silvija Kranjčevića — sve njegove pjesme i pjesnička 
proza. Izaslani ministerialni savjetnik pomno je prouao sav 
tako mu predloženi Kranjčevićev rad, a kad je bio s čitavim 
materialom gotov, posjetio je Kranjčevića, pa mu je rekao: 
»Ta sam dovršio svoj posao. Mogu vam samo čestitati na 
svemu, što ste stvorili. Ah nesamo vama, vec i čitavom 
hrvatskom narodu mogu čestitati, što ima ovakvog pjesnika, 
kakav ste vi. Istodobno još samo žalim, da sve, sto ste nar 
pisali, nije načinjeno na njemačkom jeziku, jer bi samo obo¬ 
gatilo njemačku literaturu«. 

No još nešto. Kad je Silvije umirao, pozvan je k njemu 
hitno jedan njegov prijatelj, visoki crkveni dostojanstvenik. 
Silvije je već zapadao u agomju — govoriti nije vise mogao. 
Samo oči, oči su još gorjele. Visdki je svećenik pristupio k 
njegovoj smrtnoj postelji i pokazao mu zlatni knz s raza¬ 
petim Isukrstom, što ga je domo sa sobom. Silviju je bolan 
osmieh stegnuo izpaćene usne i još je smogao snage, da 
podigne glavu spram Kristu. Svećenik mu je prislonio križ 
na usta. I čuo se Silvijev cjelov. A onda je pjesnik pao u 
duboku agoniju, koja se završila smrću. 

Tako je umro veliki pjesnik, kojemu je »Bog odredio, 
da pjeva i koji je vršio volju božju i jeo srdce svoje«. Tako 
je umro onaj, koji je u svom životu, boreći se za ideale 
svoga naroda i čovječanstva »uzdigao kupu bola Bogu 

pravde pred oltarom«. ... • _r ; „ 

Drugoga dana iza smrti Kranjčeviceve iznenadio me j,e 
A. G. Matoš, koji je jutarnjim vlakom prispio u Sarajevo 
i došao ravno k meni. Bio je — premda se Kranjceviceva 
smrt svakog dana izčekivala — satrven, kad je saznao gorku 
istinu. Samo se šetao po sobi i tupo gledao pred sebe, prosto 
ne vjerujući, kako sam reče, da je Silvije morao umneti. 
loš tokom prijepodneva uputismo se do mrtvoga pjesnika i 
do gđe. Ele. Matoš bijaše blied, govorio je malo, a u očima 

mu se caklile suze. . ^ ^ 

Bilo je dogovoreno, da nad grobom u ime Druztva 
hrvatskih književnika govorim ja. Iako mi je bilo tezko go¬ 
voriti nad mrtvim Silvijem, ipak sam se spremio « napisao 
ono što je trebalo reći nad takvim mrtvacem. Na pogrebu, 
što ga je Silviju priredilo čitavo Sarajevo, stupali smo uz 
lies četvorica književnika: dr. Ciril Truhelka, Jo sl P Mila* 
ković A. G. Matoš i ja. Turobnu povorku dočekalo je na 
groblju onda još staro neuređeno Koševo s labavom svojom 
drvenom ogradom i s uzkom brvi preko mutnoga potoka, 
koji je tekao uz ogradu. Na ogradi se sušilo jos mokro rub¬ 
lje siromašnih stanara iz kućarica, poredanih uz ogradu. 

Bio je pravi jesenski, oblačan i sumoran dan (M. listo¬ 
pada). Povorka se zaustavila pred grobljem, lies je položen 
na nosiljke i postavljen pred svećenika, koji je izmolio zad¬ 
nje molitve. Sve je to obavljeno pred grobljem na brvi, Ikoja 
je vodila preko onog mutnog potoka na groblje. 

I sad je dan znak, da se govori. 

Svi smo u taj čas težko osjetili, da se nad otvorenim 
grobom Kranjčevića nije smjelo govoriti, već da se to imalo 

učiniti pred vratima groblja. , . . , , 

Meni je zadrhtala duša — bio sam sebi sviestan, da ne 
ću moći govoriti, pa sam tiho zamolio pjesnika Muakovica, 
da se mjesto mene oprosti od Silvija. 

Milaković se odmah snašao, pa je parafrazirao divnu 
Silvijevu pjesmu »Po pučini«: 

Po pučini čamac klizi, 

U njem voze srdce neko — 

Umrlo je prije smrti... 

Nakon sprovoda vraćali smo se Matoš i ja u grad. Bili 
smo utučeni, kao da je u nama umrlo sve, što nam je još 
vjeru u život činilo liepom. 

Iza Silvija ostala je gđa. Ela s malom Višnjom, za koju 
mi je pok. Kranjčević jedanput rdkao, da joj je zato dao ime 
»Višnja«, jer da svaka žena ima u sebi nešto sladko-kiselo 
kao višnja. 

Tri godine iza Silvija umrla je i gđa. Ela. 

. Mihovil Nikolić 



Zašto baš Harambašic? 

Nedavno mi je prijatelj prigovorio, što sam se latio 
posla oko uređivanja ukupnih djela Augusta Haram- 
bašića. 

— Čemu baš sva, sveukupna djela Harambašićeva, kad 
među njegovim pjesmama ima toliko bezznačajnih i slabih* 
prigodnih i nezanimljivih stihova? Bolje bi bilo, da se izdala 
zbirka njegovih ponajboljih stvari. I zašto baš Harambašić? 

Odgovorio sam mu obširnijd i evo mog odgovora: 

Hvala Bogu, što imamo Bibliografski zavod, kojemu- 
je među ostalim i svrha, da izdaje ukupna djela hrvatskih 
pisaca. Tko je dosad izdavao sva djela nekog pisca? Samo 
Akademija, i to stare hrvatske pisce, od kojih mnogi još ne: 
stigoše na red. Nemamo izdanja ukupnih djela Dživa Bu- 
nića Vučićevića,, kojega smatraju najboljim lirskim pjesni¬ 
kom XVII. stoljeća, a prvo kritičko izdanje Kačićeva »Raz¬ 
govora ugodnoga« izašlo je tek jučer-prekjučer, dakle na¬ 
kon sto osamdeset i nekoliko godina. Kolike se muke na¬ 
mučio urednik Kačićevih djela, dr. Tomo Matić, dok je po¬ 
kupio sve podatke, koji su mu bih potrebni a težko pri¬ 
stupni, o tome bi nam mogao pričati predsjednik Hrvatske 
Akademije. 

Može li se čekati, da nam vrieme izjede nesolidni no¬ 
vinski papir, na kojem su otisnuti članci, podlistci i stihovi 
mnogih naših književnika? Ili da čekamo, dok nam kakav 
katalkl'izam uništi knjižnice, u kojima su pohranjeni jedini 
primjerci naših novina, i to često u defektnom stanju? Car- 
pe diem! 

U knjižarama nema ukupnih djela Preradovićevih, jer 
je Drechslerovo izdanje razprodano, ne ćete dobiti ni Vraza 


58 


59 


niti ikojeg Ilirca, a ni Gjalskoga ni Leskovara. Sve se raz¬ 
grabilo. Antikvarijati nemaju ni Jorgovanića ni Becića, a 
djela mnogih pisaca raztrkana su po časopisima, koji se 
riedko još mogu naći. U suvremenoj poplavi knjiga stariji 
je hrvatski pisac riedkost kao kakva filatelistička izvan¬ 
rednost. 

Zamislimo slučaj, da za 180 godina odluči netko da 
izda ukupna djela Augusta Harambašića. Ni krstnoga lista 
ne će naći u Donjem Miholjcu, nestalo je arkiva porodice 
Brlić u Brodu, gdje su bila pohranjena Harambašićeva 
pisma braći Naći i Dobri Brlićima, trulež je izjela vlažne 
listove sušačke »Slobode« i »Hrvatske«, jer nisu tiskane ma 
pergamentu nego na papiru od drveta, koji izjeda i svietlo 
i prah i vlaga. Ostaje samo legenda, da je Harambašić na¬ 
pisao nešto više od onog ^vezka izabranih pjesama, što ih 
je nekoć izdala »Matica Hrvatska« i još nešto osim »Slo- 
bodarka«, pisao je — vele — i u humoristiSke listove, od 
kojih su sačuvani samo naslovi: »Bič«, »Tries«, »Trn«. 
Mladi kritičari daju »sintetičke« sudove o duhu prošloga 
vremena, iz kojega je ostalo malo pa ništa. 

— Pa zar je baš tako važno, da še za tih 180 godina 
točno zna o Harambašiću sve ono, što se još danas može 
doznati i ustanoviti? 

— Tko tako pita, taj već ima i gotov odgovor. Njemu 
to nije važno, no meni je važno, jer gledam na književno 
stvaranje s ljubavlju, koja je jača od zanimanja i senzacio¬ 
nalnih odkrića. Ne tražim samo intimnosti, tražim podatke 
svake vrste, jer će oni dati sliku, koja ne će biti blieda, i jer 
će se njima moći utući ono, što se zove legenda. Ne smatram 
nijedno zlo većim od legende. Ne trebamo o prošlosti legen¬ 
du, nego istinu. 

Zahvati sada, dok je još moguće, da saznaš i pronađeš 
s v e, što je autor napisao, pa makar taj pisac i poprimio 
lik čovjeka nedosljednog, slabog, kolebljivog, makar mu u 
djelima pronašao slabe pokušaje i neuspjela mjesta, koja bi 
on sam odbacio, spalio i porekao, da je moguće. On će tek 


onda oživjeti, kad ga spoznamo kao čovjeka, a ne kao> mi¬ 
sterioznu pojavu. 

— Je li baš potrebno poznavati autorov život u svira 
pojedinostima? 

— Životopis je važan samo ako nam tumači djelo. Dje¬ 
lo je, dabogme, važnije, ono je zapravo jedino važno. 

— Dakle je životopis suvišan? 

— Može se i to uztvrditi često s razlogom. Ali ako nam 
je autorov rad blizak i drag, želimo, da nam i njegov lik 
bude blizak i da ga zavolimo makar mu život i ne bio u 
podpunom skladu s djelom. Zato je zanimljivo, iako nije 
prieko potrebno, saznati i izpitivati suštu stvarnost. Ravno¬ 
dušnost prema 1 autorovu životu ne može ići u korak sa za¬ 
nimanjem za njegova djela. Nikako se nisam mogao složiti 
s nekim znancem, koji je — poput mnogih kritičara — tra¬ 
žio, da život piščev mora biti u skladu s moralom njegovih 
djela. Djelo govori za sebe. 

— Dakle: ipak nije tako važan životopis? 

— Ne, nije važan, ali je zanimljiv. 

— Puka radoznalost? Indiskrecija? Spletkarenje? 
Njuškanje? Ogovaranje? Kleveta? Pa to je autor imao i za 
života, taj je teret podnosio i podnio, čim se javio iznad 
bezlične gomile. 

— Zašto ne bismo znali i to, što se o nekom piscu go¬ 
vorkalo, šaputalo, klevetalo? Možda će nam to odkriti što¬ 
šta, što je nejasno u njegovu djelu. 

— A zar je baš potrebno, da nam sve bude jasno vl 
piščevu djelu? 

— Ne, nije ni potrebno, a nije ni moguće, jer kadšto ni 
samom autoru nije jasno, zašto je napisao ovo ili ono. Ima 
i pisac stainja, za koja nije uviek odgovoran. Samo bi do¬ 
sljedni stoik mogao biti odgovoran za svako svoje djelo, 
kad bi književno stvarao, no dosljedni stoik ne stvara knji¬ 
ževnih djela, jer dosljedni stoik ne postoji u literaturi, on 
— šuti. Ili se bavi politikom. 

— No, i tvoj se Harambašić bavio politikom. 

— Jest, (kao politički pjesnik stvarao je, ali kad je po¬ 
stao pjesnički politik — prestao je pisati. I taj dio njegovog 
pjesničkog političarenja nema za nas mnogo interesa. To ga 
je razdoblje dovelo do propasti. 

— Zar je tako zanimljiva Harambašićeva individual¬ 
nost kao književnika i čovjeka? 

— Književnikova individualnost nije slična osamljenoj 
klisuri, što strši iz mora. Književnik je u svom radu bioložki 
vezan na svoje (književne pređe i baca sjenu, ili ako tko voli 
reći: zrake, na svoje nasljednike u radu i vremenu. Haram- 
bašić bi bio smatran daleko većim piscem, ka$ ne bismo 
poznavali njegovih uzora, a da nije bilo Harambašića, ne 
bi bilo nekih važnih karakteristika na pr. u Krainjčevićevom 
pjesničkom stvaranju. Harambašić je organski vezan sa Še- 
noom, Preradovićem, Jorgovanićem, Zmajem, koji također 
nisu izrasli bez sjemena. U književnosti nema Adama. 

Vriedno je pratiti gimnazijalčića Gustava (tako se tada 
zvao) Harambašića, kako prevrće Klaićevu »Hrvatsku Li¬ 
pu« god. 1875., rješava tamo neke rebuse i izpisuje sebi u 
album pjesmice, koji mu se sviđaju, pa pokušava i sam da 
složi nešto slično. To šalje Klaiću, čovjeku svestranom — 
bio je Klaić i pisac i glasbenik i povjestničar — a Klaić mu 
u bilježci svoje »Hrvatske Lipe« priznaje talenat. Cetrnaest- 
godišnjem dječaku! Sliede prvi, pubertetski ljubavni sti¬ 
hovi, i obmana, ideal: ljubav i domovina. Misli njegove 
imaju određen oblik, koji mu je, Ikao okvir oko slike, steg¬ 
nuo i odredio smisao njegova života: bit ću pjesnik ljubavi 
prema domovini. 

Što je domovina za Hairambašića? Personifikacija, ju¬ 
načka žena, tužna majka, nesretna kraljica, s koje je strgnut© 
kraljevsko ruho, — ili divlja ljepota rodnoga kraja. To je 
poimanje nadredio od svojih pjesničkih predšastnika. Na¬ 
rod u toj hrvatskoj domovini samo j-e roblje, predstavnici 
državne vlasti silnici su, krvopije, pripuzi i izdajice, kojima 
je glavna briga pun trbuh. Pravi su Hrvati samo u stranci 
prava, koja će osloboditi domovinu iz robstva. Za to je oslo¬ 


bođenje potrebna borba i Harambašić pozivlje na oružje 
proti tiraninu. Bard. 

To je jedna njegova žica. Druga je ljubav prema Tugo- 
mili, Riki, Zdenki, Almi, Marici... Ta je ljubav čežnja za 
sretnim brakom, erotika je u njoj prigušena neskladnim na¬ 
dom jestkom, patriotizmom. 

Treća žica, o kojoj se najmanje govorilo, njegova je 
satirična poezija puna mržnje i poruge. Ta je posve zabo¬ 
ravljena, jer je zakopana u listovima »za šalu i satiru«. Ako 
ništa drugo, zbog toga je bilo vriedno izkopati te stihove, 
uperene proti vlastodržcima. Oni su izraz biesa i prezira, 
koji je vrio u srdcima njegovih sumišljenika, oni su izraz 
jednog diela javnog mišljenja, odraz shvaćanja njegove 
stranke. Zar mržnja ne može biti hrana snažnim stihovima? 

Ima i četvrta žica na Harambašićevoj tamburici: sitni 
glasići pjesmica za djecu, za njegovu sinovčad, nećake i ne¬ 
ćakinje. On ih voli nježnošću najljubeznijega srdca i za¬ 
bavlja ih igrom kao da im je vršnjak po godinama. I ta je 
strana Harambašićeva rada zaboravljena, gotovo nepri- 
miećena. 

Čovjek, koji je o sebi znao, da je »čuvstvena srdca i za¬ 
nosne duše«, ljubimac A. Starčevića, koji je o njemu na 
samrti govorio, da je nagao, nepromišljen, ali u srdcu pošten 
— taj nepromišljeni, čuvstveni i nagli mladi čovjek bio je 
nesretan, jer je sebi postavio kao cilj života neke ideale, koji 
mu se nisu ostvarili, a to je pripisivao svojoj kobi, svom 
siromaštvu. Poletna je duša mislila, da je njezina nesreća u 
tome, što ne može izletjeti na slobodu iz svoje krletke, a nije 
shvatila, da je njezina tragika u tome, što ima — krila. Zato 
se Harambašić osjećao robom. I mnogo je puta to napisao, 
dok se jednom, za Hedervaryjeve ere, nije nekom svidjelo, 
da ga zbog te rieči povuče pred sud i da ga odsudi kao vele¬ 
izdajnika. Odsjedio je šest mjeseci u tamnici. I gotovo je i 
po drugi put pao u isti položaj, kad je austro-ugarsku mo- 
narkiju u hrvatskom saboru nazvao monstrumom od države. 
StarČević je imao pravo: nepromišljen, ali u srdcu pošten. 

Slomila ga je konačno politi^. Za tu borbu nije bila 
podesna njegova »zanosna duša i čuvstveno srdce«, a ne- 
promišljenost je najlošija kvalifikacija za borbenog politi¬ 
čara. Čitajte njegove saborske govore (omašna knjiga od 
544 stranice). Nije bio ni Ciceron ni Demosten, što i sam 
priznaje, no imao je odvažnosti da kaže, što misli. Nije imao 
živaca da šuti na mađaronske makinacije i činio je lzpade, 
dobacivao upadice, vrieđao i izpričavao se, tvrdeći o sebi, 
da govori s evropskim taktom. No to više nije govorio knji¬ 
ževnik. Već je bio prestao pisati. v ., 0 0 • 

— Pa što je osobito u tom tvom Harambasicu r Un je 
promienio svoj politički pravac, iznevjerio se Starčevićevoj 

ideji, prestao književno raditi. .... 

— Da, nije bio dosljedan u politici, ali nitko ga. i ne 
hvali kao političkog stvaraoca, premda dosljednost nije vrli¬ 
na mnogih političara. Dosljednost i nije uviek krepost, mo¬ 
že biti i pogubna Ikao i tvrdoglavost i megalomanija. Mi 
Hairambašića oživljujemo kao čovjeka i književnika sa svim 
njegovim vrlinama i manama. Hoćemo da imamo pred so¬ 
bom živa 1 čovjeka, da imamo po mogućnosti sve pred so¬ 
bom, što je stvorio. Ima tu doduše i slabih sastavaka, no 
koji ih literat nema? Honorari su njegovi bili tako skromni, 
da je morao mnogo raditi i prevodeći drame, libreta i ro- 
mane, i ciela bi velika polica u knjižnici mogla biti puna 
knjigama njegovih prievoda. No i o tom se radu može go¬ 
voriti samo pohvalno. Njegovi prievodi, ako i nisu točni 
i pedantni, razumljivi su i liepi, barem om u stihovima i 
prievodi Sienlkiewiczevih romana. »Bard stranke prava« vise 
je nego samo bard stranke; on je autor »Ružmarinka« i 
»Nevenka«, pjesničkih pripoviesti, dječjih pjesama i osmn 
satira. Nije imao dlake na jeziku. To mu je škodilo. Nije 
išao u vladine stipendiste, kad su mu nudili, njemu siro¬ 
tanu. I po onom, što netko nije učinio, može se prosudi 
njegov značaj. 

— A zašto baš Harambašić? 

— Zato, što je on jedan od najjačih predstavnika 
hrvatske knjige u doba, kad je bila na vrhuncu tiranija 

Rodin, Mislilac 




Khuena Hedervaryja, era, koja je danas ili zaboravljena ili 
čak i obzirno hvaljena, jer su kasnije došla još gora vre¬ 
mena. No u ta kasnija vremena nema Harambašiću ravnih 
sljedbenika. Ovih deset knjiga Harambašićevih ukupnih 
djela oživljuju vrieme, kad su ljudi vjerovali, da se pjesmom 
može održati narodna sviest, a vjerojatno je, da ju je barem 
u nekoj mjeri pjesma i održala. Danas nam se može štošta 
od ovoga činiti suvišno, no tko može znati, što će budućnost 
smatrati suvišnim i u Harambašićevim i u našim suvreme¬ 
nim djelima? Danas se ovo čini da je i potrebno i važno. 

I. 

Julije Benešić 

Dr. Safvetbeg Bašagić 

Uz desetu obljetnicu smrti 

U nizu hrvatskih muslimanskih javnih radnika u Bosni 
na početku našega stoljeća odskače među svima osoba 
dra Safvetbega Basa gica, koji je svojim nastojanjima zahva¬ 
tio u gotovo sva područja narodnog života. Bavio se poli¬ 
tikom i novinarstvom, pisao pjesme, drame, znanstvene i 
poučne knjige i razprave, a i na užem družtvovnom polju 
je narod mnogo zadužio svojim nesebičnim zalaganjem, pa 
je za sve to stekao obće priznanje. Sto dalje, njegov se zna¬ 
čaj sve više iztiče i pokazuje se u pravoj veličini. 

Rođen je 6. svibnja 1870. god. u Nevesinju. Otac mu 
Ibrahimbeg bijaše veoma učen čovjek i poznat kao knji¬ 
ževnik na turskom jeziku. Mnogo se zanimao za javni rad 
naših ljudi za dugotrajne turske uprave u hrvatskim kra¬ 
jevima, pa je napisao i nekoliko kraćih razprava s toga pod¬ 
ručja. On je svoje sinove, a posebno Safveta, odgajao u tom 
klasično-orientalnom duhu, davši im uzto prilike da steknu 
i evropsku izobrazbu. Tako je naš Safvetbeg stekao osnove 
svoga znanja pred otcem, a onda ga nastavio i usavršio u 
ruždiji, gimnaziji i na sveučilištu u Beču, gdje je slušao 
orientalne jezike i poviest i diplomirao god. 1899. Iduće 
godine je postao profesor arapskog jezika u sarajevskoj ve¬ 
likoj gimnaziji. Tu je ostao do 1906., kada je odpušten iz 
državne službe tobože stoga, što nije položio profesorskog 
izpita, a u stvari j,e tomu bilo uzrok njegovo nacionalno i 
političko držanje, koje nije bilo po volji tadašnjim vlastima. 
Uzto se je bio zamjerio u jednom poviestnom pitanju prof. 
Thall6czy-u, pa je i to doprinielo njegovu odpustu iz službe. 

Tada se on još više dao na naučna iztraživanja i druge na¬ 
rodne javne poslove. 

Do nekoliko vremena on opet odlazi u Beč i sprema 
doktorsku radnju »Bošnjaci i Hercegovci u islamskoj knji¬ 
ževnosti« te 1910. g. dobi doktorat »ex linguis islamiticis«. 
U to se je doba upravo radilo o osnutku stolice za iztočne 
jezike na našem sveučilištu u Zagrebu. Vjekoslav Klaić i 
Iso Kršnjavi predlože Bašagića za profesora ove struke, bio 
je izrađen i nacrt za uzpostavu te katedre, pa su budućeg 
profesora namjeravali poslati u Egipat i druge krajeve bli¬ 
žeg iztoka radi usavršavanja. Ova bi osnova bila za kratko 
vrieme i ostvarena, da Bašagić nije stupio u politiku i iza¬ 
bran za narodnog zastupnika u bosanskom saboru, a poslije 
smrti prvog predsjednika Alibega Firdusa postao je i pred¬ 
sjednikom ove zastupničke kuće. U tom ga svojstvu zateče 
i slom monarhije 1918. godine. Od 2. prosinca 1919. do 
18. svibnja 1927. služio je on Ikao kustos Zemaljskog mu¬ 
zeja u Sarajevu, pa je umirovljen uslied bolesti. Počeo je još 
prije pobolievati, a stalno je ležao od umirovljenja do smrti 
9. travnja 1934. godine. 

Bašagićeve prve godine života i mladost padaju upravo 
u najburnije doba novije bosanske poviesti. Rođen je u 
vrieme težkih buna i ustanaka, a u mladim danima je pro¬ 
živio okupaciju Herceg-Bosne po dvojnoj monarhiji. Tada 
je nastala brza promjena političkog kulturnog, pa i druž- 
tvovnog poredka u zemlji, a sve je to veoma mnogo utjecalo 
i na tadašnji omladinski naraštaj,, njegov odgoj i mišljenje. 
I Bašagić se rano baca u javni život i to u prvom redu knji¬ 
ževnim radom i sudjelovanjem u raznim omladinskim po¬ 
kretima. Propjevao je još kao gimnazijalac drugog razreda 
i objavljivao svoje pjesme u ondašnjim najuglednijim hrvat¬ 
skim časopisima »Viencu«, »Prosvjeti« i »Nadi« pod pseu¬ 
donimom Mirza Safvet. Kod njega se već tada opažaju tri 
jaJka književna utjecaja. Prvo je utjecaj orientalnih književ¬ 
nika, koje je on veoma dobro poznavao i prevodio. Zatim 
mu služe za uzor pjesnički radovi patriotske lirike stila 
Augusta Senoe, Harambašića i Arnolda, a napokon, on je 

veoma mnogo uzeo i iz narodne pjesme, pa mu je u nekim 
pjesmama izražaj gotovo istovjetan kao u sevdalinkama. 
U vezi s tim, njegove su pjesme ljubavne — ašiklij- 
ske —, patriotske i religiozne. Zaseban ciklus zauzimaju 
pjesme iz »Harabata«, što označava sastajalište slobodo¬ 
umnih pjesnika i filozofa. Pored triju zbirka pjesama — 
»Trofanđa«, »Misli i čuvstva« i »Izabrane pjesme« — spje¬ 
vao je on i tri drame (»Abdulah paša«, »Pod Ozijom« i 
»Bosanski ponos«). Mirza Safvet je našu liepu knjigu obo¬ 
gatio i mnogim prievodima s turskog, perzijskog i arapskog 
jezika. Iz ovoga mu je područja najvažnija zbirka »Ru- 
baija« perzijskog klasika Omera Hajama, za koje neki tvr¬ 
de, da ne zaostaju za originalom. Njegov se »Mevlud« 
(spjev u slavu Muhameda) danas sve češće pjeva i krasno- 
slovi na pobožnim priredbama i svečanostima, a mnoge 
pjesme mu je narod prigrlio i pjeva ih Ikao svoje. 

Bašagć je međutim najviše zasluga stekao radom na 
historiji, obrađujući sustavno u nekoliko djela poviest Bos¬ 
ne u doba turskog vladanja. On je na tom radio do smrti i 
učinio je veoma mnogo. Sve, što je do njega rađeno na tom 
polju, bilo je gotovo odreda na turskom i drugim stranim 
jezicima, dok se na hrvatskom jedva što našlo. Razvoj' po¬ 
litičkih prilika, osobito mnoga ratovanja na granicama 
Bosne i u samo; zemlji od 1463. g. do sredine prošlog sto¬ 
ljeća, opisao je Bašagić u »Hrvatskoj uputi u prošlost Bos- 
ne H erce govine«, koju je spremao kao sveučilištarac u 
Beču, i objavio u Sarajevu 1900. godine. Ta radnja obu¬ 
hvaća ono doba bosanske prošlosti, Ikoje je dotada bilo malo 
kome poznato, a i danas je još uviek naslabije iztraženo i 
proučeno. Kako god se znanstvena obradba bosanske po- 
viesti srednjeg vieka ne može zamisliti bez Klaićeve »Po- 
viesti Bosne«, na isti način nam za novi viek služi kao glav¬ 
na podloga Bašagićeva »Uputa«. Da bi slika bila podpu- 
nija, Safvetbeg j ? e prikazao na kraju knjige u članku »Her¬ 
ceg Bosna i iztočna prosvjeta«, glavne predstavnike musli¬ 
manskih Hrvata, koji se u to doba iztakoše svojim radom 
na kulturnom polju, posebno kao književni trudbenici. On 

taj kulturni rad naših predaka obrađuje i kasnije u posebnoj 
radnji o znamenitom junaku i meceni Gazi Husrevbegu 
(Sarajevo 1907.), pa u svojoj disertaciji »Bošnjaci i Herce¬ 
govci u islamskoj književnosti« (Sarajevo 1912.). On je pra¬ 
vilno shvatio potrebu sistematskog rada na iztraživanju i 
proučavanju naše poviesti pod turskom vlašću, pa je 1919. 
godine pokušao da se u Saraj'evu osnuje posebno družtvo i 
zavod, kojima bi bila glavna zadaća da se proučava život 
i rad iztaknutih ličnosti toga vremena i da se prevode nji¬ 
hova djela. Kao uvod u taj zamašni posao Bašagić prevodi 
i objavljuje razpravu Hasana Kafije iz Prusca (1547.— 
1616.) »Uredba svieta«, u kojoj ovaj učenjak izlaže svoje 
misli o upravi države i odnosu vladara prema podanicima. 
To je nažalost ostalo i jedini rezultat ovoga Bašagićeva pod- 
hvata, jer sam uslied bolesti i raznih drugih nepogoda nije 
mogao življe raditi na ostvarivanju svoje osnove, a drugi 
riedki pojedinci, koji bi mogli kod toga sudjelovati, nisu 
pokazivali većeg zanimanja. I do danas j,oš nemamo takve 
ustanove, a pojedinačni radovi u tom pravcu (K. M. Han- 
džić, T. Okić, A. Olesnicki, F. Spaho i dr.) iako su od 
znatne koristi i zavrjeđuju punu pažnju, ne mogu nadomje¬ 
stiti posljedke, koji bi se postigli sustavnim radom. Posljed¬ 
nje veće Bašagićevo poviestno djelo je »Znameniti Hrvati, 
Bošnjaci i Hercegovci u Turskoj carevini« (Zagreb 1931.). 
To je upravo dopuna njegovih ranijih radova, u kojima se 
nisu mogli spominjati i manje iztaknuti pojedinci, a ovdje 
su prikupljena imena svih političara, državnika, častnika i 
činovnika,, te književnih i znanstvenih radnika podrietlom 
Hrvata, kojima je on našao spomena u iztočnim poviestnim 
izvorima i historijama. Ovim se priručnikom može koristno 
poslužiti svaki poviestni radnik, pogotovu stoga, što je sva¬ 
gdje pisac naveo izvore i druga pomagala, pa se tako nje¬ 
govi podatci mogu prema potrebi dalje popunjavati i pro¬ 
dubljivati. 

U svim navedenim radnjama i brojnim člancima dao 
nam je Bašagić sliku kulturnog i političkog stanja Hrvata 
islamske vjere u Turskom carstvu. On je time dao ponovno 

vidan dokaz, da tursko vladanje hrvatskim zemljama nije 
bilo za nas onako štetno, kako se još i sada često misli i 
piše. Tada se je dapače našim ljudima ukazalo vrlo široko 
polje svakovrstnog rada u zajednici s predstavnicima drugih 
islamskih naroda, s kojima 1 su se u radu natjecali i postigli 
znatnog uspjeha. Time su oni još jednom potvrdili, da zdra¬ 
vi narodni duh ne može zatajiti i da dolazi do izražaj;a u 
svakoj danoj zgodi. 

Bašagić je i u svome znanstvenom radu zadržao onaj; 
pjesnički epski stil, svojstven orientalnim piscima, pod či¬ 
jim je on utjecajem bio i kojima se je on najviše služio crpeći 
podatke za svoje radnje. To daje njegovim radovima obi¬ 
lježje svježine i lako se čitaju, dok s druge strane donekle 
škodi znanstvenoj vriednosti, jer mnogi jezični ukrasi čine 
dojam, kao da pisac želi dotičnu osobu ili događaj uveli¬ 
čati i prikazati u povoljnijem i ljepšem svietlu, za čim on 
svakako nije išao iako je s velikim oduševljenjem osvježa¬ 
vao spomen na svietle zgode naše poviesti. Pa i pored svega 
nastojanja, da mu prikaz poviestnih osoba i događaja bude 
čim točniji i ocjena njihova značaja izpravnija, događalo mu 
se više puta, da je radeći propustio upotriebiti sve izvore i 
pomagala što mu bijahu na dohvatu, pa zato i njegovi su¬ 
dovi u mnogim pitanjima ne mogu biti konačni niti imaju 
onu vriednost, koju bi imali, da je pisac postupao po svim 
zahtjevima suvremene nauke. Njegova je neprolazna za¬ 
sluga, što nas je upoznao s obilnim gradivom, koje se nalazi 
u iztočnim poviestnim izvorima. Kad se bude pisala nova 
poviest Bosne turskog razdoblja trebat će Bašagićev rad do¬ 
puniti postojećim domaćim i drugim zapadnim gradivom, 
pa ćemo onda imati preglednu sliku života u to doba. Ba¬ 
šagić je tomu djelu udario čvrste temelje, a daljnjim savj.est- 
nim radom može se to naše nastojanje usavršiti do zamjerne 
visine. — Još je jedan vidljiv nedostatak Bašagićeva rada 
u tom, što on nije obuhvaćao cjelokupnog naroda, nego je 
glavnu pažnju poklanjao plemstvu i uglednijim kulturno- 
prosvjetnim radnicima. To je uostalom pogrješka cjelo¬ 
kupne naše starije historiografije, pa se i Bašagić nije mo¬ 


gao tomu oteti, iako je bio čovjek širokih životnih pogleda. 
Da ovi, tako reći, viši slojevi naroda nisu bili jedini nosioci 
kulturnog i političkog života u prošlosti Bosne, dokazuju 
nam pored ostalog radovi prof. Hamdije Kreševljakovića, 
u kojima imaju više manje jednako mjesto posjednici, uče¬ 
njaci, trgovci i zanatlije, jer su svi naporedo sudjelovali u 
svim javnim narodnim poslovima, Taj momenat se ne smije 
ni u buduće zaboraviti, ako hoćemo, da nam poviest bude 
na visini. 

Uz svoj književni rad, bavio se je Bašagić i drugim 
kultumo-prosvjetnim poslovima. On je među ostalim sudje¬ 
lovao i kod pokretanja čisopisa »Behara« 1900. god. i bio 
mu prvi urednik. Pojava toga lista je ujedno i prvi musli¬ 
manski moderni pokret, u kome se za kratko vrieme okup¬ 
lja sva muslimanska hrvatski orientirana inteligencija. Kao 
list za pouku i zabavu »Behar« vrlo brzo prodire u musli¬ 
mansku porodicu. Žene i djevojke su tada učile latinicu, 
samo da bi mogle čitati »Behar« (dotada su se služile jedino 
t. zv. »arabicom«!). Ovaj list je u drugom pravcu svojim 
brojnim kritikama i znanstvenim polemikama u obranu isla¬ 
ma uspio u znatnoj mjeri utjecati i na hrvatsku katoličku 
javnost, tako da se od onda o islamu i muslimanima piše s 
mnogo više ozbiljnosti i poznavanja. Hrvatski nacionalni 
pravac »Behara« dolazi naročito do izražaja u njegovom 
devetom, i desetom godištu, kad on postaje obće hrvatski 
književni list, u kome surađuju pored muslimana i katolici. 
Taj pravac ima i sadašnji »Novi Behar«, kome nalazimo 
među osnivačima i opet našeg Safvetbega, a on sudjeluje 
u tom listu i književnim prilozima. 

Bašagić je osnivač i nekih družtava, primjerice »Gaj- 
reta«, koja je međutim kasnije napustio, kad je u njima 
prevladala struja, s kojom se on nije mogao složiti. Rađost- 
no je pozdravio osnutak »Narodne Uzdanice«, jer je ona 
pošla upravo onim stopama, ikoje je on bio odredio »Gaj- 
retu«. Ne mogući drugčije pomoći njezin rad, surađivao je 
u njezinim kalendarima, pa je tu objavio i prva tri čina ne¬ 
dovršene drame »Bosanski ponos«. — Veselilo ga je, što 

se oko »Narodne Uzdanice« kupe muslimanski inteligenti, 
koji vidno iztiču svoje hrvatsko nacionalno osjećanje, kao 
što je to i on od mladosti uviek i s ponosom izticao. On je 
1894. god. prisustvovao kao gimnazijalac kod polaganja ka¬ 
mena temeljca Starčevićevu domu u Zagrebu. Zbog toga mu 
je bilo onemogućeno polagati izpit zrelosti u bilo ikojoj gim¬ 
naziji na području Hrvatske i Slavonije. Za vrieme svojih 
sveučilištnih nauka sudjeluje on u svim nacionalnim po¬ 
kretima hrvatskih sveučilištaraca u Beču, pa pored ostaloga 
i on oštro prosvjeduje proti nepovoljnom i netočnom pisanju 
nekih čeških listova o hrvatskom narodu u Bosni i Herce¬ 
govini. — I u politiku se je Bašagić umiešao s pravim idea¬ 
lističkim namjerama, jer je vidio da onako raztrovano poli¬ 
tičko stanje, kakvo je u početku ovoga stoljeća bilo u Bosni, 
prieti muslimanima skorom propašću. Čitav se naš politički 
život toga vremena sastojao u međusobnim jalovim borba¬ 
ma, što je dolazilo do izražaja i u političkim listovima. On 
ipak pokušava da putem tiskane rieči utječe na te nesnoš- 
ljive politike. U tu svrhu pokreće svoj list »Ogledalo«, koje 
ima zadaću da proširi misao ozbiljnog i konstruktivnog rada 
uz sudjelovanje svih narodnih slojeva. Ali taj list je bio i 
previše kratkog obstanka (svega 13 brojeva) a da bi svoje 
plemenite zamisli mogao provesti u život. I u tom kratkom 
vremenu objavljeno je u njemu više veoma vriednih i ko- 
ristnih članaka, od kojih treba posebno spomenuti poviest- 
ne razprave o Gazi Osman paši, branitelju Plevne od Bern- 
harda Sterna, pa »O priči, po kojoj su Arapi spalili aleksan- 
drijsku biblioteku« od poznatog orientalista Rudolfa Kreh- 
la. Poviestni značaj imaju i izvorni članci »Nekoliko o na¬ 
šem starom i današnjem plemstvu« i »Plemstvo i narod u 
Bosni«, koji vjerojatno potječu od samoga 1 Safvetbega. Uz 
to je list bio pun drugih poučnih i koristnih priloga, no mo¬ 
že se u cielosti označiti neuspjelim podhvatom jednog veli¬ 
kana, koji je htio svomu narodu pomoći, ali poput mnogih 
drugih pokušaja nije postigao željenog uspjeha. 

Kao član bosansko-hercegovačkog zemaljskog sabora i 
njegov predsjednik, Bašagić je stajao izvan i upravo iznad 


svih političkih formacija toga vremena. Takvim svojim 
držanjem doprinio je uspjehu »Muslimanske samostalne 
stranke«, koju je osnovala skupina naprednih muslimana, 
da se ujedini s »Muslimanskom narodnom organizacijom« 
i da tako zajedničkim silama 1911. godine sklope sa zastup¬ 
nicima Hrvata katolika, pripadnicima »Hrvatske narodne 
zajednice« pakt o međusobnom pomaganju i suradnji u 
saboru. Sada je hrvatska struja u saboru predstavljala ve¬ 
ćinu. Tako je ostalo do 1914. god. kad je buknuo svjetski 
rat, koji je načas prekinuo sve osnove, što su ih hrvatski 
narodni zastupnici u Bosni i Hercegovini bili pripremili. 
Poslije rata nastupaju nove prilike, u kojima se Bašagić više 
nije htio baviti politikom. 

5. M. Traljić 

Krilatica »habent sua fata li- 
belli«, kao sve krilatice, ima samo 
privid točnosti. Knjige bo imaju vr¬ 
še a ne samo jednu sudbinu. Naj¬ 
manje dvie, jer najmanje dvaput 
umiru. Svaka knjiga umire prviput kad je nestao između živih i 
posljednji čovjek, koji je poznavao živa pisca. U znanaca i prijatelja 
svaka knjiga drži živ lik pisca, drugačiji od lika, kakav će se uka¬ 
zati očima poznijdh čitalaca. Ovima će osobnost piščeva, u većini 
slučajeva taj najpouzdaniji ključ' za poznavanje djela, biti hlieđa, a 
svakako drugačija. 

Danas je pred nama cieli Galovićev opus u izdanju »Hrvatsko¬ 
ga izđavalačkoga bibliografskoga zavoda«. Tek sad, kad je naj- 
pomnjivije skupljeno sve, što je Galović napisao, sve do njegovih, 
nedovršenih književnih nacrta, bit će moguće uočiti njegovo zna¬ 
čenje u razvitku hrvatske književnosti i hrvatskoga kulturnog a i 
političkog života početkom XX. stoljeća. Iz tih skupnih djela udara 
namah u oči tipična »sors croatica«, krivuđlav uzpon istinskoga ta¬ 
lenta u težkim prilikama domovinskim i svjetskim, uzpon, kojemu 
»ije suđeno dostići cilj, pođpunoga razvitka. Književni će povjestnici 
moći sad na Galovićevom slučaju obilato proučavati uticaj evrop¬ 
skih književnih strujanja na početku stoljeća na hrvatski književni 
život, ustanoviti opet jedan značajan primjer hrvatskoga dara za 
primanje. Kulturni oe povjestnik naći u Galovićevom stvaranju za¬ 
nimljive dokaze o mienama u razvitku obćega ukusa, o oblikovanju 
obćih kulturnih shvaćanja, nalaziti u Galovićevim djelima mjerilo 
vidokruga hrvatskoga čovjeka na početku XX. stoljeća. Pa ipak, 
uza sve to, onima, k-oji nisu Galovića poznavali ili barem vidjeli, 
ostat će njegov slučaj nepodpuno shvaćen. Osobito, kad ga se po¬ 
stavi u tadašnju hrvatsku stvarnost. Kroz njegovu liriku nošeni 
književnim doživljajima kroče vitezovi i kraljevne, ore se po peri¬ 
vojima serenade, kipi žudnja za opojenošću, dok je hrvatskoj tadaš¬ 
njoj stvarnosti davala biljeg narodna seoba u Ameriku, borbe u 
regnikolamim deputacijama za financijsku nagodbu, kreševa oko 
zamaglj’enih političkih koncepcija budućnosti i još uviek neriešena 
problematika Reljkovićevog »Satira«. Brokat i svila salona, kojih u 
Hrvatskoj nije bilo, šušte diskretno u pjesmama toga sina podrav¬ 
skoga seljaka. Mnogo toga ostat će neobjašnjivo već današnjim čita¬ 
teljima Galovićevih djela — no svakako skupna slika, koju pru¬ 
žaju, bit će takva. 

Negdje 1913. došao j'e Fran Galović na donjogradsku realnu 
gimnaziju kao namjestni učitelj. Od svojih je đaka bio stariji tek 

par godina,. Dakako mladeži se par godina dobne razlike čine ogrom¬ 
ne, pogotovo u odnosu učenika i učitelja. Međutim u daljini od tri 
desetljeća t)a se razlika sve to više briše, ne postoji, kao što stvarno 
nije ni postojala, jer Galović i ti njegovi tadašnji učenici bijahu, 
jedno pokoljenje, svezano istovjetnošću shvaćanja života, ukusa i 
obćih težnja. Svi su bili jednako djeca razdoblja, oblikovanog u dru¬ 
goj polovici 19. stoljeća, u kojem je književnost bila mjerilo, izvor 
i uvir svemu, kad se je sanjalo o Parizu i Firenzi, a umjetnost a 
veliko »u«, dakako po nekom stranom uzoru, bila alfa i omeg'a sve¬ 
ga. Tad je književnikovanje učitelju uzvisivalo ugled kod učenika^ 
Kad se je Galović prvi put našao među učenicima, razočarao je nji¬ 
hove prvotne predočbe o sebi, stečene iz njegovih književnih djela. 
Zdepasta, nimalo vitežka figura, okruglo mjesečasto lice s kosom 
prirezanom poput kefe, hitri hod kratkih koraka, banalna nesliko- 
vi-ta nošnja — za katedrom se pojavio lik seoskoga kapelana, koji. 
neugodno osjeća tvrdu naškrobljenu ogrlicu. Kasnije se taj. dojam 
ublažio, distanca se godina i položaja smanjila. Bio je zaista učeni¬ 
cima više sudrug nego profesor. Postupno je došlo preobraženje. To 
je preobraženje stvorio njegov govor. U intimnijim drugarskim tre¬ 
nutcima naglo se iz njegovih ustiju gubila književna štokavština, 
govorio je lakše i neposređnaje, kao da je skinuo s vrata tvrdu, 
ogrlicu — i postao je sa svojim podravskim kajkavskim govorom 
mio, iskren, srdačan drug — sasvim drugi čovjek. 

Listajući Galovićeva skupna djela nalazimo i toga nepatvore¬ 
noga Galovića bez tvrde ogrlice. U tisućama stranica svojih djela 
taj Galović progovara kroz par pjesama svoga ciklusa »Z mojih 
bregov...«, ciklusa, koji svojom estetskom vriednošću i kao izražaj 
hrvatske duše stoji posebno nesamo u Galovićevom cielom opusu 
nego i u cieloj hrvatskoj lirici onoga razdoblja. Uporedivši te pjesme 
a ostalim njegovim tvorevinama slučaj Galovićev postaje jasan. 

Frof. Barac je u svojoj studiji o Prerado viču osvietlio jamačno 
stožerno poglavlje hrvatskoga pjesničkog stvaranja. Sve ono, što je 
neizrađeno i težko u Prerađovićevom pjesničtvu, prof. Barac svodi 
-— dokazujhći to brojnim primjerima, osobito upoređivanjem nje¬ 
govih hrvatskih i njemačkih stihova — na laokoonsku borbu, kojoj 
se ne može oteti nijedan hrvatski književni stvaralac, s hrvatskim 
književnim jezikom, obćim nepoznavanjem tog jezika i — 
priznajmo iskreno — s njegovom nedozrele šću. Taj se je književni 
jezik kroz stotinu godina često naprečac izgrađivao improvizacijama. 
— sjetimo se samo kovanica iz preporodnog i podlirskog razdoblja! 
Do danas je za mnoge književne stvaraoce kod Hrvata taj književni 
jezik sredstvo izražavanja, koje su morali naučiti iz knjiga, rieđko 
ga — čuvši. A jezik je zvuk, nije pismo. Pismo je samo nesa¬ 
vršeno sredstvo bilježenja zvukova. 

Zvuk rieči, gradivo pjesnika, material je umjetničkoga stva¬ 
ranja subtalniji od boje slikarove, gline, mramora i bronce kipare ve. 

Njegov ritam, duljine zvuka, vrednote naglaska — koliko se u 
njime klije blago izražavanja! U svom đialektu pjesnik je slobod- 
niji no u naučenom književnom jeziku, ne osjeća spona, koje mu je 
nametnula gramatika sa svojim pravilima jezika, koji je uzto valjda 
riedko kad čuo u punoj njegovoj zvukovnoj čistoći. 

I Galović je sasvim drugi kad pjeva u narječju svojega rod¬ 
nog kraja, kao što je pjesnička snaga Preradovića puna i čista kad 
pjeva njemački, a ne hrvatski, koji je tek učio, još k tome u nje¬ 
govom prvotnom književnom stanju. Ćuti se, kako mu se osloba¬ 
đaju nesamo izražaj nego i sama misao. I nije nikako slučajno, da 
je upravo u đialektu Galović dao svoju najosobniju pjesmu koja 
nije samo njegova najintimnija izpovied, nego rieč cielog njegovog 
pokoljenja. U svom »Koštanju«, jedanaestoj pjesmi po redu iz ciklu¬ 
sa »Z mojih bregov...« Galović je zaista vates svoga naroda, koji 
je osjetio sav njegov udes, spoznao poviestno razkršće svojega po¬ 
koljenja. 

Možemo danas samo naslućivati, kojim bi putem krenuo Galo- 
vićev književni razvitak, da ga nije skončala prerana ratna smrt 
1914. Jedno je međutim sigurno, da bi njegovo buduće književno 
stvaranje bilo drugojačije od dotadašnjega. Sa svojim je dotadaš¬ 
njim djelom bio počeo sam obračunavati u godini pred smrt, osje¬ 
tivši da je udario posve krivim putem. U hrvatskom je pjesništvu 
mladi Galović prvi jasno osjetio nesklad tadašnjih i obćih i knji¬ 
ževnih težnja kod Hrvata i njihove stvarnosti. Svjedok za to upra¬ 
vo je njegov »Kostanj«, pjesma koja je kao i Vukelićeva »Kod Sol- 
ferina« i krič na uzbunu nad hrvatskom stvarnošću i istodobno naj- 
neposređnijd čisti izraz ciele hrvatske narodne problematike. 

Jeziv je to razgovor hrvatskoga čovjeka s hrvatskom sudbi¬ 
nom, vjerojatno bolnijiom i težom u svojoj kulturnoj nego i u sa¬ 
moj političkoj problematici, jer kulturno se održati znači izvojevati 
polovicu političkog uspjeha. 

Galo vi će vo je doba jamačno vrhunac saživjelosti cieloga hrvat¬ 
skog života sa zapadnim uzorima, a istodobno doba vrhunca ne¬ 
poznavanja i omalovažavanja vlastitih kulturnih dobara. Tad su se 
bezazleno miešali pojmovi civilizacije i kulture a sve je bilo za¬ 
travljeno krilaticama 19. stoljeća o stalnom uzponu obćega ljud¬ 
skog napredka. Vjerovanje u progres postalo je druga religija. Uz 
potrebno pozajmljivanje tehničkih stečevina civilizacije sliepo se pri¬ 
mala i tuđa duhovna dobra kao pomodnu robu, tuđ način mišljenja, 
tuđ ukus, tuđu umjetnost. I Galović, podravski seljak imitira i Wil- 
đea i Maeterlincka, zaodieva se plaštem Byronovoga Childa Harolda, 
on i toliki njegovi drugovi nastoje nasljedovati Stimmunge fran- 
cuzkih sdmbolista — i cielom pokoljenju prva asfaltska civilizacija 
steče dodir s rodnom zemljom. 

U toj umjetnoj klima, nakon svog prvog i posljednjeg izleta u 
strani aviet, Galović je doživio vrativši se u zavičaj velik duševni 


potres. »Kostanj.. .« sa cielim ciklusom kajkavskih pjesama, svje¬ 
dočanstvo je tog doživljaja, zaista »zadnje cvetje domovine svoje«. 
Pjesniku »Antinojeve smrti« ukazala se je u novom liku domaća 
rodna zemlja sa svojim stravičnim upitnicima, koje stavljaju: i do¬ 
maće trsje i stari grad i lastavice i pjev cvrčaka izazvavši osudni 
đialog sa starim kestenom, izraslini iz djedovske grude. 

I u trenutcima »dobre vole« rodna zemlja u šumu kestena do- 
zivlje Galovtića i eielo njegovo pokoljenje, neka se vrate s udarenih 
staza, jer 

— kaj bo potlam zatem, 

dok plakal se boš za tem krajem zlatem ? 

Muklo ječi Galoviću i njegovom pokoljenju doziv rodine zem¬ 
lje. Spoznaju njegovu moć i vriednost. Ali oni su svladani od tuđega, 
nemoćni, da se oslobode tuđega čar a; eielo ono doba — svjedoče to 
i saborske razprave i pisanje novinstva i književnost sve od Kova- 
čića, Gjalskoga i Matoša dalje — boji se, da se ne može više natrag, 
sve kad bi se i htjelo. Ljudi spoznaju bolest, koja im se zasjekla u 
krv, no sumnjaju u vlastitu snagu. Iz »tuđih lagodnosti težak je 
povratak u vlastitu sirovost. Kov&čićev Ivica Kičmanović odkrio je 
tragičnu jalovost takvoga družtvenog i kulturnog preoblikovanja. 
Na razkršću smo kulturne oiientacije Hrvata. Pokoljenje od prije 
1914. ga je osjetilo, spoznalo pravi put, samo što još tada nisu imali 
snage njime koraknuti. Morao je doći veliki poviestni ciklon da 
ođkrije kroz smrt i krvarenje pravi prirodni put povratka k rodnoj 
zemlji i k njezinim plodovima duha. 

Galo viče v »Kostanj« sadržava u jezgri dramu hrvatske kul¬ 
turne odientacije. Ta je pjesma kamen-međaš dvaju razdoblja. Pjes¬ 
nik-vates uviek ođkriva ljepotu istine, bolnu i onda, kad je naj¬ 
zdravija. 

Josip Horvath 


* 


Obično su škure i zato nepođ- 
pune bilance ljudskoga života, ogra¬ 
ničene lih na dovršena djela. Na¬ 
lik su one na brojitbene podatke,, 
iz kojih je izključeno sve neposred¬ 
no ljudsko; — riedki umiju čitati suhoparne brojke, abstraktne zna¬ 
kove posijedaka ljudskih težnja, radosti i suza. Nema u njima 
boje osobnosti, kojom je pojedinac u svoje vrieme i u svojemu krugu 
djelovao često puta djelotvornije i zamašnije nego s dovršenim dje¬ 
lima. Takva se razmatranja moraju probuditi u času kad je došao 
glas o smrti dr. Zđenka Vemića, hrvatskoga književnika i kuiiur- 


Dr. Zdenko Vernić 


76 


77 



nog radnika, kod svih onih, koji su ga osobno poznavali ili pratili 
njegova nastojanja i rad posljednjih tridesetak godina. Podatci o 
njegovim dovršenim djelima moraju biti skromni, pa ne mogu dati 
pređočbu o čovjeku i o bujnosti njegove životne djelatnosti. Oče¬ 
vidan je tu nesrazmjer između dovršenih djela i zanosnih težnja, 
brojnih podhvata te stvarnoga utjecaja njegova rada na pojedine 
odsjeke nedavnog kulturnog razvitka u Hrvatskoj. Uzroci za taj 
nesrazmjer ne mogu biti samo u osobnim svojstvima, korien im je 
dublji, seže u obće okolnosti, pod kojima se je oblikovao kulturni 
rad kod nas nakon godine 1900. 

Dr. Zelenko pl. Vernić-Turanski — svoje staro plemstvo, prem¬ 
da se njime ponosio, nije volio izticati u svakđiašnjem životu — 
rodio se 24. IV. 1885. u Karlovcu. Na zagrebačkom sveučilištu uči 
filozofiju i sudjeluje u tadašnjem javnom životu u razdoblju kad 
koalicija dolazi na vlast, a đačtvo joj je avunt-garda njezine dje¬ 
latnosti. U đačkom krugu se iztiče rieđkom đarovitošću i živinu 
temperamentom, koji ga nije napustio do konca života. Tada se 
Zđenko Vernić broji među prvake tadtašnje t. zv. napredne omla¬ 
dine. Ta darovitost, te nađprosiečna naobrazba dovode ga možda 
još i prije vremena u prve redove javnoga života, pa mu potisnuše 
u pozadinu težnje da se posveti znanosti. 1911. već je Zđenko Ver- 
nič urednik »Agramer Tagblatta« — u doba nakon likvidacije 
dvadeset godišnje vladavine Khuena-HćđervAryja na svim se pod¬ 
ručjima osjeća potreba djelotvornih ljudi, kojima se talenti tako 
raskidaju u razlomke. 

Novinarstvo je zavodljiv poziv za darovite duše živa i nestrp¬ 
ljiva temperamenta. Zđenko Vernić uz redoviti, naporni i odgovor¬ 
ni novinarski rad — »Agramer Tagblatt« je u ono doba dnevnik 
osobito važan, jter na stranom jeziku zastupa politiku i 1 kulturne tež¬ 
nje tadašnje političke većine u Hrvatskoj — posvećuje se osobito 
obavješćavanju stranoga svieta o svim kulturnim pojavama u 
Hrvatskoj, naročito o kazali štnom i književnom životu. Sve đo 
prvoga svjetskoga rata Zđenko Vernić dramski- je kritičar »Agra- 
tner Tagblatta«, koju dužnost nakon rata vrši neko vrieme u Ju¬ 
goslavenskoj Njivi«, te pod treći put tečajem jedne sezone u nasljed¬ 
niku »Agramer Tagblatta«, zagrebačkom »Morgenblattu«. Kao ka- 
zalištni kritičar imao je dr. Zđenko Vernić posebnu fizionomiju. 
Težište j'e svojih kritičkih prikaza stavljao na djelo a ne na izvedbu, 
u drami ga je zanimala misao a ne tehnika, i tu je njegova estetsko- 
filozofska naobrazba dolazila do punog izražaja. Ti su njegovi kri- 
tičars-ki radovi i zaptažaji svakako zanimljiv prilog za proučavanje 
razvitka hrvatske dramatike i nje zinih problematika. 

Poslije prvoga svjetskog rata pokušao se dr. Zđenko Vernić 
oteti fascinantnosti novinarskoga zvanja. Pomišlja na sveučilištnu 
karieru. Ta se njegova težnja nije oživotvorila, potonula je u ta¬ 
dašnjima borbenim okolnostima na zagrebačkom sveučilištu, bor¬ 


bama, u kojima je novinar Vernić bio jači od Veraića poklonika 
znanosti. Vraća se novinarskom zvanju, doduše ne više kao leađer 
listova nego kao novinar-činovnik u službenom obaviestnom uredu. 
Stvarno bijaše to po njegovom mišljenju privremen izlaz iz njegove 
životne dileme. U jeđnoiičnijem mehaničkom radu u službenoj oba- 
viestnoj agenciji nadao se, da će steći mogućnost, da se više po¬ 
sveti svojem željkovanom životnom pozivu: filozofiji. Tu je bio 
neumoran trudbenik, jake autokritike i nije izlazio svih tili godina 
pred javnost. Tek 1941. izdao j'e u vlastitoj nakladi u rukopisnom 
obliku djelo »Etička reformacija u Helađi — filozofija najstarijega 
Balkana« kao svoj »prilog proučavanju poviesti grčke filozofije«. 
To je djelo stvarno tek prvi odlomak, za kojim su imali slieđiti 
»Stoa i kinici (Budizam na Balkanu«, »Ortodoksija katarktike, fi¬ 
lozofije i morala Čistoće (Platon)« te »Reakcija i protureformacija 
u Heladi (Aristotel i 'Aleksandar Veliki)«. Uoči rata na Balkanu 
1941. Vernić je objavio prvi odlomak svojega rada, koji je smatrao 
svojim životnim djelom, i, dakako, taj je rad uslied obćih prilika 
ostao sasvim nezapažen. To ga međutim nije spriečilo, da djelo 
dalje izrađuje. Objavljeno Vemićevo djelo traži još danas svoju 
ocjenu. U najmanju je ruku zanimljiv prilog našoj inače tako siro¬ 
mašnoj filozofsilcoj literaturi. U njemu je sačuvana sva ličnost Ver- 
nićeva: i obsežna i duboka obća i filozofska naobrazba, smionost i 
snaga misli, te j’eđar, osoban izražaj — Vernić je malo pisao hrvat¬ 
ski, u tom djelu zapravo tek upoznajemo vrstnoga stilistu, uzgojena 
na klasičnim uzorima. 

Smrt, posljedica dugotrajne srdčane bolesti, prekinula je Ver- 
nićev književno-filozofski rad, kojemu je ostao vjeran sve do po¬ 
sljednjega časa, otimajući za nj vrieme od svoga službenog rad«, 
kao glavnog urednika Hrvatskog dopisnog ureda »Croatia«. Sa svo¬ 
jim vrlinama i manama bio je dobar hrvatski čovjek doživjevši 
udes Lisinskoga, logičan za jak thlenat u malom narodu, koji mora 
tek u nejednakim borbama tražiti svoju afirmaciju. Umro je 15. IT. 
1944. u Zagrebu. jh 

* 


¥?ilrorrln i Stidljivi mladić, pristali plavo- 

| kosi Rikard, koji se svaki čas do 
Jorgovaniću l ušiju zacrvenio kad bi ga tko boc- 

j nuo radi njegova lako zaljubljiva 
srđoa, bio je čovjek uglađenih ma- 
mm, načitan u više jezika, vesele ćudi, kadšto sentimentalan, žestok 
rodoljub, ili kako se tada kazivalo* domorodac. Pisati nije počeo kao 
obično mlađi pisci a prvim danima probuđena puberteta, nego tek u 

klerikalu, kamo je poslan od otca, vlastelinskog činovnika, jer je bio 
slab đak u gimnaziji. U klerikatu upoznaje stranu knjigu. U ona 
vremena, oko god. 1870., čitaju mladići ruske, poljske i češke knji¬ 
ge, a Rikarđ, koji je odgojen u njemačkoj, okolini, čita i njemačke 
klasike, a kasnije je u Slavoniji naučio ponešto i mađarski. Izlazi iz 
klerikata, postaje informator u aristokratskim kućama, a kasnije 
feljtonist i nasiiu kazalištni i književni kritičar u »Obzoru«. 

Dvie su stvari oblikovale Jorgovanićeve nazore: boravak u 
Slavoniji i put po Italiji. U Slavoniji je, na selu, u Feričancima i 
okolici, upoznao etnografski mozaik onog kraja, i on mnogo prije 
od naših slavonskih pesimista piše »Miserere iz srdca Slavonije« 
(1877.). Težko je vjerovati, da je taj mladić od 24 godine iz vlasti¬ 
tog opažanja stekao onaj mračni pogled na slavonske mane. To mu 
je zJacielo prišapnuo kapelan u Feričancima, no činjenica je, da je 
već god. 1877. izišao ozbiljni memento, da treba zapuštenosti Sla¬ 
vonije posvetiti svu pažnju i brigu. 

Drugi razpon Jorgovanićeva vidokruga daje Italija. Kakve je 
pojmove mogao imati Jorgovanić o ljepoti u slikarstvu, graditelj¬ 
stvu i kiparstvu u doba, kad je Rendić tek počeo stvarati, Kršnjavi 
studirao u tuđini, Kikerec tek počeo mahati kistom, a sve, što je 
Jorgovanić dotada vidio i doživio u carstvu ljepote, potjecalo je iz 
knjiga i iz gledanja u prirodu. Ukus se stvara gledanjem, upoređi- 
vanjem i shvaćanjem. Jorgovanića je poveo u Italiju Dušan Kotur, 
bogat i boležljiv mladi pravnik, koji je bio zaljubljen u umjetnost. 
I u Rimu, u družtvu Dušana Kotura, Lacka Mrazovića (kasnijeg 
tajnika Matice Hrvatske i predestinitfanog urednika »Vienca«), Ise 
Kršnjavoga, šace Marođića i Ferde Kikerca razprtavlja se o ljepoti 
umjetničkih djela i uzdiše za dalekom dragom domovinom. 

Jorgovanić je uz Augusta šenou najobrazovaniji, najuglađeniji 
i najduhovitiji pisac svoga vremena. Samo je tragično, da je on u 
tom »svom« vremenu stvarao samo 8 godina i umro sa 27 godina. 

I zaboraviše ga. U mnogobrojnim letimičnim pregledima hrvat¬ 
ske književnosti narednih decenija ne spominju pisci uz ostale pjes¬ 
nike i pripovjedače gotovo nikada Rikarđa Jorgovanića. Tek ga je 
Harambašić uz antikvara Strmeckoga uzkrisio (god. 1889—1891.) 
u doba, kad je Matica Hrvatska izdala Gjalskoga (Na rođenoj gru¬ 
di) i Kozarea (Među svietlom i tminom), dakle u vrieme, koje je 
đonielo nova književna imena. 

Kako to, da je naprečac bilo zaboravljeno Jorgovanićevo ime, 
kao da je bio zabranjen ili stavljen na indeks ? Isto bi se dogodilo i 
Tordincu, da ga baš tada nije izdala Matica Hrvatska, a ne bi se 
dogodilo Jorgovaniću, da ga je ona izdala, jer je tada Matičino 
izdanje davalo biljeg vrieđnosti i trajnosti nekom djelu i autoru 
nesamo po svom izđavalačkom ugledu nego i po — za ono vrieme —- 
veoma visokoj nakladi izdanja. Ne zaboravimo ni to, da je kratko 
vrieme iza Jorgovanićeve smrti (24. X. 1880.) zadesio Zagreb ne¬ 


zapamćeni potres (13. XI. 1880.), koji je skrivio, da je urednik 
»Obzora« (Klement Božić) zaboravio održati zadanu rieč, da će 
Jorgovanićevu spomenu »posvetiti još koju rieč«, i da šenoa, čiji 
je Rikarđ bio ljubimac, nije mogao provesti svoj naum, da se po¬ 
brine oko izdanja svih Jorgovanićevih djela, jer je doskora obolio 
i umro (13. XH. 1881.). šenoa je napisao (u »Viencu«, 1880.): »Bit 
će naša dužnost, da za koje vrieme skupimo sve, što je Jorgovanić 
napisao, jer što je raztreseno po listovih, zaboravlja se brzo, pak 
uzto i ime, a ime Rikarđa Jorgovanića ne smije se zaboraviti, on 
je zaslužio, da mu ime dobro zapamtimo.« 

A danas? Nakon šest decenija uzmite te pjesme, te feljtone, 
te romane i naći ćete toliko nježnosti, blagosti i vedrine kao i J 
tadašnjim slikama slavonske šume Waldingerove, sjetit ćete se zvu¬ 
kova aristona, ako ste ih negda čuli, ili onog albuma s đrobnom 
napravom, koja svira uz pomoć nekog naježenog valjka vedru i 
kratku ariju. To je vtrieme, koje se vidi samo j'oš u kazalištu u dobro 
opremljenim starim dramama, u kostimima i krinolinima, koji bi na 
ulici bili nezgodni i smiešni, kao što bi bio dobroćudno smiešan 
pogled na velocipeđ danas ili na diližansu, koju nekoć nazivahu 
milovoznićom. 

Jorgovanića ćete čitati s blagim smieškom. Ne će vas duboko 
potresli, jer ne znate, da je bol njegova junaka, koji žrtvuje život 
žene radi, njegova rođena bol, jer je izgubio nogu na operaciji, a tu 
je đo njega mlada ljubav, sladka Tonka, draga rožica i slađki zvon- 
ček, a on, hrom, uz štaku, sanjari o šetnjama, o sreći u braku. To 
se iz romana ne vidi, jer Jorgovanić svoje patnje skriva smieškom, 
a ne zna boli opisati veristički, jer još ne pozna ni on ni itko drugi 
tada verizma u umjetnosti. I plastičnost njegovih slika i opisa nema 
oštrih obrisa — nema ih ni tadašnje slikarstvo, njegove su crte 
sdadke i onda, kad pokušava da prikaže ono, što je nesimpatično 
i ružno. 

Meka melankolija, romantična čežnja, tuga, koja se mora na¬ 
zvati liepom tugom, glavni je ton tog i vedrog i veselog i uglađenog 
i sentimentalnog dobrog čovjeka. Evo četiri njegova stiha: 

Oj zovni, dušo, zovni me još jednom! 

Toliko mi je sladka radost čuti 
Izustit ime usnicom ti mednom, 

Daj zovni, zovni! — ma i tisuć puti. 

čujete li Tonku, kako ga je zovnula u šiji viku u šestinsMm 
Mlinovima: Rikarđe! Rikarđe! 

Nije li to ljepše od mnogih i premnogih današnjih lirskih sti¬ 
hova, koji nabujaše gotovo do vrška Ararata? 

Julije Benešić 

Kadšto nas neki miris podsjeti 
na davni doživljaj, zvuk neki pro¬ 
budi u nama sjećanje na nešto za¬ 
boravljeno i čini nam se, kao da 
smo ovaj čas možda već jednom 
doživjeli, možda u snu, a možda u djetinjstvu. I tada se zamislimo, 
tražeći u uspomenama ono, što možda i nije bilo. U takvom razpo- 
loženju po svoj prilici piše Oto šolc svoje stihove. Stihove uspomena 
iz djetinjstva i sjećanje na prošlost, koje izazivlje melankoliju, ali 
nje suze niti gorčinu. To nije ni bol, nego tek uzdisaj. Trenutak. 

I zato su Šolcove pjesme većinom vrlo kratke, trenutačne. Još 
više: one su sentenciozne, aforističke, no nikad paradoksne. Para¬ 
doks niče u duši čovjeka, koji ima velikog i gorkog izkustva. Toga 
se u šolca ne opaža. 

Tako šolc pita: 

»Tko da nađe rieči da izrazi tajnu 
vonja voštanice, tugu bezkrajnu?« 

i ustanovljuje: 

»U nama žive probđivene noći 
kad čekamo ono, što će doći«. 

I opet pita: 

»Zašto u nama najednom tuga cvieta?« 

pa odgovara: 

»Davne i daleke to su uspomene.« 

On ne trpi samoću sobe: 

»Tišina je sobe naveče neizdrživa.« 

»I nikad nije čovjek posve sam u sobi.« 

»Slutimo, da netko prima kvaku s vr&ta, 

Zar nova tuga na nas’ opet da se ruši?« 

»Tišina, kojom dišu stvari.« 

Napokon glavni ton: 

»Nema tužnijeg trena, no što je tren pred kišu.« 

»Što su ti trenutci, kad žalost neprimjetno uđe 
u naše tielo, najednom kao tuđe?« 

»Ima li što tužni je od vonja u praznoj sobi ... 

Iz vonja ovog niču uspomene tužne... 

Miriše silno u sutonu prazna soba.« 

Taj krležijanski melankolik traži u stihu izraz svom razpolo- 
ženju, on traži u »slapu rieči jasnoću sklada«, a to je ono najteže, 
to i jest svrha pjesme: sklad i jasnoća. 

Za karakteristiku šolcove poezije neka bude navedena iz 
zbirke »Zvuci i dodiri« samo jedna, dobra, pjesma: 

Kiša u parku 

Iznenada vjetar maknu dva, tri lista 
ugledasmo poleđinu lista, kako blista 

njišuć se na vjetru, koji dođe 
da prošeta parkom, da ponovno prođe. 

Udarci vjetra bjehu sve to jači, 
ko strujanje zraka, kad se soba zrači; — 
zvuk nas čudan prenu, lišće se zanjiše, 
padoše na dlan nam prve kapi kiše. 

Evo, kako Šolc gleda i kako vidi. Ne gleda slikarski, u boji, 
plastično. Više podlieže ćutilnim dojmovima sluha i njuha, oči su 
mu gotovo zJaklopljene, on gleda »izpođ spuštenih trepavica«. Kod 
njega ne vidimo jasno ono, što kazuje, jer je gotovo sve zJastrto 
sumrakom i mlazovima kiše. 

Šolc je izdao dosad zbirke pjesama: Lirika (1935.), Mit 
izvora Reduse (1937.), Treća knjiga pjesama 
(1940.) i Zvuci i dodiri (1943.). U potonjoj su knjizi une¬ 
sene pjesme, koje su nastale od god. 1930. do 1943., dakle kroz 
13 godina. Mnoge su bile uvrštene u prijašnje zbirke i po dvaput, 
samo s drugim naslovima. Nadpisi su velika muka autorova, pa se 
tako može izpričati snobovski »Mit izvora Reduse« (gledajte u en¬ 
ciklopediju, gdje je taj izvor), šolc je mučio muku u stvaranju 
stihova, lutao za uzorima i griešio pelivanskim rimama: 
žalostni to su dani 
trune se i kune (ko i lani) u kavani; 
neozbiljno shvaća onaj pjesnik svoj zanat, koji piše: 

To je suton koga (mj. koji) znam već davno 
gadni, blatni suton u vrieme zaboravno — 
pa okreneš list i čitaš svršetak druge pjesme: 

Jer što je bilo, što mučilo nas davno? 

O samoćo naša, o vrieme zaboravno, — 
pa malo dalje: 

Jer na jedan blatni, sivi takav dan 
što drugo da se bude do sam i žalostan, 
ili: 

Pogledi dječaka na staklima palucaju 
u grlu im srdca kucaju. 

To je neozbiljno, namješteno, neiskreno, — fušersld. 

A ipak šolc dobro zna, što su stihovi i kakvi treba da budu. 
Napisao je fini esej. o Rilkeu, o piscu, koji je snažno djelovao na 
njegovu imaginaciju. U tom eseju citira Rilkea, koji na jednom 
mjestu reče: stihovi su izkustva. Jest, izkustvom se uči 
i to pravljenje stihova kao i svaka druga majstorija. Nije za pjes¬ 
nički izraz dovoljno nadahnuće ni razpoloženje, nego treba imati 
i alata i znanje i vještinu baratanja s alatom. Z<a uzore je lako. 
šolcov je uzor bio »stanoviti pisac« (tako se danas kaže za Krležu), 
zatim je pisao takozvane »socialne« stihove, kad je ono nedavno 

bila navalUa modna pošast pisati prozu s rimama o sliepcima i 
idiotima; sada je pod dojimom Rilkea. I — dosta! 

Da me zapita autor »Zvukova i dodira«, što đa dalje radi. 
rekao bih mu: »čim bude moguće, povedite se za Rilkeovim primje^ 
r ° m ^F Utujte lrLaog0j ^dite mnogo, međutim čitajte mnogo i 
usavršite svoj hrvatski izraz, a dotle ne preudešavajte svojih sti¬ 
hova, ne preštampavajte ih iz zbirke u zbirku, ne mienjajte im 
naslova. Neka ostanu onakvi, kakvi su nastali, čuvajte ih ili ih 
unptite, a pišite samo ono, što doista iskreno, ozbiljno i duboko 
osjećate, pa makar to bili i stihovi žestoki i gorki«. 

Da je moguće, valjalo bd šolca poslati nekuda u sviet, ma ku¬ 
da, đa udahne svjež zmk, đa oćuti ugodne mirise i da ne čuje da¬ 
našnju strašnu buku, pred kojomj se sakriva u sobu, gdje na njega 
vreba nova tuga. Onda ne će reći: J J 6 

Ima divnih dana, da u ništa prođu, 
pjesme su bolesti, prolaze i dođu. 

Ne, pjesme nisu bolesti, koje prolaze; neizlječive su one go¬ 
spodine Otone! * 

R. S. 

* 

Dr. Drago Rubin pokrenuo je 
mjesečnik za kazalištni život pod 
naslovom »Gluma«. Od rujna 1943. 
do veljače 1944. izašlo je 6 brojeva 
, , _ tog mjesečnika. U svakom je broju 

po jedna drama. Tako su objelodanjene ove drame: Milana Bego- 
vića »Bez trećega«, Ahmeda Muradbegovića »Na božjem putu«. 
Rače Stojanova »Majstori« (prievođ s bugarskoga), Caria Goldonija 
»Goropadni dobročinitelj« (prievod s talijanskoga), Zagorkina 
»Gnčka vještica« i Milana Ogrizovića »Car Dioklecijan«. 

Dosadašnji pokušaji đa se sustavno izdaju dramska djela za¬ 
pinjali su i brzo uginuli, a zašto se toj potrebi nije sustavno udo¬ 
voljavalo, veli sam urednik izpravno ovako: »Strah od posla, nov¬ 
čani riziko, mali broj stručnjaka, a velik broj zlobnika, sve je to 
uzrok, da hrvatska kazalištim umjetnost nije zabilježila onakav 
trag u knjizi kao na pozornici.« 

Dr. Rubin se ne boji ni posla na zlobnika, koji po starom na¬ 
šem običaju mrze sve, što se kreće i pokreće, njega može svladati 
samo novčani fiiasco, a to bi valjalo spriečiti s tim energičnije, što 
je urednik preuzeo na sebe riziko, koji bi morao uzeti na svoja leđa 
netko jači, a to j'e — kazalište. No ođuviek se ponavljala stara 
pjesma: što u kazalištu jedan pokrene, tomu nasljednik zavrne vra¬ 
tom. Trajnost, kontinuitet ne smije ni u čemu postojati, jer bd 
time bila zamračena individualnost novoga — makar kako kratko¬ 
trajnoga — gazde. 



84 


»Gluma« donosi, osim spomenutih drama, u svakom broju 
mnoštvo viesti, bilježaka i članaka iz širokog i razno vratnog kaza- 
lištnog svieta u Hrvatskoj i izvan Hrvatske uz mnogobrojne ilustra¬ 
cije. Da urednik osim smionosti i marljivosti, koju je dokazao i na * 
drugom mjestu, ima i duha, dokazao je humoreskom »Od pisca do 
pozornice«, gdje prikazuje put i život dramskoga djela od časa kad 
je predano kazalištnoj upravi do časa kad lieže u kazalištni arhiv. 

Bujniji život kazališta u gradu, koji je napokon premašio 
skromni broj stanovništva iz Miletičevih vremena, pruža jamstvo, 
da Rubinov riziko nije tako blizu slomu kao što je bilo s pokušajima 
njegovih pređšastmka u ovakvom poslu: Demetra, šenoe i Anđrića 
— no da će taj trud biti od nekih prešućivan, omalovažavan i na¬ 
padan, tomu se ne može izbjeći u sredini, gdje ima ljudi, koji mrze 
svaki polet, a naročito svaki samopriegomi i neumorni rad. 

J. B— d. 

* 

Dobra je misao bila izdati u 
obliku antologije zbirku solo-pjesa- 
ma suvremenih hrvatskih sklada¬ 
telja. U prvom redu zbog toga, Što 
su hrvatski glasbenici postigli svoje 
prve jače uspjehe na vokalnom području zborne i solo-popievke, ku¬ 
da ih je odvelo njihovo iskreno i izpravno nastojanje, da ostvare u 
umjetničkoj glasbi nov, nacionalni jezik izvornih obilježja, te osnuju 
svoje stvaranje na duhu pučkih glasbenih tvorevina. Uspjela zbirka 
ove vrste uzmogla bi očitovati sve pozitivne doprinose hrvatskih 
skladatelja na polju glasbene lirike, a po tomu i njihov udio u obćem 
europskom stvaranju na tom području. Individualne crte pojedinih 
auktora također bi na taj 1 način mogle doći do izražaja, kao i to, 
kako rješavaju problem stapanja naših autohtonih umjetničkih ose- 
bina u giasbi s naprednim europskim glasbenim strujanjima. To je 
od posebne važnosti, jer mimo tog problema ne može ravnodušno 
proći nijedan doista suvremeni hrvatski glasbeni nacionalist. Ko¬ 
načno, takova bi antologija omogućila nešamo domaćim reproduk¬ 
tivnim umjetnicima lakše sastavljanje razporeda, već bi i u ino¬ 
zemstvu olakotila pitanje promičbe naše glasbene umjetnosti na 
vokalnom polju. Ukoliko bi uspjele pjesme pojedinca uzmogle pri¬ 
vući jaču pažnju inozemnih glasbenih krugova, bio bi time đotič--" 
niku vjerojatno utrt put i do promicanja njegovih većih, obsežnijih 
djela komornog, orkestralnog karaktera. 

Namjeravajući izdati takovu zbirku, uprava Hrvatskog glas- 
benog zavoda, koji je već stekao velikih zasluga u objelodanjen ju 
domaćih skladba, povjerila je taj' posao našem uglednom glasbenom 
stručnjaku i skladatelju dr. Božiđaru široli, koji je prišao radu s 

mnogo ozbiljnosti i ljubavi. Dr. širola je ograničio svoj izbor na 
27 popjevaka raznih hrvatskih skladatelja, od kojih su neki zastu¬ 
pani i s đvie skladbe. Izabrana djela pripadaju glasbenicima, koji su 
rođeni kroz četiri desetljeća između 1874. i 1912., pa su prema tomu 
svu svojti djelatnost razvili u ovomu stoljeću. 

Među odlike ove antologije treba prvenstveno uvrstiti činjeni¬ 
cu, da se u njoj bjelodano očituju nacionalističke težnje hrvatskih 
suvremenih skladatelja; većina uglazbljenih tekstova uzeta je iz¬ 
ravno iz narodne poezije, a većina pjesama odiše doista čistim du¬ 
hom hrvatske pučke glasbe. S druge strane se u izabranim pjesma¬ 
ma zamjećuje kako postoji stanovita linija uzpona od starijih glas- 
benika prema mlađima, što se izpoljaVa podjednako u sredstvima 
izražavanja i uspjelijem nastojanju u postizavanja čistoće nacio¬ 
nalnog izraza. 

Sastavljanje ovakove antologije svakako je stvar osobnog 
ukusa i mi smo uvjereni, da je dr. širola nastojao izpuniti svoj 
zadatak, ostajući u svom radu uviek na doličnoj visini kao čovjek 
i kao umjetnik. Stanovite zamjerke, koje bi se mogle učiniti zbirci 
s obzirom na izbor građe, više su posljedlak individualnog gledanja, 
s kojim se zacielo svatko ne bi morao složiti. No smatrajući, da bi 
drugo izdan jć ove zbirke (do toga će zacielo doći, jer je to prvo 
djelo ovakvog karaktera u hrvatskoj giasbenoj literaturi) moglo 
iz'aćd u još savršenijem, pođpunijem obliku, izniet ćemo, u najboljoj 
namjeri, nekoliko napomena, za koje držimo, da imaju i objektivnu 
vrieđnost. 

■činii nam se, da su se izabrane popievke mogle poredati i dru¬ 
gačijim kriterijem: ili po starosti njihovih auktora ili po sredstvi¬ 
ma izraza, zapućujući se od ponešto pseuđonacionalnih skladba sta¬ 
rijih suvremenika, koji su većim đielom još čisti romantici, prema 
novijim radovima, na kojima već stoji pečat novih vremena, bez 
obzira, jesu li im skladatelji izraziti glasbeni nacionalisti ili nisu*. 
Držimo, da je ova posljednja podjela građe bolja od prve i da ona 
osvjetljuje razvojni put, što ga je u posljednjih nekoliko desetljeća 
prevalila solo-pjesma kod Hrvata. 

Umjesto što se nekim skladateljima izdalo po dvie popievke 
(što, samo po sebi uzeto, nikako ne smatramo nekom umjetničkom 
»nepravdom«), bilo je bolje ograničiti se i kod njih na jieđnu (kad 
se već nije moglo drugim putem dobiti na prostoru), te uzeti u 
obzir i djela nekih glazbenika, koji su izostali. Zbirka bi tada bila 
pođpunija i slikovitija. Moglo se tako dometi, i po jednu pjesmu 
Vjekoslava Ružića (koji spada odprilike u izražajni krug Ive Muh- 
vića i Pranje Dugana st., koji su u zbirci zastupani), Blago ja Berse 
(u ovakovoj se antologiji morala naći njegova popievka »Seli’ duš* 
dan«; njezina ogromna popularnost posvjedočuje u ovom slučaju nje¬ 
zinu vrieđnost), Ive Paraća, Rudolfa Taclika, Borisa Fapanđopula* 



Među izabranim skladbama ima radova doista velike umjet¬ 
ničke vriednosti. Spomenut ćemo, primjera radi, sugestivnu Mat zo¬ 
vu »Okladi se...«, proćućenu Ciprinu »Koliko je u nedjelji dana«, 
divnu, duboko izvornu Brkanovićevu »Uspavanku«, čija je jedno¬ 
stavnost od nezaboravnog utiska, sviestno primitivne, privlačne 
Grgoševićeve popievke, Baranovićev »Cm-bel«, Matetićevu »Uspa¬ 
vanku«, Ođakovu obsežnu skladbu »šampanjac«, bogatu hrskam i 
dramatskim ugođajima, Kuncovu osebujnu baladu »Prosjak Rahim« 
s razkošnom glasevirskom pozadinom, Dobronićevu »Tuk ne bi¬ 
la ...«. Ah držimo, da ima skladatelja, koji su skladah i ljepših, 
uvjerljivijih popjievaka od onih uvrštenih. To vriedi za Hatzea, Pet- 
t&na, šafraneka-Kavića, Muhvića, a rekli bi i za samog dra širolu, 
koji baš spada među najznačajnije predstavnike solo-pjesme. kod 
Hrvata. Gotovčeva »Momareva ljuba« ne bi, strogo uzevši, ulazila u 
ovaj okvir, jer je napisana z?a ženski glas i orkestar, pa se to već u 
pratnji primjećuje. Gotovac je skladao uspjelih pjesama za glas i 
glasovir, među kojima jle bilo pođesnije izvršiti izbor. Budući pak 
da sastavljač nije nigdje izabrao obradbe narodnih melodija, to je 
mogla ođpasti i štolcerova, inače umjetnički vrieđna obradba puč¬ 
kog motiva »Tri tičice«. Odstranjivanjem navedenih popjevaka zbir¬ 
ka bi dobila n'a jedinstvu. 

Toliko, što se tiče izbora i razporeda građe. Oprema ove anto¬ 
logije je bezpriekorna, tisak izvanredno čist i jasan, broj,, neizbježi- 
vih pogrješaka vrlo malen. 

»Album popj’evaka« je svakako liep i značajan doprinos obo¬ 
gaćivanju hrvatske vokalne literature, pa sastavljaču i izdavaču pri¬ 
pada iskreno priznanje. Nadamo se, da će ovo koristno djelo dobro 
poslužiti svojoj svrsi i širiti ljubav i zanimanje za domaću glasbenu 
tvorbu. Josip Anđreis 

Nakladom knjižare H. Ahme- 
da Kujundžića izašlo je djelo Kao¬ 
sima Hadžića: Pljevaljski muftija 
šemsekadić i borba protiv okupacije 
Bosne i Hercegovine 1878. (Sara¬ 
jevo, 1944., pretiskano iz tjednika »Osvit«, str. 28, 8«, ciena 50 Kn.) 

Kasim Hađžić je poznat našoj javnosti po svojoj dosta dobroj; 
razpravi o Novopazarskom Sandžaku, i drugoj o položaju musli¬ 
manske žene, a posebno kao urednik tjednika »Osvit«. Odhkuje 
se bistrim i oštroumnim zapažanjem naše problematike, pa su mu 
članci u tomu hstu rado čitani, te ih i mnoge druge novine često 
prenose. U spomenutoj knjizi o Sandžaku obradio je poviest i sa¬ 
dašnje stanje ovoga kraja, gdje je nastanjen dobar dio hrvatskog 
mushmanskog življa, kome već odavno prieti opasnost za obsta- 


K. Hađžić, Muftija 
Šemsekadić 

cielog trajanja turske uprave u našim ze^S^ i nar^e te 
u tom kraju uviek osjećao jednako kao i onaj u Bosni n^vofufi. « 
regionalnim imenom Bošnjlacima i svoj jezik bošnjačkim a J uz to 

JlSte U C^ a m^r čnim i ča T lma kroz zauzimao isto stanS 

1878 oiusUmand u Bosni. To je došlo do izražaja posebno 

1878. godine, kad se bosanski muslimani listom digoše da brane 
ulazak austrougarskoj vojsci u svoju zemlju. U tom pokretu su 
sudjetovalr i Sanđžaklije, ne bi li kako zapriečili odvajanjTsvoga 
kraja od ostalog diela dotadašnjeg bosanskog vilajeta Posebno se 

te iZt ^ ka ° pljevaljsld muftija Mehmed Vehb/šemsekadid, em 

Je rad i značenje pnkazao Hadžić u knjižici pod navedenim niski 
vom. šemsekadić (oko 1827.-1887.), je rođen u Pljevlj^T 
lovao se u Sarajevu i Carigradu. Po naravi inteligentan i živ, a uzto 
zađobivši razmjerno mlad muftijsko mjesto (u Pljevijima) koie ie 
d T l °, VeIik Uffleđ među narodom, ^ ubrzate Stao 
u narodnim prvacima, te je jednom išao 

u Carigrad kao predstavmk grada Sarajeva. Muftija je 1878. god. 

Vatreillm naa tupima razpalio narod i njegove prvake n& 
® am sakupljao dobrovoljce u Sandžaku i time veoma mno- 
f2 o d0 sr m0 ’ J , e - za f os J edan J e zemlje izvršeno mnogo teže i sporije 

»e očekivalo. Svoju vojničku vještinu pokazao je muftite 
u borbama oko Tuzle, gdje je preko mjesec i pol dana 
zadržava« daleko nadmoćnijeg protivnika, a kad je uvidio bez- 
konstnost daljeg opiranja u tom kraju, povukao se prema Više- 
građu i napokon otišao u Pljevlje.I tu on ne miruje, nego je opet 
dugo snovao o ponovnom zauzimanju Bosne i izgonu okupaeiiske 
vojske, dok ga turske vlasti na zamolbu Austro-Ugarske ne premje¬ 
štaše u Carigrad, gdje je do smrti ostao, trajno žialeči za svojom 
domovinom. — Pisac s pravom iztiče, da su dosad mnogi govoreći 
o okupaciji šutke prelazili preko ličnosti pljevaljskog muftije. Tu i 
tamo se uz put o njemu štogod i pisalo, ali cjelovitog prikaza nje- 
govog životopisa nismo imali, pa Je prema tomu ovo prvi pokušaj 
da se taj nedostatak popuni. On je svakako svojim značajem, žar¬ 
kim rodoljubljem i uztrajnom borbeuošću zaslužio, da mu se odredi 
mjesto u poviesti Bosne. Hadžić je točno ustanovio, da je »najveće 
značenje Šemsekađićevog pokreta u tome, što je on išao prije svega 
protiv ciepanja Bosne i Hercegovine, koje je austro-ugarskom oku¬ 
pacijom izvedeno. Novopazarski Sandžak, rodni kraj 1 muftije šem- 
sekađica, koji j 1 e ođuviek bio sastavni dio zemalja, koje nose naziv 
Bosna i Hercegovina, izlučen je tada iz svojeg naravnog i poviest- 
nog okvira, te sve do naših dana đieli drugčiju sudbinu od svoje 
matice zemlje, šemsekadić je bio duboko sviestan činjenice, da 
sandžačkim muslimanima nema napredka bez zajednice s njihovom 
braćom u ostalim dielovima nekadašnjeg bosanskog vilajeta. 


"1 

Razprava je pisana dobrim i laganim jezikom, shvatljivim i 
Birim narodnim krugovima, na temelju točnih i pouzdanih podataka. 
Da su uzto navedeni i izvori i druga pomagala, kojima se je pisac 
služio, mogla bi se razprava upotriebiti i u znanstvene svrhe. — 
Bilo bi još koristnije, da je pisac umjesto karte Novopazarskog 
Sandžaka donio kartu cielog bosanskog vilajeta, što bi bilo u skladu 

I i s namjerama, radi kojih je razprava pisana. — Na kraju valja 
spomenuti, da bi trebalo obraditi čim prije i ostale iztaknute oku¬ 
pacione borce, kao što je prof. Kreševljaković učinio za one iz 
Sarajeva. S. M. Traljić 

* 


Pod lozinkom »Tri godine 
hrvatske knjige i novinstva« prire¬ 
đena je od 9. dO 16. travnja 1944. 
u umjetničkom paviljonu izložba 
hrvatske knjige i novinstva. Izložbi 
bijaše zadaća prikazati život i razvitak hrvatske knjige i novinstva 
tokom posljednjih triju godina. Izložene su gotovo sve knjige i 
Bpisi, objavljeni tokom posljednjih triju godina, dok je grafikonima 
prikazan razvitak hrvatskoga novinstva kroz isto razdoblje. Na 
svakoga posjetioca ta je izložba morala učiniti jak dojam. Ne može 
biti spora o tome, da je hrvatsko nakladničtvo za posljednje tri 
godine postiglo neočekivan uzpon. Vrieđnost te dj'elatnosti, koja 
svjedoči o porastu potrebe za knjigom i o gladi za naobrazbom — 
sve su to povoljni 1 preduvjeti za razvitak obćega kulturnog života, 
a napose književnoga — povećana je Činjenicom, da su ti uspjesi 
postignuti u ratno doba, koje upravo izđavalačkoj djelatnosti donosi 
neslućene potežkoće. Dovoljno je tu staviti svakom pred oči pođhvat 
»Hrvatske Enciklopedije«, koja daje značajku i duh cieloj priredbi, 
pođhvat, koji neosporno stoji osamljen u današnjim evropskim okol¬ 
nostima, koji je legitimacija kulturne volje i težnja Hrvata. 
Još je jedan momenat, koji prolazni posjetilac mora opaziti, a to je 
vanjština i oprema novih izdanja: ukus je tu postao vrhovni pobuđ- 
nik. Bez obzira na povišenje troškova opreme, današnji hrvatski 
nakladnici takmiče se u izdavanju što ljepše knjige. Uzpon hrvat¬ 
skoga nakladničtva postao bi još vidljiviji, da je bilo moguće pru¬ 
žiti posjetiocima i uporedbu: uporediti broj i kakvoću izdanja ovih 
posljednjih trijti godina, recimo, s brojem i kakvoćom izdanja tokom 
predhođnoga desetljeća. 

Sad, kad je izložba zatvorila svoje dveri, umjestno je staviti 
i nekoliko dobronamjernih opazaka, koje će poduzetnim organiza¬ 
torima moći poslužiti kao koristan savjet kod slieđeće slične pri¬ 
redbe. Nigdje ne može biti uspjeha bez takmičenja, a za tiakmičenj’e 
potrebna je pobuda. Sigurno bi i izložba dobila na preglednosti, a 
pojedini nakladnici mogli uporediti svoj rad s nastojanjima drugih, 

da su nakladnici bili Hazpoređeni po skupinama. Jamačno bi tek 
onda udario u oči duli djelotvornosti i organizatomosti, koji je 
dobio tolik polet kod naših nakladnika. Tad bi također bilo moguće 
izreći i priznanje pojedinim nakladničkim djelima, pojedina bi izda- 
nja tad mogla poslužiti kao uzor drugima. 

Trajan posljedak izložbe bio bi — i to ne smije izostati kod 
slieđeće ovakve priredbe — kad bi se uz izložbu izdao katalog, 
stvarno bibliografija svih izdanja kroz razdoblje, koje izložba obu¬ 
hvaća. Takvim bi katalogom izložba djelovala i izvan svoga mjesta 
priredbe, bila bi obračun jednoga svakako uspješnoga r&đa, obračun, 
na temelju kojega bi se mogle graditi osnove za daljnju djelatnost. 
Uza sve to ova Je izložba dokumenat kulturne vitalnosti naroda 
Hrvata u težko doba drugog svjetskog rata. Preko takve manifesta¬ 
cije stvaralačtva jednoga naroda nitko ne može prieći na dnevni red. 

—h 

*> 

Baveći se proučavanjem živo¬ 
ta, djelovanja i vremena davnog la¬ 
tinskog’ pjesnika-hmnaniste i diplo¬ 
mata u službi Ivana Zapoljskog, 
Ferdinanda I. i Karla V., Trogira¬ 
nina Trankvila Andreis a-Andri jevića (1490—1571), 
o kojem sam pređhođno već iznio u kraćem sastavku neke glavnije 
biografske podatke*), naiđoh na posvetu jednog njegovog književnog 
izdanja iz god. 1518. (»Ad Deum contra Thurcas Oratio carmine 
heroico«), upravljenu »A d clarissimum ac nobilem vi¬ 
ru m Hieronymus de Croari a«. Ovom svojom posvetom 
odao je Andrijević, za svoga boravka na sveučilištu u Ingolstađtu 
u Bavarskoj, izraz hvale i počasti svom zaštitniku, čuvenom prav¬ 
niku i uglednom tamošnjem sveučilištnom profesoru, ujedno i astro¬ 
logu vladajućeg vojvode Ottheinricha von Pfalz-Neuburg.s) 

Anđrijevićev predgovor spomenut je kod nas po Ivanu Kuku- 
ljeviću u uvodu prvoj knjizi »Starih pisaca hrvatskih«, izdanja 
Hrvatske akademije (1869.) Kod rieči »Croaria« dometnuo je Ku- 
kuljević upitnik, u sumnji, ne bi li pravo značenje imalo biti »Croa- 
tia«. To me ponuka, da uđem dublje u stvar, a napose u nadi, da 
dotičnika nesumnjivo ustanovim kao Hrvata. 

Pomnom arhivalnom potragom morao sam utvrditi, da je spo¬ 
menuti Hderonymus bio pripadnik stare, odavna izumrle talijanske 
plemićke porodice »đe Croaria«, koja je u dalekoj prošlosti popri¬ 
mila prezime ili vlastelinski piiđjevak, po jednom od triju talijan- 

1) Hrvatska Enciklopedija I, str. 425—428. 

2 ) Solleder Dr. F., Zur Lebensgeschichte đer 
Herren von Croaria. Diessen 1933, str. 281—317. 

gfrih mjesta »Croara« (lat. »Croaria«), Sto se nalaze u diecezama 
Bologna, Piacenza i Imola. 

Neki članovi ove porodice preseliše se u XIV. stoljeću u cesku, 
gdje im je kralj Vaciav IV. podielio znatne povlastice i odlikovanja. 
Drugi pak nalaz ili su se u XV. i XVI. stoljeću u Njemačkoj, u Kon- 
stanci na Bodenskom jezeru i u Ravensburgu, te bili po E ridri- 
ku HI. i Maksimilijanu I. nadareni raznim privilegij ama, kao upiivni 
predstojnici znamenitog trgovačkog udruženja »Ravensburger Han- 
delsgesellschaft«, koje je svoju djelatnost protezalo i na Italiju,. 
Nizozemsku, španjolsku i Francuzku. ' 

Potomak potonjih, dr. jur. Hderonymus đe Croaria, slovio je na 
daleko svojim ugledom i znanjem. Među ostalim priobćio je tiskom,, 
važno izdanje spis'a crkvenog koncila u Konstanci (1414—1418). Nje. 
gov gostoljubivi dom u Ingolstađtu i plemićki njegov dvorac Tapf- 
heim, bila su stjecišta njemačkih humanista. Tamo je bio liepo 
primljen i čašćen i naš Trankvil Andreis-Andrijević. 


Po drugi put nađoh se pred jednakim pitanjem kod čitanja 
knjige francuzkog kulturnog historika, člana akademije Abela He- 
franc-a: »L a vie quotidienne du temps de la Ke- 
naissanc e«. 

U zanimljivom tom djelu reda se niz zaobljenih slika iz javnog 
i privatnog života u Francuzkoj pred ravna četiri stolj'eca. Uz 
poglavlja o životu na kraljevskom dvoru i kod visokih državnih 
dostojanstvenika; o društvenosti uobće i o sastancima intelektua- 
laca-književnika obojeg spola; o kulturi i njegovanju francuzkog 
jezika i konverzacije; o životu ladanjskog nižeg plemstva, građan¬ 
stva, obrtnika, radnika i seljaka, stigoh do desetog poglavlja, u 
kojem se opisuje život i običaji na visokim školama: »L a \ i e 

des ćtuđiants«. f .. 

Tu se nalazi ocrtan život studenata medicine na glasovitom 
sveučilištu u Montpellieru, po dnevniku (iz god 1552. do 1556 .)' J e ~ 
liksa Plattera iz Basela u švicarskoj, koji je kasmje bio ugledan 
liečnik u svom rodnom gradu. Njegove, u izvoru njemački napisane 
uspomene, priobćuje Lefranc u sažetom izvadku na ^ francuzkom 
jeziku. Uz razlaganje naučnog razpoređa dolazi pisac i do jezovita 
opisa čestih krađa lješina iz svježih grobova po studentima, u svrhu 
razudbe kod anatomskih vježba, kao posljedice nedostatna broja 
tamošnjih smrtnih slučajeva. Potanje se dalje spominju sportske 
igre na prvom mjestu loptanje (sadašnji tennis), kod kojeg bijaše 
upravo tada uveden racket, prema prijašnjem bacanju lopte rukom. 
Nadalje opisuje se mačevanje, šakanje, hrvanje, bacanje koplja, 
konjske utrke i druga razna natjecanja. 

Na kraju sliedi opis tradicionalne proslave blagdana svetih 
triju kraljeva kod .sveučilištnih đaka Niemaca. Kod svečanog obje¬ 
da, kojem je Platter prisustvovao, zapade kod rezanja kolača, ko- 

mad s umetnutim grahom Jednog đaka Hrvata: »la fšve Ćchut h 
un Croate«. To se za dotičnika tumačilo kao predznak sreće i time 
bi dobio naslov kralja graha (njemački: »Bohnenkonig«; francuzki 
»le roi de la fčve«), Sto bi se u veselom razpoloženju kod vina a 
mnogo bulke proslavilo. 

Uživao sam la:oz neko vrieme u zadovoljstvu, da me je slučaj 
naneo na odkniće jednog Hrvata, koji je bio u onim davnim danima 
na naukama u Francuzkoj. Ujedno me to potaknulo na daljnja is¬ 
traživanja, posvećena u prvom redu potrazi imena i prezimena. Kod 
toga sam konačno po najboljem izdanju izvornog djela: Thomas und 
Felix Platter: Zur Sittengeschichte des XIV. Jahrhunđerts. Bear- 
beitet von Heinrich Boos (Leipzig 1878) morao ustanoviti, da se i 
opet radi o Jednom članu porodice »de Croaria«, koji je u rukopisu, 
što se čuva u sveučilištnoj biblioteci u Baselu, jasno označen ime¬ 
nom »Anđreas von Croaria«, što je francuzkom prevađaču 
bilo izmaklo. Mirko Breyer 


Hrvatsko učitelistvo Božičević je objlavio pod gor- 

nrvatSKO ucireijstvo njim naslovom među izdanjima Na¬ 
li narodu kladnog odjela Hrvatske državne 

, _ tiskare, knjigu, u kojoj donosi — 

uglavnom popis učitelja trudbenika 
na kulturnom, gospodarskom, dobrotvornom i političkom području 
poprativši tu i tamo to mnoštvo imena s kratkom karakteristi¬ 
kom. Treba pohvaliti trud g. Božičevića, da pokupi imena iztaknutih 
učitelja kulturnih radnika. On je doista skupio mnogo imena. Možda 
je staležka sviest bila kađkada vrlo živa. To ne smeta: uza sve to 
ostalo je podosta učitelja, koji su morali ući u ovaj popis, osobito 
učitelja iz južnih hrvatskih krajeva. Začudo, neka su imena izostala 
i jz krajeva između Save i Drave. Ima tu i tamo i pogrješaka (stvar¬ 
nih ili tiskarskih?): »Modri dani« D. šimunoviića, »Milan Podrav- 
Kr ? njčevid kao 3>sen l ski učitelj« i t. d. — Knjižica g. Božiče- 
vića može poslužiti za najobćenitij.u informaciju. Bilo bi dobro, kad 
bi bila i poticaj za sistematski i kritičan, prikaz rada hrvatskog 
učiteljstva, koje je dalo toliko vrieđnih doprinosa hrvatskom kul¬ 
turnom životu. MU 


Kolenđa Na &Ivestrov <>> godišta 1894., 

u predvečerje sakupilo se pri mor- 
Hum B. M. Glavića skoj obali — štono se veH ~ malo 
„ 1 veliko, mlado i staro, ugledno i 

n , „ ~ sirotno mjesta Luke na Sipanu kod 

Dubrovnika, pa đe nakon božje zahvalnice a pod vodstvom svog žup¬ 
nika i meštra (učitelja) pred dom svoga miljenika i načelnika da 

svečano 1 u skupu kolenđuju (čestitaju). Star&čac-svečar pomolio 
js>6 na kućnom triemu, obasjan pred večernjim rumenilom sunca na 
zapadu, dok se noćni lahorić igrao lelujajući s njegovim srebrnim 
vlasima. Mladost odpjeva kolendu po narodnom mjestnom napjevu* 
a zatim održa župnik prigodni govor, koji završi uz sveobći srdačni 
»živio!« i »na mnogaja!« Nakon svoćareve zahvale razišao se puk 
u ugodnom raspoloženju svojoj kući, dok se prvaci sa župnikom- 
sastavljačem kolende-čestitke uvrate u svečarev dom, da mu uz 
osobnu čestitku predadu i pismenu kolendu — uspomene radi. 

Kolendu je sastavio mjestni župnik gospar dum Baldo Melkov 
Glavić, sakupljač narodnih pjesama, čestita starina i Hrvat, a spje¬ 
vao ju je kao prigođnicu uoči Novog ljeta 1895. i to u ime svojih 
župlj&na i občinara gosparu Frani Romanu, lojdovskom pomorskom 
kapetanu u miru, u ono doba dobrom i zaslužnom mjestnom na¬ 
čelniku. 

Obojici već davno viti čimpresi straže i rese njihove grobne 
ploče, ali uspomena i do danas živi; jer dok je prvi gajio vjeru i 
pjesmu a drugi upravljao mjestom, vladala je blagost i mnoge se 
suvremene tekovine postigle: novi crkveni toranj sa satom, kame¬ 
nite morske obale sa gatom, brzojavna veza putem morskog kabela. 
(Slano—Sipan), bivša tvornica srdela i mjesto obćinskog liečnika 
(sada ovo dvoje odavno više nema), pa njihova Luka, premda malo 
seoce od 800 duša, bilo je napredno. 

Otok Sipan rese i prirodne ljepote a i poviestne uspomene. 
Opjevane od Lucana »Valle Pompeiane«, liepo »polje« osuto vinovom 
lozom a okićeno zelenom maslinom i ljetnikovcima stare dubrovačke 
vlastele te ruševni knežev dvor. CrkVa-tvrđava sv. Duha i dvie 
kule-tvrđe na suprotnom đielu otoka u mjestu Suđurđu (400 duša) 
svjedoče u umieću i obrani starih proti dušmanima: Saracenima, 
gusarima, Mlečićima itd. Svakako nisu uzaludno stari patriciji 
dubrovački zvali otok — zlatni otok i vilenjak. 

Spomen-listić već je požutio, iztanjio se i brzo će ga nestati, 
stoga neka pjesma i događaj ne padnu u zaborav, a s njima dobri 
i mili likovi naših starih rodoljuba. 

Kolenđa 

sastavljena po Dum Baldi Melkovu Glaviću, župniku u Luci na 
Sipanu prigodom Novog ljeta 1895. mjestnom obćinskom načelniku 
pomorskom lojđovom kapetanu u miru, gosparu Frani Romanu. 
Kapetane 1 gosparu, Pristojno te kolendamo, 

Stare lučke kuće grano, I u ovom skladnom zboru 

Nadaš li se kolenđaru, Iskrenu ti hvalu damo 

Načelniče vrieđni Frano? Svieh poštenih obćinara 

U se nađ6 ii ne nadd, Izraz to j’ i kolendara! 

Ljubav ti nas vodi rado, Starom ljetu na omaku, 

Da večeras na tvom dvoru A novome na osvitku 

.Htjeli bismo reći taku 
Kolenđu ti i čestitku, 

Da pođpuno očituje, 

Koliko te tvoj puk štuje, 
Koliko se s tobom diče 
Svi, koji te uprav ćute, 

I koliko, načelnice, 

Upiraju oči u te 

Ko u vrieđnog načelnika, 
Jer si cielom puku dika. 
Za vrline riedke tvoje, 
Kojijem te Bog obdari, 

Primi pjesmu, što ti poje 
Večerašnji kolenđari, 

S poštovanjem đružtvo ovo, 
Čestito ti ljeto novo! 

Staro ljeto već dospjeva, 

A novo se jur primiče, 

Veselo ti družtvo pjeva: 

Živio nam, načelniče! 


živio nam ljeta mnoga, 

A na dobro puka svoga. 
Živio nam i opeta 
U veselju i radosti, 

Dočekivč mlada ljeta 
Najstarije do starosti. 

Veselo ti družtvo kliče: 
Živio nam, načelniče! 

Živio nam, i čestita 
S poštovanjem tvog imena 
U tvom puku vjekovita 
živjela ti uspomena, 

Pas te pričo mladjem pasu, 
živio nam svedj na glasu! 
Ovako ti prijatelji, 

Ovako ti štovatelji, 

Ovako ti kolenđari 
I poznanci tvoji stari, 

Ovako ti Vas puk kliče: 
živio nam, načelniče! 
Priobćio Ivan Boić (Visoko) 


Uzajamne odnose i veze Hrva¬ 
ta i Rusa obuhvaćaju različita pod¬ 
ručja kulturnog i društven o-politič- 
kog života te imaju raznolike obli¬ 
ke. Ovdje ćemo tek malo podignuti 
zastor nad jednim kutićem tog ohsežnog, mnogostranog, važnog i 
zanimljivog pitanja, koje je dosad još premalo obrađeno. Govorit 
ćemo tek o sudjelovanju pojedinih Hrvata u radu ruskog kazališta 
i to samo u svojstvu mecenata-poduzetnika i glumaca. 

U Rusiji je u tieku više od sto godina — od polovice XVIII. do 
polovice XIX. stoljeća — postojalo tako zvano vlastelinske 
kazalište, koje je jedna od značajnih pojava ruskog kazalištnog 
života. Ono se razvijalo u neobično brzom tempu te je već pri kraju 
XVHI. stoljeća tih kazališta bilo nekoliko stotina. Nije bilo gotovo 
nijednog velikaša ili bogatog vlastelina, koji ne bi imao u svojoj 
gradskoj palači ili na imanju vlastitog kazališta i to u pođpunom 
smislu, t. j. posebne kazalištne zgrade i posebne glumačke družine. 
Ta su kazališta gustom mrežom pokrila upravo cielu Rusiju — od 
carskog dvora do pojedinih posebničkih imanja, koja su se često 
nalazila na osamljenim mjestima, daleko od glavnih prometnih ce¬ 
sta i čak od skromnih pokrajinskih gradića. Aristokracija mnogih 
naroda imala je svoja kućna — »dvorska« — kazališta, koja su 
često bila u svakom pogledu na veoma visokoj razini. 


Hrvati u ruskom 
kazalištu 


U slikovitom kolu vlastnika tih vlastelinskih kazališta, koja su 
bila razsađišta kazalištne umjetnosti u Rusiji i vriedna žarišta 
ruska kulture, nalazila su i dva Hrvata: Semen G. Zorić i 
Ivan O. Horvat. 

Nacionalno pođrietlo i S. G. Zorića i I. O. Horvata ne izaziva 
ni najmanje sumnje. Oni su pripadali hrvatskom narodu. Lišen 
mogućnosti, da se sada poslužim ruskim pismohranama, ne mogu 
u ovaj čas navesti točne i ravne dokaze za tu tvrdnju te sam pri¬ 
siljen poslužiti se samo neizravnim dokazima. Za utvrđivanje na¬ 
cionalne pripadnosti S. G. Zorića značajno je već samo njegovo 
prezime, koje je posve tuđe ruskom jeziku i životu. Ono ima izra- 
zato hrvatsko obilježje. U tu svrhu moramo se poslužiti također 
prezimenom i mjestom rođenja nekih najbližih Zorićevih rođaka, 
kao i prezimenom jednog diela glumica i glumaca njegove, kaza¬ 
lištne družine. S. G. Zorić je bio jedan od suradnika i ljubimaca 
ruske carice Katarine Velike, koja je, uzput budi spomenuto, na¬ 
pisala nekoliko vrieđnih kazalištnih komada. Kasnije se Zorić pre¬ 
selio iz Petrograda na jug Rusije na svoja imanja i živio je uglav- 
nome na imanju u blizini gradića šklova. Sa Zorićem je u Rusiju 
došao i njegov bratić David G. Narandžić (ovo prezime i sada 
još postoji u Hrvatskoj). Jedan od Zorićevih nećaka zvao se Crno- 
j e vi ć, a bio je mađarski plemić. Neki od Zorićevih glumaca imali 
su siiedeća — u ovom slučaju vrlo značajna i važna prezimena: 
Katarina Azarević, Ana Lasimović, Kristijan Burke- 
vi ć, Efrem ćutik ov. S pođpunom sigurnošću i za I. O. Horvata 
možemo uztvrditi da je po nacionalnoj pripadnosti bio Hrvat. U 
Rusiji je dosta razšireno prezime Horvat. Nažalost ni o S. G. Zo- 
riću ni o I. O. Horvatu, koji su tako duboko ušli u ruski život i tako 
su se čvrsto povezali s ruskom kulturom, sada ne razpolažemo po¬ 
drobnijim životopisnim podatcima. 

Kazalište S. G. Zorića, koje se nalazilo na njegovu imanju blizu 
Šklova, spada među najbolja ruska vlastelinska kazališta. Ono se 
zvalo »Eremitage«. Za svoje je kazalište Zorić sagradio posebnu 
liepu zgradu sa svim potrebnim savršenim tehničkim uređajem. 
Imao je dvie stalne kazalištne družine: dramsku i baletnu, orkestar 
i mješoviti zbor. Te su družine bile toliko visoke umjetničke kakvo¬ 
će i tehničke spreme, da ih je 1800. god. kupila uprava carsldh ka¬ 
zališta. Ovo je kazalište bilo sagrađeno i opremljeno sa svom raz- 
koši i zamahom, na koju je bio sposoban jedan velikaš i pravi obo¬ 
žavatelj kazalištne umjetnosti. Za vrieme neke svečane predstave 
dekoracije su se mienjale 70 (sedamdeset!) puta, a svaka je od njih 
bila pravo umjetničko i tehničko remek-djelo. Te su dekoracije 
»zasljepljivale svojom divotom« — veli jedan ruski povjestničar. 
Predstave u Zorićevu »Ermitage-u« svojim su sjajem nađmaši- 
vale dvorske predstave Versaillesa, Schonbrunna, Petrograda, Var- 
šave — kako o tome svjedoče brojne izjave posjetilaca tih pred¬ 
stava. 

Kazalište Ivana O. Horvata nalazilo se na njegovu imanju 
blizu trgovišta GosLovčino u kurskoj: gubemiji. Ovdje su bila dva ka¬ 
zališta: jedno zimsko, u posebnoj zgradi, drugo — ljetno, na posebno 
uređenom otvorenom prostoru. Zimsko je kazalište bilo dosta ma¬ 
leno, te je imalo samo 60 sjedala u parketu i 13 loža, ali se odliko¬ 
valo ljubkošću i udobnošću. To je bila prava igračka, — kako se 
izrazio jedan od posjetilaca tog kazališta, barun E. A. Rozen, koji 
je ostavio dosad još neobjavljene uspomene; te su uspomene sada 
pohranjene u jednom muzeju u Moskvi. U ovom su se kazalištu da- 
vale česte i veoma uspjele predstave, koje su rado posjećivah brojni 
znanci i prijatelji gostoljubivog domaćine. Kad je ovo kazalište bilo 
osnovano i kada je bilo zatvoreno, nama nije poznato, ali su se sva¬ 
kako još u četrdesetim godinama prošlog stoljeća u njemu stalno 
održavale predstave. 

I S. G. Zorić i I. O. Horvat vidjeli su u svojim kazalištima samo 
sredstvo za zadovoljavanje svojih kulturno-estetskih potreba i za 
razonodu i nisu računali ni na kakve materiaLne dobitke. Predstave 
su bile bezplatne, ali pristup je bio dozvoljen samo posebno pozva¬ 
nim osobama. 

Među ruskim glumcima ima također nekoliko Hrvata. Ostav¬ 
ljamo na strani one glumce, navodno Hrvate, kao što je na primjer 
Vavić, poznati glumac boljih petrograđskih kazališta, jer ne mo¬ 
žemo s pođpunom sigurnošću uztvrđiti njihovu pripadnost hrvat¬ 
skom narodu, pa spominjem samo dvojicu kazalištnih umjetnika, 
kojih hrvatsko pođrietlo ne izaziva ni najmanje sumnje. A to su: 
Vas ili j P. Da Ima tov i Kazimir V. Bravi ć. 

O Braviću ne razpolažemo podrobnim životopisnim podat¬ 
cima. Samo je poznato da je Hrvat. Njegovo je pravo prezime 
Baranović. Poput Dalmatova i Brtavić j'e Dalmatinac. Njegovi 
su se predci nekada preselili u Rusiju iz Šibenika. Kazimir V. Ba¬ 
ranović se rodio u Rusiji 1861. god. Kad je stupio na pozorištne 
daske uzeo j’e pseudonim Bravić, koji je načinio iz svog pravog 
prezimena, izbacivši iz njega nekoliko slova. Bio je prvorazredan 
glumac velikog talenta, solidne kulture, savršene tehnike, vatre¬ 
nog temperamenta, krasne vanjštine i neumorne truđbenosti. Svoj 
je glumački rad započeo u pokrajini, ali je već 1904. godine prešao 
u Petrograđ, u kazJalište velike ruske kazalištne umjetnice Vere 
F. Kommissarževske, gdje je odmah zauzeo iztaknut položaj. Go¬ 
dine 1909. dobio je angagement u moskovskom carskom kazalištu 
— »Malyj Teatr«, uzornom ruskom kazalištu, ali su ga već 1912. 
godine pozvali u glasoviti Moskovski Hudožestveni Teatar, koji 
predstavlja vrhunac ruske kazalištne umjetnosti. Okrutna je sudbi¬ 
na naglo prekinula životnu nit ovog iz taknutog glumca, koji se na¬ 
lazio u naponu svojih stvaralačkih snaga i umjetničkog rada. Bra¬ 
vić je umro 1912. god. 

O Dalmatovu je vrieđno govoriti obsežnije. 

NikotaJ Feđorov 


Viesti iz HIBZ-a 


ŠENOINA NAGRADA 

Hrvatski izdavalački bibliografski zavod u Zagrebu razpisuje 
pet godišnjih književnih nagrada, pod naslovom: šenoina na¬ 
grada. 

Nagradit će se: 

1. jedno djelo, koje ee donieti prikaz života kojeg znamenitog 
hrvatskog javnog 'radnika (književnika, umjetnika, poli¬ 
tičara) ; 

2. jedna knjiga putopisa po hrvatskim krajevima (djelomično 
mogu biti opisane i strane zemlje); 

3. jedna knjiga književnih i umjetničkih eseja; 

4. jedna razprava o narodnom životu i narodnoj (seljačkoj) 
kulturi; 

5. jedno književno djelo, namienjeno mladeži. 

Svaka od ovih knjiga neka obsegom ne obuhvata manje od 
10 tiskanih araka. Nagrada za svaku od pet nagrađenih knjiga iz¬ 
nosi 60.000 kuna, šestdeset tisuća kuna, bez autorskog honorara, 
koji se izplaćuje, kad knjiga bude predana u tisak. 

Nagrada s© izplaćuje prema pravorieku porote, koju će sa¬ 
činjavati stručnjaci, izabrani po ravnateljstvu Hrvatskog izđava- 
lačkog bibliografskog zavoda u Zagrebu. Imena porotnika bit će 
objavljena u »Viencu« za mjesec svibanj 1944. 

Za ovu je godinu rok za predaju rukopisa 1. prosinca 1944. 
Pravoriek porote objavit će se 31. XH. 1944. 

Rukopisi se predaju bez piščeva imena, ali sa šifrom ili pseu¬ 
donimom. Uz rukopis prilaže se zatvoreni omot s istom šifrom ili 
pseudonimom, a u omotu se nalazi pravo ime i adresa autora. 

Rukopisi se upućuju na: Hrvatski izdavalački bibliografski za¬ 
vod u Zagrebu, Berislavieeva ulica 2. uz oznaku: Za šenoinu na¬ 
gradu. 



Prvi hitac na 
»Vienac« 


Prvi hitac na »Vienac« ođ&peo 
je Mate Gabriel Hanžeković u novi¬ 
nama. »Gospodarstvo« (br. 82. od 
13. IV. 1944.). Pisac se poslužio iz- 
mišljotinama i tvrdnjama, kojih ne 
može dokazati i koje pobijaju činjenice. Evo njegovih tvrdnja, na 
koje ođgovaria urednik. 

Hanžeković: »Vienac« donosi samo ono, što je prošlo kroz 
nakladu HIBZ-a, 

Drugi broj Vienca je izašao mnogo kasnije nego što smo željeli 
iz tehničkih razloga. Treći broj izlazi gotovo istovremeno kao dru¬ 
gi broj. 

Uredništvo „Vierna" primilo je ove knjige 


Zđenka Jušić-Seunik, Jedna žena, roman, izdanje knjižare J. Kra- 
tina, Zagreb. (Druga knjiga, I. dio.) 

»Gluma«, hrvatski mjesečnik za kazalištni život. Uređuje prof 
đr. Drago Rubin. I. godina, br. 1—6. 

Gustav Krklec, Darovi za bezimenu (33 soneta). Knjižara Rado- 
slava Horvata, Zagreb; 

Ljubo Babić, Umjetnost kod Hrvata (Sabrana djela Ljube Babića, 
knjiga I.) Naklada A. Velzek, Zagreb, 1943. 

Ljubo Babić, Majstori preporoda — između svietla i sjene, prikazi 
i slike (Sabrana djela Ljube Babića, knjiga II.) Naklada 
A. Velzek, Zagreb, 1943. 

Ljubo Babić, Oblici umieća — pregled poviesti umjetnosti, knjiga 
prva (Sabrana djela Ljube Babića, knjiga IH.) Naklada 
A. Velzek, Zagreb, 1944. 

Luka Puljiz, Draga zemlja, izdanje »Naraštaja slobode«, Sarajevo, 
1944. 

»Klasje naših ravni«, časopis bačko-baranjskih Hrvata, godište IV., 
Zagreb, travanj 1942., br. 1.; godište V., Zagreb, prosinac 
1943., br. 1. 

J. Huizinga, U sjeni sutrašnjice, kriza suvremene kulture. — Kul¬ 
tura d priroda, knjižnica za usavršenje obćeg znanja. Uređuje 
dr. Zlatko Gašparović. Naklada »Dubrava«. Zagreb, 1944. 


Ovaj je broj »Vienca« izišao sa znatnim zakašnjenjem, kojemu 
su razlozi tehničke naravi. Broj treći, za mjesec svibanj, izaći će 
podkraj toga mjeseca. 



Vlastnik i izdavač: Hrvatski izdavalačkd bibliografski zavod, Zagreb, 
Berislavićeva ul. br. 2. I. — Odgovorni urednik prof. Julije Benešić, 
Zagreb, Ilirski trg br. 8. Telefon 23938. — Uprava »Vienca« Niko- 
lićeva ul. br. 1. I. — Tisak: Tiskara »Ustaša«, Berislavićeva ul. 
br. 10. — Za tiskaru odgovara Viktor Smokvina, Zagreb, Međovi- 
ćeva ul. br. 2. — Ciema »Vienca« za ožujak — travanj — svibanj 
Kn. 240.—, predplatnici Hrvatske enciklopedije plaćaju Kn. 140.—. 

Uplate se šalju na ček. br. 30.561. 








